**ส่วนที่ 2**

**การจัดการและการกำกับดูแลกิจการ**

|  |
| --- |
| **1. ข้อมูลหลักทรัพย์และผู้ถือหุ้น** |

|  |
| --- |
| **1.1 จำนวนทุนจดทะเบียนและทุนจดทะเบียนชำระแล้ว** |

ณ วันที่ 31 ธันวาคม 2563 บริษัทมีทุนจดทะเบียนและทุนชำระแล้ว เท่ากับ 215,000,000 บาท (สองร้อยสิบห้าล้านบาทถ้วน) แบ่งเป็นหุ้นสามัญจำนวน 430,000,000 หุ้น มูลค่าที่ตราไว้หุ้นละ 0.50 บาท (ห้าสิบสตางค์) หุ้นสามัญทั้งหมดเป็นหลักทรัพย์จดทะเบียนในตลาดหลักทรัพย์ เอ็ม เอ ไอ (mai)

|  |
| --- |
| **1.2 ผู้ถือหุ้นรายใหญ่ 10 อันดับแรก** |

ณ วันที่ 12 มีนาคม 2564 รายชื่อผู้ถือหุ้นของบริษัท (นับรวมผู้ถือหุ้นที่เกี่ยวข้องตามมาตรา 258 ตามพระราชบัญญัติหลักทรัพย์และตลาดหลักทรัพย์ พ.ศ.2535 และผู้ถือหุ้นที่อยู่ภายใต้ผู้มีอำนาจควบคุมเดียวกัน) มีรายละเอียด ดังนี้

| **ลำดับ** | **ผู้ถือหุ้น** | **จำนวนหุ้น** | **สัดส่วน(ร้อยละ)** |
| --- | --- | --- | --- |
| 1. | กลุ่มนายบุญศักดิ์ เกียรติจรูญเลิศ |  |  |
|  | 1.1 นายบุญศักดิ์ เกียรติจรูญเลิศ | 235,911,900 | 54.86 |
|  | 1.2 นางฉวีวรรณ เกียรติจรูญเลิศ | 44,092,400 | 10.25 |
|  | 1.3 นายณภัทร เกียรติจรูญเลิศ | 3,781,600 | 0.88 |
|  | รวมจำนวนหุ้นที่ถือโดยกลุ่มนายบุญศักดิ์ เกียรติจรูญเลิศ | 283,785,900 | 65.99 |
| 2. | นายวีรชัย เดชอมรธัญ | 21,130,000 | 4.91 |
| 3. | นายโชคอนันต์ พิเชียรนวกุล | 15,046,300 | 3.50 |
| 4. | นายประธาน เปล่งวิทยา | 5,210,000 | 1.21 |
| 5. | นายศรัณย์ แซ่จู | 5,130,400 | 1.19 |
| 6. | นายเกียรติ อัชรพงศ์ | 4,100,000 | 0.95 |
| 7. | นายนพสิทธิ์ วงศ์พัชรปกรณ์ | 3,180,000 | 0.74 |
| 8. | นายณัฐภูมิ กัลยาศิริ | 3,090,300 | 0.72 |
| 9. | น.ส.พินัณดา ทองเจริญ | 2,723,500 | 0.63 |
| 10. | นายสุจิ คอประเสริฐศักดิ์ | 2,309,400 | *0.54* |
| 11. | ผู้ถือหุ้นรายอื่น | 84,294,200 | 19.62 |
|  | รวมทุนยอดชำระแล้ว | 430,000,000 | 100.00 |
|  | ผู้ถือหุ้นสัญชาติไทย | 430,000,000 | 100.00 |
|  | ผู้ถือหุ้นสัญชาติต่างด้าว | 0.00 | 0.00 |

|  |
| --- |
| **1.3 หลักทรัพย์อื่นๆ** |

-ไม่มี-

|  |
| --- |
| **1.4 นโยบายการจ่ายเงินปันผล** |

บริษัทกำหนดนโยบายการจ่ายเงินปันผลในแต่ละปีในอัตราไม่น้อยกว่าร้อยละ 40 ของกำไรสุทธิหลังหักเงินสำรองต่างๆ ทุกประเภทตามที่ได้กำหนดไว้ในข้อบังคับของบริษัทและกฎหมาย หากไม่มีเหตุจำเป็นอื่นใดและการจ่ายปันผลนั้นไม่มีผลกระทบต่อการดำเนินงานของบริษัทอย่างมีนัยสำคัญ

อย่างไรก็ตาม การจ่ายเงินปันผลดังกล่าวอาจมีการเปลี่ยนแปลง โดยขึ้นอยู่กับผลการดำเนินงาน ฐานะทางการเงินของบริษัท สภาพคล่อง แผนการลงทุน รวมถึงปัจจัยที่เกี่ยวข้องในการบริหารงาน ความจำเป็น และความเหมาะสมอื่นๆ ในอนาคต ซึ่งการจ่ายเงินปันผลดังกล่าวอยู่ในอำนาจของคณะกรรมการบริษัทเป็นผู้พิจารณา ทั้งนี้ มติคณะกรรมการของบริษัทเกี่ยวกับการอนุมัติจ่ายปันผลจะต้องนำเสนอต่อที่ประชุมผู้ถือหุ้นเพื่อพิจารณา เว้นแต่เป็นการจ่ายปันผลระหว่างกาล ซึ่งคณะกรรมการบริษัทมีอำนาจขออนุมัติการจ่ายเงินปันผลระหว่างกาลได้ โดยต้องแจ้งให้ที่ประชุมผู้ถือหุ้นทราบในการประชุมครั้งต่อไป

บริษัทย่อยจะพิจารณานโยบายการจ่ายปันผลตามที่คณะกรรมการบริษัทนั้นๆ นำเสนอ โดยพิจารณาจากผลประกอบการและความเหมาะสมของปัจจัยอื่นของแต่ละบริษัท

ประวัติการจ่ายเงินปันผล ประจำปี 2561-2563

|  |  |  |  |  |
| --- | --- | --- | --- | --- |
| รายการ |  | ปี 2561  ปีที่ผ่านมา | ปี 2562  ปีที่นำเสนอ | ปี 2563  ปีที่นำเสนอ |
| กำไรสุทธิประจำปีส่วนที่เป็นของผู้ถือหุ้นบริษัท | ล้านบาท | 33.78 | 23.40 | 46.69 |
| เงินปันผลจ่าย | ล้านบาท | 119.56/2/3 | 30.10/4 | 38.70/5 |
| อัตราการจ่ายปันผล/1 | % | 353.94 | 128.63 | 82.89 |

หมายเหตุ:

**/1** อัตราการจ่ายปันผลคำนวณจาก เงินปันผลจ่าย / กำไรสุทธิประจำปีส่วนที่เป็นของผู้ถือหุ้นบริษัท

/2 ที่ประชุมคณะกรรมการบริษัทครั้งที่ 1/2562 เมื่อวันที่ 17 มกราคม 2562 มีมติอนุมัติการจ่ายเงินปันผลระหว่างกาล ในอัตราหุ้นละ 202.21 บาท รวมเป็นเงินทั้งสิ้น 107.56 ล้านบาท ให้แก่ผู้ถือหุ้นเดิมตามสัดส่วน เพื่อนำกลับมาเพิ่มทุนให้แก่บริษัท ซึ่งเป็นธุรกรรมส่วนหนึ่งของการจัดโครงสร้างทุนก่อนการเพิ่มทุน IPO

/3 ที่ประชุมสามัญผู้ถือหุ้นประจำปี 2562 เมื่อวันที่ 13 มีนาคม 2562 มีมติอนุมัติการจ่ายเงินปันผลประจำปีจากกำไรสุทธิสำหรับงวด 12 เดือน สิ้นสุดวันที่ 31 ธันวาคม 2561 (งบตรวจสอบฉบับล่าสุด ณ วันที่พิจารณาจ่ายปันผล) ให้แก่ผู้ถือหุ้นสามัญเดิมก่อน IPO จำนวน 1.50 ล้านหุ้น ในอัตราหุ้นละ 8.00 บาท รวมเป็นเงินจำนวน 12.00 ล้านบาท โดยกำหนดวันจ่ายเงินปันผลภายในวันที่ 20 มีนาคม 2562

/4 ที่ประชุมคณะกรรมการบริษัทครั้งที่ 2/2563 เมื่อวันที่ 26 กุมภาพันธ์ 2563 มีมติอนุมัติการจ่ายเงินปันผลประจำปีจากกำไรสุทธิสำหรับงวด 12 เดือน และกำไรสะสม สิ้นสุดวันที่ 31 ธันวาคม 2562 ในอัตราหุ้นละ 0.07 บาท รวมเป็นเงินจำนวน 30.10 ล้านบาท โดยกำหนดวันจ่ายเงินปันผลภายในวันที่ 19 พฤษภาคม 2563

/5 ที่ประชุมคณะกรรมการบริษัทครั้งที่ 2/2564 เมื่อวันที่ 24 กุมภาพันธ์ 2564 มีมติอนุมัติการจ่ายเงินปันผลประจำปีจากกำไรสุทธิสำหรับงวด 12 เดือน สิ้นสุดวันที่ 31 ธันวาคม 2563 ในอัตราหุ้นละ 0.09 บาท รวมเป็นเงินจำนวน 38.70 ล้านบาท โดยกำหนดวันจ่ายเงินปันผลภายในวันที่ 21 พฤษภาคม 2564

|  |
| --- |
| **2. โครงสร้างการจัดการ** |

|  |
| --- |
| **2.1 โครงสร้างองค์กร (Organization Chart)**  คณะกรรมการบริษัท  คณะกรรมการบริหาร  ประธานเจ้าหน้าที่บริหาร  (นายบุญศักดิ์ เกียรติจรูญเลิศ)  ผู้อำนวยการฝ่ายผลิต  (นายปรีชา พนาสุวรรณรัตน์)  รองกรรมการผู้จัดการสายงานบริหารองค์กร  (นางฉวีวรรณ เกียรติจรูญเลิศ)  ผู้อำนวยการฝ่ายวิศวกรรม  (นายอรรณพ โรมา)  ผู้อำนวยการฝ่ายขายและการตลาด  (นายธวัช กิจนพ)  ผู้อำนวยการฝ่ายบริหารองค์กร  (นางฉวีวรรณ เกียรติจรูญเลิศ)  แผนก Metal Powder/ Mold  แผนก Ground Rod/LPS  แผนก Electronic  แผนกจัดซื้อ/ Infrastructure  แผนก Quality Assurance  แผนกทดสอบผลิตภัณฑ์  แผนกวิศวกรรม 1  แผนกวิศวกรรม 2  แผนกวิศวกรรม 3  แผนกขายในประเทศ  แผนกขายต่างประเทศ  แผนก System Solution SSolution  แผนกพัฒนาธุรกิจ  แผนก Eng. Solution  แผนก Quality Management System  แผนกทรัพยากรบุคคล  แผนกโลจิสติกส์  แผนก  เทคโนโลยีสารสนเทศ  แผนกการเงิน  ผู้อำนวยการฝ่ายบัญชีและการเงิน (นายเกียรติชัย สงอินทร์)  เลขานุการบริษัท  คณะกรรมการบริหารความเสี่ยง  คณะกรรมการสรรรหาและ  พิจารณาค่าตอบแทน  ตรวจสอบภายใน \*  คณะกรรมการตรวจสอบ  นักลงทุนสัมพันธ์  ประธานกรรมการ  (นายดำเนิน แก้วทวี)  ประธานกรรมการตรวจสอบ  (นายศราวุธ บุษยรัตน์)    แผนกบัญชี    แผนก Corporate Communication  ผู้อำนวยการฝ่ายวิจัย และนวัตกรรม  (นายวีระเชษฐ์ ขันเงิน)    Organization Chart  8 ตุลาคม 2563 |

หมายเหตุ: \* บริษัทได้แต่งตั้งบริษัท สอบบัญชี ไอ วีแอล จำกัด ซึ่งเป็นผู้เชี่ยวชาญเข้าทำหน้าที่ผู้ตรวจสอบภายใน(รายละเอียดตามเอกสารแนบ 3)

|  |
| --- |
| **2.2 คณะกรรมการบริษัท (Board of Director)** |

รายชื่อคณะกรรมการบริษัท ณ วันที่ 31 ธันวาคม 2563 มีจำนวน 9 ท่าน ดังนี้

|  |  |  |
| --- | --- | --- |
| **ชื่อ – นามสกุล** | | **ตำแหน่ง** |
| 1. | นายดำเนิน แก้วทวี/2 | ประธานกรรมการบริษัท / กรรมการอิสระ |
| 2. | นายบุญศักดิ์ เกียรติจรูญเลิศ | กรรมการบริษัท |
| 3. | นางฉวีวรรณ เกียรติจรูญเลิศ | กรรมการบริษัท |
| 4. | นายเกียรติชัย สงอินทร์/3 | กรรมการบริษัท |
| 5. | นายอรรณพ โรมา/1 | กรรมการบริษัท |
| 6. | นายปรีชา พนาสุวรรณรัตน์/1 | กรรมการบริษัท |
| 7. | นายศราวุธ บุษยรัตน์/2 | ประธานกรรมการตรวจสอบ / กรรมการอิสระ |
| 8. | นายวินัย พฤกษะวัน/2 | กรรมการตรวจสอบ / กรรมการอิสระ |
| 9. | นายพิชิต ลำยอง/2 | กรรมการตรวจสอบ / กรรมการอิสระ |

หมายเหตุ : รายละเอียดกรรมการบริษัทปรากฏตามเอกสารแนบ 1 และรายละเอียดกรรมการบริษัทย่อยปรากฏตามเอกสารแนบ 2

|  |
| --- |
| /1 ที่ประชุมวิสามัญผู้ถือหุ้นครั้งที่ 2/2561 เมื่อวันที่ 21 กันยายน 2561 มีมติตั้งกรรมการบริษัทเพิ่มเติมจำนวน 3 ท่าน ได้แก่  นายวราวุธ อรุโณทัย นายอรรณพ โรมา และนายปรีชา พนาสุวรรณรัตน์  /2 ที่ประชุมวิสามัญผู้ถือหุ้นครั้งที่ 3/2561 เมื่อวันที่ 8 พฤศจิกายน 2561 มีมติแต่งตั้งกรรมการบริษัทเละกรรมการอิสระ 4  ท่าน ได้แก่นายดำเนิน แก้วทวี นายศราวุธ บุษยรัตน์ นายวินัย พฤกษะวัน และนายพิชิต ลำยอง และมีมติแต่งตั้ง  นายศราวุธ บุษยรัตน์ นายวินัย พฤกษะวัน และนายพิชิต ลำยอง ในฐานะกรรมการตรวจสอบ โดยมี นายศราวุธ  บุษยรัตน์ เป็นประธานคณะกรรมการตรวจสอบ  /3 ที่ประชุมคณะกรรมการบริษัทครั้งที่ 9/2562 เมื่อวันที่ 16 ตุลาคม 2562 มีมติแต่งตั้งนายเกียรติชัย สงอินทร์ เป็นกรรมการ  บริษัท กรรมการบริหารและเลขานุการบริษัทแทนนายวราวุธ อรุโณทัย ที่ได้ลาออกไปโดยให้มีผลตั้งแต่วันที่ 1 พฤศจิกายน  2562 เป็นต้นไป |

โดยมีนายเกียรติชัย สงอินทร์ ทำหน้าที่เป็นเลขานุการบริษัท (รายละเอียดของเลขานุการบริษัทปรากฏตามเอกสารแนบ 1)

กรรมการผู้มีอำนาจลงนามผูกพันบริษัท: “นายบุญศักดิ์ เกียรติจรูญเลิศ หรือ นางฉวีวรรณ เกียรติจรูญเลิศ ลงลายมือชื่อร่วมกับนายอรรณพ โรมา หรือ นายปรีชา พนาสุวรรณรัตน์ หรือ นายเกียรติชัยสงอินทร์ รวมเป็นสองคนและประทับตราสำคัญของบริษัท”

**ขอบเขตอำนาจหน้าที่และความรับผิดชอบของคณะกรรมการบริษัท**

1. ปฏิบัติหน้าที่ด้วยความรับผิดชอบ ความระมัดระวัง ความซื่อสัตย์สุจริต และระมัดระวัง ตลอดจนปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท ตลอดจนมติของผู้ถือหุ้น
2. พิจารณาอนุมัติแต่งตั้งบุคคลที่มีคุณสมบัติและไม่มีลักษณะต้องห้ามตามที่กำหนดใน พ.ร.บ.บริษัทมหาชนจำกัด พ.ศ. 2535 และกฎหมายว่าด้วยหลักทรัพย์และตลาดหลักทรัพย์ รวมถึงประกาศข้อบังคับ และ/หรือระเบียบที่เกี่ยวข้องกับตำแหน่งกรรมการ ในกรณีที่ตำแหน่งกรรมการว่างลงเพราะเหตุอื่นนอกจากการออกตามวาระ
3. พิจารณาแต่งตั้งคณะกรรมการบริหาร โดยเลือกจากกรรมการของบริษัท พร้อมทั้งกำหนดขอบเขตอำนาจหน้าที่และความรับผิดชอบของกรรมการบริหาร
4. พิจารณาแต่งตั้งกรรมการอิสระและกรรมการตรวจสอบ โดยพิจารณาจากคุณสมบัติและลักษณะต้องห้ามของกรรมการอิสระและกรรมการตรวจสอบ ตามกฎหมายว่าด้วยหลักทรัพย์และตลาดหลักทรัพย์ รวมถึงประกาศข้อบังคับ และ/หรือ ระเบียบที่เกี่ยวข้องของตลาดหลักทรัพย์ฯ หรือเสนอต่อที่ประชุมผู้ถือหุ้นเพื่อพิจารณาแต่งตั้งเป็นกรรมการอิสระและกรรมการตรวจสอบของบริษัทต่อไป
5. พิจารณากำหนด และ/หรือ แก้ไขเปลี่ยนแปลงชื่อกรรมการซึ่งมีอำนาจผูกพันบริษัทได้ ต่อที่ประชุมผู้ถือหุ้นเพื่อพิจารณากำหนด และ/หรือ แก้ไขเปลี่ยนแปลงชื่อกรรมการซึ่งมีอานาจผูกพันบริษัทได้
6. แต่งตั้งบุคคลอื่นใดให้ดำเนินกิจการของบริษัท ภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจ และ/หรือ ภายในเวลาตามที่คณะกรรมการเห็นสมควร ซึ่งคณะกรรมการอาจยกเลิก เพิกถอน เปลี่ยนแปลงหรือแก้ไขอำนาจนั้นๆ ได้
7. พิจารณาอนุมัติการทำรายการการได้มาหรือจำหน่ายไปซึ่งสินทรัพย์ของบริษัท เว้นแต่ในกรณีที่รายการดังกล่าวจะต้องได้รับอนุมัติจากที่ประชุมผู้ถือหุ้น ทั้งนี้ ในการพิจารณาอนุมัติดังกล่าวให้เป็นไปตามประกาศ ข้อบังคับ และ/หรือ ระเบียบที่เกี่ยวข้องของตลาดหลักทรัพย์ฯ
8. พิจารณาอนุมัติการทำรายการที่เกี่ยวโยงกัน เว้นแต่ในกรณีที่รายการดังกล่าวจะต้องได้รับอนุมัติจากที่ประชุมผู้ถือหุ้น ทั้งนี้ ในการพิจารณาอนุมัติดังกล่าวให้เป็นไปตามประกาศ ข้อบังคับ และ/หรือ ระเบียบที่เกี่ยวข้องกับตลาดหลักทรัพย์ฯ
9. พิจารณาอนุมัติการจ่ายเงินปันผลระหว่างกาลให้แก่ผู้ถือหุ้น เมื่อเห็นได้ว่าบริษัทมีกำไรพอสมควรที่จะทำเช่นนั้น และรายงานการจ่ายเงินปันผลดังกล่าวให้ที่ประชุมผู้ถือหุ้นทราบในการประชุมผู้ถือหุ้นคราวต่อไป
10. มีหน้าที่กำหนดวิสัยทัศน์ นโยบายและทิศทางการดำเนินงานของบริษัท กลยุทธ์ธุรกิจ งบประมาณประจำปี และกำกับควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้ อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงสุดให้แก่ผู้ถือหุ้น และการเติบโตอย่างยั่งยืน
11. รับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น มีการเปิดเผยข้อมูลที่เป็นสาระสำคัญต่อผู้ลงทุนอย่างถูกต้องครบถ้วน มีมาตรฐานและโปร่งใส
12. กำกับดูแลให้ฝ่ายบริหารมีระบบการบริหารความเสี่ยงอย่างเหมาะสมและมีประสิทธิภาพ
13. พิจารณาตัดสินในเรื่องที่มีสาระสำคัญ เช่น นโยบายและแผนธุรกิจโครงการลงทุนขนาดใหญ่ อำนาจการบริหาร การได้มาหรือจำหน่ายไปซึ่งทรัพย์สิน และรายการอื่นใดที่กฎหมายกำหนด
14. กำหนดอำนาจและระดับการอนุมัติในการทำธุรกรรม และการดำเนินการต่างๆ ที่เกี่ยวข้องกับงานของบริษัทให้คณะหรือบุคคลตามตามความเหมาะสม และให้เป็นไปตามข้อกฎหมายที่เกี่ยวข้องโดยจัดทำเป็นคู่มืออำนาจดำเนินการ และให้มีการทบทวนอย่างน้อยปีละ 1 ครั้ง
15. จัดให้มีระบบบัญชี การรายงานทางการเงินและการสอบบัญชีที่เชื่อถือได้ รวมทั้งดูแลจัดให้มีกระบวนการในการประเมินความเหมาะสมของการควบคุมภายใน
16. ให้ความเห็นชอบในการเสนอแต่งตั้งผู้สอบบัญชี และพิจารณาค่าสอบบัญชีประจำปี เพื่อนำเสนอต่อผู้ถือหุ้นในการพิจารณาอนุมัติแต่งตั้ง
17. รายงานความรับผิดชอบของคณะกรรมการในการจัดทำรายงานทางการเงินโดยแสดงควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญ ๆ ตามนโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย
18. ประเมินผลการปฏิบัติงานและกำหนดค่าตอบแทนของกรรมการ และผู้บริหารระดับสูง
19. รับผิดชอบต่อผลประกอบการและการปฏิบัติหน้าที่ของฝ่ายบริหาร โดยมีความตั้งใจและระมัดระวัง ในการปฏิบัติงาน
20. กำกับดูแลให้มีการกำหนดเป้าหมายการดำเนินธุรกิจที่ชัดเจน และวัดผลได้ เพื่อใช้เป็นแนวทางในการกำหนดเป้าหมายในการปฏิบัติงาน โดยพิจารณาถึงความเป็นไปได้และความสมเหตุสมผล
21. ประเมินผลการปฏิบัติงานและกำหนดค่าตอบแทนของผู้บริหารระดับสูง
22. กำกับดูแลให้ฝ่ายบริหารมีระบบการบริหารความเสี่ยงอย่างเหมาะสมและมีประสิทธิภาพ
23. กำกับดูแลการปฏิบัติงานของคณะกรรมการชุดย่อยต่าง ๆ ให้เป็นไปตามกฎบัตรที่กำหนดไว้
24. คณะกรรมการต้องประเมินผลการปฏิบัติด้วยตนเอง และประเมินผลการปฏิบัติงานโดยรวม

ทั้งนี้ กำหนดให้กรรมการซึ่งมีหรืออาจมีความขัดแย้งในส่วนได้เสียหรือความขัดแย้งทางผลประโยชน์อื่นใดกับบริษัท ไม่มีสิทธิออกเสียงลงคะแนนในเรื่องนั้น

นอกจากนั้น ในกรณีต่อไปนี้ จะต้องได้รับความเห็นชอบจากที่ประชุมคณะกรรมการ และที่ประชุมผู้ถือหุ้นด้วย ด้วยคะแนนเสียงไม่น้อยกว่า 3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

(ก) การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

(ข) การซื้อหรือรับโอนกิจการของบริษัทเอกชน หรือบริษัทมหาชนอื่นมาเป็นของบริษัท

(ค) การทำ แก้ไข หรือยกเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ การมอบ หมายให้บุคคลอื่นใดเข้าจัดการธุรกิจของบริษัทหรือการควบรวมกิจการกับบุคคลอื่นโดยมีวัตถุประสงค์เพื่อการแบ่งผลกำไรขาดทุนกัน

(ง) การแก้ไขเพิ่มเติมหนังสือบริคณห์สนธิหรือข้อบังคับของบริษัท

(จ) การเพิ่มหรือลดทุนจดทะเบียนของบริษัท

(ฉ) การเลิกบริษัท

(ช) การออกหุ้นกู้ของบริษัท

(ซ) การควบรวมกิจการบริษัทกับบริษัทอื่น

(ณ) การอื่นใดที่ได้กำหนดไว้ภายใต้บทบัญญัติแห่งกฎหมายว่าด้วยหลักทรัพย์และ/หรือข้อกำหนดของตลาดหลักทรัพย์แห่งประเทศไทยให้ต้องได้รับความเห็นชอบจากที่ประชุมผู้ถือหุ้นด้วยคะแนนเสียงดังกล่าวข้างต้น อาทิ รายการได้มาหรือจำหน่ายไปซึ่งทรัพย์สิน รายการที่เกี่ยวโยงกัน เป็นต้น

**วาระการดำรงตำแหน่งกรรมการบริษัท**

กำหนดให้คณะกรรมการบริษัทมีวาระการดำรงตำแหน่งตามข้อบังคับของบริษัท กล่าวคือ ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งจำนวนหนึ่งในสาม (1/3) ของจำนวนกรรมการในขณะนั้น ถ้าจำนวนกรรมการจะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วนหนึ่งในสาม (1/3) กรรมการซึ่งพ้นจากตำแหน่ง อาจได้รับเลือกให้กลับเข้ามารับตำแหน่งอีกได้

สำหรับคณะกรรมการเฉพาะด้าน ได้แก่ คณะกรรมการตรวจสอบ ให้มีวาระดำรงตำแหน่งคราวละ 3 ปี โดย 1 ปี ในที่นี้ หมายถึง ช่วงเวลาระหว่างวันประชุมสามัญผู้ถือหุ้นของปีที่ได้รับการแต่งตั้ง จนถึงวันประชุมสามัญผู้ถือหุ้นในปีถัดไป กรรมการซึ่งพ้นจากตำแหน่งตามวาระอาจได้รับการเสนอชื่อและแต่งตั้งเข้าดำรงตำแหน่งใหม่ได้

ทั้งนี้ การมอบอำนาจหน้าที่และความรับผิดชอบของคณะกรรมการบริษัทนั้นจะไม่มีลักษณะเป็นการมอบอำนาจ หรือมอบอำนาจช่วงที่ทำให้คณะกรรมการบริษัทหรือผู้รับมอบอำนาจจากคณะกรรมการบริษัท สามารถอนุมัติรายการที่ตนหรือบุคคลที่อาจมีความขัดแย้ง (ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) สำหรับทั้งบริษัทและบริษัทย่อย

|  |  |  |  |  |  |  |
| --- | --- | --- | --- | --- | --- | --- |
| **รายชื่อกรรมการ** | **คณะกรรม**  **การ**  **บริษัท** | **คณะกรรม**  **การ**  **บริหาร** | **คณะกรรม**  **การตรวจสอบ** | **คณะกรรม**  **การสรรหาและพิจารณาค่าตอบแทน** | **คณะกรรม**  **การบริหารความเสี่ยง** | **การประชุมสามัญผู้ถือหุ้นประจำ**  **ปี 2563** |
| **จำนวนการประชุมทั้งปี 11 ครั้ง** | **จำนวนการประชุมทั้งปี 12 ครั้ง** | **จำนวนการประชุมทั้งปี 4 ครั้ง** | **จำนวนการ ประชุมทั้งปี 1 ครั้ง** | **จำนวนการ ประชุมทั้งปี 5 ครั้ง** | **จำนวนการ**  **ประชุมทั้งปี 1 ครั้ง** |
| 1. นายดำเนิน แก้วทวี | 11/11 |  |  |  |  | 1/1 |
| 2. นายบุญศักดิ์ เกียรติจรูญเลิศ/1 | 11/11 | 12/12 |  | 1/1 |  | 1/1 |
| 3. นางฉวีวรรณ เกียรติจรูญเลิศ | 10/11 | 11/12 |  |  | 5/5 | 1/1 |
| 4. นายเกียรติชัย สงอินทร์ | 11/11 | 12/12 |  |  | 5/5 | 1/1 |
| 5. นายอรรณพ โรมา | 11/11 | 12/12 |  |  | 5/5 | 1/1 |
| 6. นายปรีชา พนาสุวรรณรัตน์ | 11/11 | 12/12 |  |  | 4/5 | 1/1 |
| 7. นายศราวุธ บุษยรัตน์ | 11/11 |  | 4/4 | 1/1 |  | 1/1 |
| 8. นายวินัย พฤกษะวัน/1 | 11/11 |  | 4/4 |  | 5/5 | 1/1 |
| 9. นายพิชิต ลำยอง | 11/11 |  | 4/4 | 1/1 |  | 1/1 |
| 10. นายธวัช กิจนพ/1/2 |  | 6/12 |  |  | 4/5 |  |
| 11. นายวีระเชษฐ์ ขันเงิน/3 |  | 3/12 |  |  |  |  |
| 12. นางสาวอรอุมา แก้วประเสริฐ/1/4 |  |  |  |  | 4/5 |  |

สถิติการเข้าประชุมคณะกรรมการ ปี 2563

ที่มา: ข้อมูลจากบริษัท ณ วันที่ 31 ธันวาคม 2563

หมายเหตุ : - ตัวเลขแสดงจำนวนครั้งที่กรรมการเข้าร่วมการประชุม ต่อจำนวนครั้งการประชุม

/1 ที่ประชุมคณะกรรมการบริษัทครั้งที่ 1/2563 เมื่อวันที่ 28 มกราคม 2563 มีมติแต่งตั้ง นายวินัย พฤกษะวัน เป็นประธาน

กรรมการบริหารความเสี่ยงแทน นายบุญศักดิ์ เกียรติจรูญเลิศ และเพิ่มกรรมการบริหารความเสี่ยง 2 ท่าน คือ

นายธวัช กิจนพ และ นางสาวอรอุมา แก้วประเสริฐ

/2 ที่ประชุมคณะกรรมการบริษัทครั้งที่ 6/2563 เมื่อวันที่ 22 กรกฎาคม 2563 มีมติแต่งตั้ง นายธวัช กิจนพ เป็นกรรมการบริหาร

ของบริษัท โดยมีผลตั้งแต่วันที่ 22 กรกฎาคม 2563

/3 ที่ประชุมคณะกรรมการบริษัทครั้งที่ 9/2563 เมื่อวันที่ 28 ตุลาคม 2563 มีมติแต่งตั้ง นายวีระเชษฐ์ ขันเงิน เป็นกรรมการบริหาร

ของ บริษัท โดยมีผลตั้งแต่วันที่ 28 ตุลาคม 2563

/4/ที่ประชุมคณะกรรมการบริหารความเสี่ยงครั้งที่ 5/2563 เมื่อวันที่ 5 พฤศจิกายน 2563 มีมติแต่งตั้ง นายณฐกร แทบโภชน์ เป็น

เลขานุการคณะกรรมการบริหารความเสี่ยงแทนนางสาวอรอุมา แก้วประเสริฐ ที่ได้ลาออกไป โดยมีผลตั้งแต่วันที่ 5 พฤศจิกายน

2563 ทำให้เหลือคณะกรรมการบริหารความเสี่ยงจำนวน 6 ท่าน

**ขอบเขต อำนาจ หน้าที่ และความรับผิดชอบของประธานคณะกรรมการ**

1. เป็นผู้นำและรับผิดชอบต่อประสิทธิผลของคณะกรรมการ รักษาความเชื่อถือไว้วางใจต่อกรรมการ และดูแลให้

มั่นใจว่าการทำงานของคณะกรรมการและคณะกรรมการชุดย่อย สอดคล้องกับมาตรฐานการกำกับดูแลกิจการ

1. กำหนดวาระการประชุมโดยความช่วยเหลือจากประธานเจ้าหน้าที่บริหารและเลขานุการบริษัท วาระการประชุมของคณะกรรมการควรมุ่งเน้นกลยุทธ์ การดำเนินงาน การสร้างคุณค่าและความรับผิดชอบตามหน้าที่ และดูแลให้มั่นใจว่าประเด็นที่เกี่ยวข้องกับวาระดังกล่าวได้รับการพิจารณาโดยกรรมการ ประธานกรรมการมีความรับผิดชอบในการดูแลให้กรรมการปฏิบัติหน้าที่อย่างรับผิดชอบและระมัดระวัง เป็นไปตามกฎหมายและกฎระเบียบที่เกี่ยวข้องและเพื่อประโยชน์สูงสุดขององค์กร
2. สื่อสารมติคณะกรรมการแก่หน่วยงานภายในองค์กรตามที่เห็นสมควร ประธานคณะกรรมการมีหน้าที่ดูแลให้มั่นใจว่าการสื่อสารกับผู้ถือหุ้น หน่วยงานทางการ และผู้มีส่วนได้เสีย มีประสิทธิผล และความคิดเห็นจากกลุ่มเหล่านี้เป็นที่เข้าใจโดยกรรมการ
3. ดูแลให้มั่นใจว่ากรรมการได้รับข้อมูลที่เพียงพอ ถูกต้อง เกี่ยวข้อง และทันกาล โดยเฉพาะอย่างยิ่งข้อมูลเกี่ยวกับการดำเนินงาน การตัดสินใจของคณะกรรมการควรอยู่บนพื้นฐานของดุลยพินิจและข้อมูลที่เพียงพอ และสนับสนุนให้ความเห็นต่างได้รับการอภิปรายและหารือกัน
4. ดูแลให้มั่นใจว่ามีสัมพันธภาพในการทำงานที่ดีระหว่างกรรมการ ทั้งกรรมการที่เป็นผู้บริหารและที่ไม่เป็นผู้บริหาร และมีการจัดสรรเวลาในการพิจารณาในทุกวาระการประชุมอย่างเพียงพอ โดยเฉพาะอย่างยิ่งในประเด็นด้าน กลยุทธ์
5. ดูแลมั่นให้ใจว่าคณะกรรมการเข้าใจลักษณะและระดับของความเสี่ยงสำคัญที่องค์กรรับได้ในการดำเนินกลยุทธ์รวมถึงทบทวนประสิทธิผลของระบบการบริหารความเสี่ยงและการควบคุมภายในอย่างต่อเนื่อง
6. รับทราบข้อมูลธุรกิจที่เป็นประโยชน์และจำเป็นจากผู้บริหารระดับสูง และให้คำปรึกษาและสนับสนุนประธานเจ้าหน้าที่บริหารในการพัฒนากลยุทธ์
7. ส่งเสริมความสัมพันธ์และการสื่อสารที่มีประสิทธิผลระหว่างกรรมการที่ไม่ใช่ผู้บริหารและผู้บริหารระดับสูง
8. ดูแลให้มั่นใจว่าการดำเนินงานและประสิทธิผลของคณะกรรมการและคณะกรรมการชุดย่อยได้รับการประเมินอย่างเป็นทางการทุกปี
9. ดูแลให้มั่นใจว่าผู้บริหารได้ปฏิบัติและ/หรือติดตามให้มีการดำเนินการตามคำแนะนำหรือมติของกรรมการและคณะกรรมการชุดย่อยอย่างเหมาะสม

|  |
| --- |
| **2.3 ผู้บริหาร** |

**2.3.1 คณะผู้บริหาร (Management Team)**

รายชื่อคณะผู้บริหาร ณ วันที่ 31 ธันวาคม 2563 มีจำนวน 6 ท่าน ดังนี้

|  |  |  |
| --- | --- | --- |
|  | **ชื่อ-นามสกุล** | **ตำแหน่ง** |
| 1. | นายบุญศักดิ์ เกียรติจรูญเลิศ | ประธานเจ้าหน้าที่บริหาร |
| 2. | นางฉวีวรรณ เกียรติจรูญเลิศ | รองกรรมการผู้จัดการสายงานบริหารองค์กร |
| 3. | นายเกียรติชัย สงอินทร์ | ผู้อำนวยการฝ่ายบัญชีและการเงิน |
| 4. | นายอรรณพ โรมา | ผู้อำนวยการฝ่ายวิศวกรรม |
| 5. | นายปรีชา พนาสุวรรณรัตน์ | ผู้อำนวยการฝ่ายผลิต |
| 6. | นายธวัช กิจนพ/1 | ผู้อำนวยการฝ่ายขาย และการตลาด |
| 7. | นายวีระเชษฐ์ ขันเงิน/2 | ผู้อำนวยการฝ่ายวิจัย และนวัตกรรม |
| 8. | นางสาวเนตรนภา วงศ์วิชัยวัฒน์ | ผู้จัดการแผนกบัญชี |

หมายเหตุ : รายละเอียดของกรรมการและผู้บริหารทุกท่านปรากฏตามเอกสารแนบ 1

/1 ที่ประชุมคณะกรรมการบริษัทครั้งที่ 6/2563 เมื่อวันที่ 22 กรกฎาคม 2563 มีมติแต่งตั้งนายธวัช กิจนพ เป็น กรรมการบริหารของบริษัท โดยมีผลตั้งแต่วันที่ 22 กรกฎาคม 2563

/2 ที่ประชุมคณะกรรมการบริษัทครั้งที่ 9/2563 เมื่อวันที่ 28 ตุลาคม 2563 มีมติแต่งตั้งนายวีระเชษฐ์ เป็น กรรมการบริหารของบริษัท โดยมีผลตั้งแต่วันที่ 28 ตุลาคม 2563

**ขอบเขตอำนาจหน้าที่และความรับผิดชอบของประธานเจ้าหน้าที่บริหาร**

ที่ประชุมคณะกรรมการบริษัทครั้งที่ 1/2562 เมื่อวันที่ 18 มีนาคม 2562 มีมติกำหนดขอบเขตและอำนาจของประธานเจ้าหน้าที่บริหาร ไว้ดังนี้

1. ควบคุมการดำเนินกิจการ วางแผนกลยุทธ์ในการดำเนินงาน และบริหารงานประจำวันของบริษัท
2. ตัดสินในเรื่องที่สำคัญของบริษัท กำหนดภารกิจ วัตถุประสงค์ แนวทาง นโยบายของบริษัท รวมถึงการควบคุมการบริหารงานในสายงานต่างๆ
3. เป็นผู้มีอำนาจในการบังคับบัญชา ติดต่อ สั่งการ ตลอดจนเข้าลงนามในนิติกรรมสัญญา เอกสารคำสั่ง หนังสือแจ้งใด ๆ ตามที่กำหนดไว้ในคู่มืออำนาจดำเนินการ
4. มีอำนาจจ้าง แต่งตั้ง โยกย้าย บุคคลตามที่เห็นสมควร ตลอดจนกำหนดขอบเขตอำนาจหน้าที่ และผลตอบแทนที่เหมาะสม และให้มีอำนาจปลดออก ให้ออกตามความเหมาะสม ของพนักงานระดับต่างๆ ตามที่กำหนดไว้ในคู่มืออำนาจดำเนินการ
5. มีอำนาจในการกำหนดเงื่อนไขทางการค้า เพื่อประโยชน์ของบริษัท
6. พิจารณาการลงทุนในธุรกิจใหม่ หรือการเลิกธุรกิจ เพื่อนำเสนอต่อคณะกรรมการบริหาร และ/ หรือกรรมการบริษัท
7. อนุมัติและแต่งตั้งที่ปรึกษาด้านต่างๆ ที่จำเป็นต่อการดำเนินงาน
8. ดำเนินการใดๆ ตามที่ได้รับมอบหมายจากคณะกรรมการบริหาร และ/หรือกรรมการบริษัท

ทั้งนี้ การมอบหมายอำนาจหน้าที่และความรับผิดชอบของประธานเจ้าหน้าที่บริหารดังกล่าวข้างต้นนั้น ประธานเจ้าหน้าที่บริหารจะต้องปฏิบัติตามข้อกำหนดและระเบียบวาระต่าง ๆ ที่ได้รับอนุมัติจากคณะกรรมการบริษัท และจะไม่รวมถึงอำนาจ และ/หรือ การมอบอำนาจช่วงในการอนุมัติรายการใดที่ตน หรือผู้รับมอบอำนาจช่วง หรือบุคคลที่อาจมีความขัดแย้ง (ตามที่นิยามไว้ในประกาศคณะกรรมการกำกับตลาดทุน) มีส่วนได้เสียหรือผลประโยชน์ในลักษณะอื่นใดขัดแย้งกับบริษัท ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ และ/หรือที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าวตามที่ข้อบังคับของบริษัท หรือกฎหมายที่เกี่ยวข้องกำหนด

การถือหุ้นของคณะกรรมการและผู้บริหารสำหรับปี 2562-2563

| รายชื่อคณะกรรมการ/ผู้บริหาร | จำนวนหุ้น  31 ธ.ค. 2562 | สัดส่วนการถือหุ้น  (ร้อยละ) | จำนวนหุ้น  31 ธ.ค. 2563 | สัดส่วนการถือหุ้น  (ร้อยละ) | การเปลี่ยนเปลง  เพิ่มขึ้น/(ลดลง)  (หุ้น) |
| --- | --- | --- | --- | --- | --- |
| 1. นายดำเนิน แก้วทวี | 500,000 | 0.12 | 500,000 | 0.12 | - |
| บุคคลตามมาตรา 285 | 606,000 | 0.14 | 656,000 | 0.15 | +50,000 |
| 2. นายบุญศักดิ์ เกียรติจรูญเลิศ | 235,130,500 | 54.68 | 235,911,900 | 54.86 | +781,400 |
| บุคคลตามมาตรา 285 | - | - | - | - | - |
| 3. นางฉวีวรรณ เกียรติจรูญเลิศ | 44,092,400 | 10.25 | 44,092,400 | 10.25 | - |
| บุคคลตามมาตรา 285 | - | - | - | - | - |
| 4. นายเกียรติชัย สงอินทร์ | 300,000 | 0.07 | 300,000 | 0.07 | - |
| บุคคลตามมาตรา 285 | - | - | - | - | - |
| 5. นายอรรณพ โรมา | 600,000 | 0.14 | 607,200 | 0.14 | +7,200 |
| บุคคลตามมาตรา 285 | - | - | - | - | - |
| 6. นายปรีชา พนาสุวรรณรัตน์ | 500,000 | 0.12 | 500,000 | 0.12 | - |
| บุคคลตามมาตรา 285 | - | - | - | - | - |
| 7. นายศราวุธ บุษยรัตน์ | 500,000 | 0.12 | 500,000 | 0.12 | - |
| บุคคลตามมาตรา 285 | - | - | - | - | - |
| 8. นายวินัย พฤกษะวัน | 100,000 | 0.02 | 100,000 | 0.02 | - |
| บุคคลตามมาตรา 285 | - | - | - | - | - |
| 9. นายพิชิต ลำยอง | 300,000 | 0.07 | 300,000 | 0.07 | - |
| บุคคลตามมาตรา 285 | - | - | - | - | - |
| 10. นายธวัช กิจนพ | - | - | - | - | - |
| บุคคลตามมาตรา 285 | - | - | - | - | - |
| 11. นายวีระเซษฐ์ ขันเงิน | 200,000 | 0.05 | 200,000 | 0.05 | - |
| บุคคลตามมาตรา 285 | - | - | - | - | - |
| 12.น.ส.เนตรนภา วงศ์วิชัยวัฒน์ | - | - | - | - | - |
| บุคคลตามมาตรา 285 | - | - | - | - | - |
|  |  |  |  |  |  |

|  |
| --- |
| **2.4 เลขานุการบริษัท** |

ตามข้อกำหนดในมาตรา 89/15 แห่งพระราชบัญญัติบริษัทมหาชน พ.ศ.2535 กำหนดให้คณะกรรมการต้องจัดให้มีเลขานุการบริษัทรับผิดชอบในนามของบริษัทหรือคณะกรรมการบริษัท โดยที่ประชุมคณะกรรมการบริษัทครั้งที่ 9/2562 เมื่อวันที่ 16 ตุลาคม 2562 มีมติแต่งตั้งให้นายเกียรติชัย สงอินทร์ ดำรงตำแหน่งเป็นเลขานุการบริษัท โดยมีบทบาทหน้าที่และความรับผิดชอบสำหรับเลขานุการบริษัท ดังนี้

1. จัดทำและเก็บรักษาเอกสาร ดังต่อไปนี้  
   (1) ทะเบียนกรรมการ  
   (2) หนังสือนัดประชุมคณะกรรมการ รายงานการประชุมคณะกรรมการ และรายงานประจำปีของบริษัท  
   (3) หนังสือนัดประชุมผู้ถือหุ้น และรายงานการประชุมผู้ถือหุ้น
2. เก็บรักษารายงานการมีส่วนได้เสียที่รายงานโดยกรรมการหรือผู้บริหาร
3. จัดส่งสำเนารายงานการมีส่วนได้เสีย ตามมาตรา 89/14 ให้ประธานกรรมการและประธานกรรมการ ตรวจสอบทราบภายใน 7 วันทำการนับแต่วันที่บริษัทได้รับรายงานนั้น และบริษัทต้องจัดให้มีระบบการเก็บรักษา เอกสาร
4. หรือหลักฐานที่เกี่ยวข้องกับการแสดงข้อมูล และดูแลให้มีการเก็บรักษาให้ถูกต้อง ครบถ้วน และสามารถ ตรวจสอบได้ ภายในระยะเวลาไม่น้อยกว่า 10 ปี นับแต่วันที่มีการจัดทำเอกสารหรือข้อมูลดังกล่าว
5. จัดทำระบบการเก็บรักษาเอกสารและหลักฐานที่เกี่ยวข้องกับการแสดงข้อมูลดังต่อไปนี้ รวมทั้งดูแลให้มีการเก็บรักษาเอกสารหรือหลักฐานดังกล่าวให้ถูกต้องครบถ้วนและสามารถตรวจสอบได้ในระยะเวลาไม่น้อยกว่าห้าปีนับแต่วันที่มีการจัดทำเอกสารหรือข้อมูลดังกล่าว โดยการเก็บรักษาเอกสารและหลักฐานข้างต้นให้หมายความรวมถึงการเก็บรักษาด้วยระบบคอมพิวเตอร์หรือระบบอื่นใดที่สามารถเรียกดูได้โดยไม่มีการเปลี่ยนแปลงข้อความ
6. การให้ข้อมูลประกอบการขอมติที่ประชุมผู้ถือหุ้น
7. งบการเงินและรายงานเกี่ยวกับฐานะการเงินและผลการดำเนินงานของบริษัทหรือรายงานอื่นใดที่ต้องเปิดเผยตามมาตรา 56 มาตรา 57 มาตรา 58 หรือ มาตรา 199 แห่งพระราชบัญญัติหลักทรัพย์และตลาดหลักทรัพย์
8. ความเห็นของบริษัทเมื่อมีผู้ทำคำเสนอซื้อหุ้นของบริษัทจากผู้ถือหุ้นเป็นการทั่วไป
9. การให้ข้อมูลหรือรายงานอื่นใดเกี่ยวกับกิจการที่บริษัทจัดทำขึ้นเพื่อเผยแพร่ต่อผู้ถือหุ้นหรือประชาชนทั่วไป ตามที่คณะกรรมการกำกับตลาดทุนกำหนด
10. ดำเนินการอื่น ๆ ตามที่คณะกรรมการกำกับตลาดทุนประกาศกำหนดต่อไป

**หลักในการปฏิบัติงานของเลขานุการบริษัท**

เลขานุการบริษัทต้องปฏิบัติหน้าที่ด้วยความรับผิดชอบ ความระมัดระวัง และซื่อสัตย์สุจริต รวมทั้งต้องปฏิบัติให้เป็นไปตามกฎหมาย วัตถุประสงค์ ข้อบังคับของบริษัท มติคณะกรรมการบริษัท ตลอดจนมติผู้ถือหุ้น โดย

1. การตัดสินใจต้องกระทำบนพื้นฐานข้อมูลที่เชื่อโดยสุจริตว่าเพียงพอ
2. การตัดสินใจได้กระทำไปโดยตนไม่มีส่วนได้เสีย ไม่ว่าโดยตรงหรือโดยอ้อมในเรื่องที่ตัดสินใจนั้น
3. กระทำการโดยสุจริตเพื่อประโยชน์สูงสุดของบริษัทเป็นสำคัญ
4. กระทำการที่มีจุดมุ่งหมายโดยชอบและเหมาะสม และไม่กระทำการอันเป็นการขัดหรือแย้งกับประโยชน์ของบริษัทอย่างมีนัยสำคัญ
5. ไม่หาประโยชน์จากการใช้ข้อมูลของบริษัทที่ล่วงรู้มา เว้นแต่เป็นข้อมูลที่เปิดเผยต่อสาธารณชนแล้ว หรือใช้ทรัพย์สินหรือโอกาสทางธุรกิจของบริษัทในลักษณะที่เป็นการฝ่าฝืนหลักเกณฑ์หรือหลักปฏิบัติทั่วไปตามที่คณะกรรมการกำกับตลาดทุนประกาศกำหนด
6. ไม่เข้าทำข้อตกลงหรือสัญญาใด ๆ ซึ่งอาจก่อให้เกิดความขัดแย้งทางผลประโยชน์ (Conflict of Interest) กับบริษัท หรือพนักงาน หรือลูกค้าของบริษัท ทั้งยังเป็นการขัดต่อการปฏิบัติต่องานในหน้าที่ของตน

**กรณีที่เลขานุการบริษัทพ้นจากตำแหน่ง หรือไม่อาจปฏิบัติหน้าที่ได้**

แนวทางการปฏิบัติในกรณีที่เลขานุการบริษัทพ้นจากตำแหน่งหรือไม่อาจปฏิบัติหน้าที่ได้ กำหนดไว้ดังต่อไปนี้

1. ให้คณะกรรมการบริษัทแต่งตั้งเลขานุการบริษัทคนใหม่ภายใน 90 วัน นับแต่วันที่เลขานุการบริษัทคนเดิมพ้นจากตำแหน่ง หรือไม่อาจปฏิบัติหน้าที่ได้
2. ให้คณะกรรมการบริษัทมีอำนาจมอบหมายให้ผู้บริหารท่านหนึ่งท่านใด ปฏิบัติหน้าที่แทนในช่วงเวลาที่เลขานุการบริษัทพ้นจากตำแหน่ง หรือไม่อาจปฏิบัติหน้าที่ได้
3. ให้ประธานกรรมการแจ้งชื่อเลขานุการบริษัท ต่อสำนักงานกำกับหลักทรัพย์และตลาดหลักทรัพย์ภายใน 14 วัน นับแต่วันที่จัดให้มีผู้รับผิดชอบในตำแหน่งดังกล่าว
4. ดำเนินการแจ้งให้สำนักงานกำกับหลักทรัพย์และตลาดหลักทรัพย์ ทราบถึงสถานที่เก็บเอกสาร ตามข้อจัดทำและเก็บรักษาเอกสาร และการเก็บรักษารายงานการมีส่วนได้เสียที่รายงานโดยกรรมการหรือผู้บริหาร

**2.5 ค่าตอบแทนของกรรมการและผู้บริหาร**

**2.5.1 ค่าตอบแทนที่เป็นตัวเงิน**

1. ค่าตอบแทนกรรมการบริษัท/1

ที่ประชุมสามัญผู้ถือหุ้น ประจำปี 2563 เมื่อวันที่ 4 สิงหาคม 2563 ได้มีมติอนุมัติกำหนดค่าตอบแทนให้แก่คณะกรรมการบริษัท และคณะกรรมการตรวจสอบประจำปี 2563 โดยมีรายละเอียดต่อไปนี้

หน่วย :บาท

| **ตำแหน่ง** | **ค่าตอบแทนประจำ**  (บาท/เดือน) | **ค่าเบี้ยประชุม**  **(**บาท/ท่าน/ครั้ง) |
| --- | --- | --- |
| คณะกรรมการบริษัท (เฉพาะกรรมการที่ไม่ใช่ผู้บริหาร) |  |  |
| - ประธานกรรมการ | 20,000 | - |
| - กรรมการ | 13,000 | - |
| คณะกรรมการตรวจสอบ |  |  |
| - ประธานกรรมการตรวจสอบ | - | 19,000 |
| - กรรมการตรวจสอบ | - | 13,000 |

หมายเหตุ : /1 ไม่มีสิทธิประโยชน์อื่นๆ

สรุปค่าตอบแทนกรรมการบริษัท/5 ปี 2561 – 2563

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **รายชื่อกรรมการ** | | | **ปี 2561**/3 | | **ปี 2562** | | **ปี 2563** | |
| **กรรมการบริษัท** | **กรรมการ**  **ตรวจสอบ** | **กรรมการบริษัท** | **กรรมการ**  **ตรวจสอบ** | **กรรมการบริษัท** | **กรรมการ**  **ตรวจสอบ** |
| 1. | นายดำเนิน | แก้วทวี/2 | 40,000 | - | 240,000 | - | 240,000 | - |
| 2. | นายบุญศักดิ์ | เกียรติจรูญเลิศ | 20,000 | - | - | - | - | - |
| 3. | นางฉวีวรรณ | เกียรติจรูญเลิศ | 20,000 | - | - | - | - | - |
| 4. | นายวราวุธ | อรุโณทัย/1และ/4 | 20,000 | - | - | - | - | - |
| 5. | นายเกียรติชัย | สงอินทร์/4 | - | - | - | - | - | - |
| 6. | นายอรรณพ | โรมา/1 | 20,000 | - | - | - | - | - |
| 7. | นายปรีชา | พนาสุวรรณรัตน์/1 | 20,000 | - | - | - | - | - |
| 8. | นายศราวุธ | บุษยรัตน์/2 | 20,000 | 15,000 | 156,000 | 95,000 | 156,000 | 76,000 |
| 8. | นายวินัย | พฤกษะวัน/2 | 20,000 | 10,000 | 156,000 | 65,000 | 156,000 | 52,000 |
| 10. | นายพิชิต | ลำยอง/2 | 20,000 | 10,000 | 156,000 | 65,000 | 156,000 | 52,000 |

หมายเหตุ : /1 ที่ประชุมวิสามัญผู้ถือหุ้นครั้งที่ 2/2561 เมื่อวันที่ 21 กันยายน 2561 มีมติตั้งกรรมการบริษัทเพิ่มเติมจำนวน 3 ท่าน ได้แก่

นายวราวุธ อรุโณทัย นายอรรณพ โรมา และนายปรีชา พนาสุวรรณรัตน์

/2 ที่ประชุมวิสามัญผู้ถือหุ้นครั้งที่ 3/2561 เมื่อวันที่ 8 พฤศจิกายน 2561 มีมติแต่งกรรมการบริษัทเละกรรมการอิสระ 4 ท่าน ได้แก่ นายดำเนิน แก้วทวี นายศราวุธ บุษยรัตน์ นายวินัย พฤกษะวัน และนายพิชิต ลำยอง และมีมติแต่งตั้งนายศราวุธ บุษยรัตน์ นายวินัย พฤกษะวัน และนายพิชิต ลำยอง ในฐานะกรรมการตรวจสอบ โดยมี นายศราวุธ บุษยรัตน์ เป็นประธานคณะกรรมการตรวจสอบ

/3 ที่ประชุมวิสามัญผู้ถือหุ้น ครั้งที่ 3/2561 เมื่อวันที่ 8 พฤศจิกายน 2561 ได้มีมติอนุมัติกำหนดค่าตอบแทนให้แก่คณะกรรมการบริษัท คณะกรรมการตรวจสอบ โดยกำหนดค่าตอบแทนในลักษณะ “ค่าเบี้ยประชุม” ดังนี้ ประธานกรรมการบริษัท 20,000 บาทต่อครั้ง ประธานกรรมการตรวจสอบ 15,000 บาทต่อครั้ง กรรมการบริษัท 10,000 บาทต่อครั้ง และกรรมการตรวจสอบ 10,000 บาทต่อครั้ง

/4 ที่ประชุมคณะกรรมการบริษัทครั้งที่ 9/2562 เมื่อวันที่ 16 ตุลาคม 2562 มีมติแต่งตั้งนายเกียรติชัย สงอินทร์ เป็นกรรมการบริษัท กรรมการบริหาร และเลขานุการบริษัท แทนนายวราวุธ อรุโณทัย ที่ได้ลาออกไป โดยให้มีผลตั้งแต่วันที่ 1 พฤศจิกายน 2562 เป็นต้นไป

/5เป็นค่าตอบแทนประจำเดือน เบี้ยประชุม ไม่มีสิทธิประโยชน์อื่นๆ

1. ค่าตอบแทนผู้บริหาร

บริษัทจ่ายค่าตอบแทนผู้บริหารในรูปแบบเงินเดือน และสวัสดิการต่างๆ อาทิ เงินกองทุนสำรองเลี้ยงชีพ ผลประโยชน์หลังออกจากงาน เป็นต้น

|  |  |  |  |  |  |  |
| --- | --- | --- | --- | --- | --- | --- |
| **ค่าตอบแทนผู้บริหาร** | **ปี 2561** | | **ปี 2562** | | **ปี 2563** | |
| **จำนวน**  **(คน)** | **จำนวนเงิน**  **(ล้านบาท)** | **จำนวน**  **(คน)** | **จำนวนเงิน**  **(ล้านบาท)** | **จำนวน**  **(คน)** | **จำนวนเงิน**  **(ล้านบาท)** |
| เงินเดือน | 4 | 5.50 | 5 | 8.35 | 8 | 14.07 |
| ผลตอบแทนอื่นๆ/1 | 4 | 1.00 | 5 | 1.42 | 8 | 3.53 |
| **รวม** | **4** | **6.50** | **5** | **9.77** | **16** | **17.60** |

หมายเหตุ : /1ผลตอบแทนอื่น ได้แก่ โบนัสและสวัสดิการอื่นๆ

**2.5.2 ค่าตอบแทนอื่น**

- ไม่มี –

**2.6 บุคลากร**

**2.6.1 จำนวนพนักงาน (ไม่รวมคณะผู้บริหาร)**

บริษัทและบริษัทย่อยมีจำนวนพนักงาน ณ วันที่ 31 ธันวาคม 2561 วันที่ 31 ธันวาคม 2562 และวันที่ 31 ธันวาคม 2563 ดังนี้

| **จำนวนพนักงาน** | **ณ 31 ธ.ค. 61** | **ณ 31 ธ.ค. 62** | **ณ 31 ธ.ค. 63** |
| --- | --- | --- | --- |
| **จำนวน (คน)** | **จำนวน (คน)** | **จำนวน (คน)** |
| **1. ฝ่ายผลิต** |  |  |  |
| แผนกผลิต | 152 | 139 | 188 |
| แผนกจัดซื้อจัดจ้าง | 7 | 5 | 5 |
| รวม | 159 | 144 | 193 |
| **2. ฝ่ายวิจัย พัฒนา และวิศวกรรม** |  | | |
| แผนกทดสอบผลิตภัณฑ์ | 5 | 5 | 5 |
| แผนกวิศวกรรม | 14 | 24 | 37 |
| รวม | 19 | 29 | 42 |
| **3. ฝ่ายขาย** |  | | |
| แผนกขายต่างประเทศ | 4 | 7 | 8 |
| แผนกขายในประเทศ | 35 | 27 | 28 |
| รวม | 39 | 34 | 36 |
| **4.ฝ่ายการตลาด** | 8 | 9 | 9 |
| **5. แผนก Quality Management** | 3 | 3 | 2 |
| **6. ฝ่ายบริหารองค์กร** | 48 | 52 | 45 |
| **7. ฝ่ายบัญชีและการเงิน** |  | | |
| แผนกบัญชี | 17 | 16 | 15 |
| แผนกการเงิน | 2 | 5 | 4 |
| รวม | 19 | 21 | 19 |
| **รวม** | **295** | **292** | **346** |

ที่มา: ข้อมูลจากบริษัท

หมายเหตุ: พนักงานทั้งหมดของบริษัทเป็นพนักงานประจำ

**2.6.2 นโยบายและแนวปฏิบัติเกี่ยวกับการพัฒนาความรู้ศักยภาพของพนักงาน (สรุปผลการฝึกอบรม)**

|  |  |  |  |  |  |  |
| --- | --- | --- | --- | --- | --- | --- |
| **รายละเอียด** | **2562** | | | **2563** | | |
| **สำนัก**  **งานใหญ่** | **โรงงานบางใหญ่** | **โรงงานไทรใหญ่** | **สำนัก**  **งานใหญ่** | **โรงงานบางใหญ่** | **โรงงานไทรใหญ่** |
| 1. จำนวนพนักงาน | 88 | 194 | - | 93 | 165 | 35 |
| 2. จำนวนการฝึกอบรม | 41 | 250 | - | 33 | 77 | 5 |
| 3. จำนวนชั่วโมงการฝึกอบรมของพนักงานโดยเฉลี่ย (ชั่วโมงต่อคนต่อปี) | 3.73 | 10.13 | - | 2.84 | 3.73 | 1.14 |

**2.6.3 จำนวนที่ปรึกษา**

บริษัทและบริษัทย่อยมีการจ้างที่ปรึกษาเพื่อสนับสนุนการดำเนินธุรกิจของบริษัทในด้านต่างๆ ในปี 2561 - ปี 2563 ดังนี้

| **ที่ปรึกษา** | **ปี 2561** | **ปี 2562** | **ปี 2563** |
| --- | --- | --- | --- |
| **จำนวน (คน)** | **จำนวน (คน)** | **จำนวน (คน)** |
| 14 | 14 | 11 |

**2.6.4 ผลตอบแทนรวมของพนักงาน ลูกจ้างบริษัท และลักษณะผลตอบแทน**

หน่วย: ล้านบาท

| **หน่วย : บาท** | **ปี 2561** | **ปี 2562** | **ปี 2563** |
| --- | --- | --- | --- |
| ค่าตอบแทนของพนักงานประจำในรูปเงินเดือน เงินพิเศษ ค่าล่วงเวลา เงินประกันสังคม เงินกอง ทุนสำรองเลี้ยงชีพและสวัสดิการต่างๆ | 93.21 | 103.51 | 110.66 |

หมายเหตุ: **-** บริษัทดำเนินการจัดตั้งกับกองทุนสำรองเลี้ยงชีพ บัวหลวงทรัพย์มั่งคั่ง ภายใต้การจัดการของบริษัทหลักทรัพย์จัดการกองทุนบางกอกแคปปิตอล จำกัด เมื่อวันที่ 1 สิงหาคม 2554 โดยจะมีผลบังคับใช้ตั้งแต่วันที่ 1 สิงหาคม 2554 เป็นต้นไป

**2.6.5 ผลตอบแทนรวมของที่ปรึกษา**

หน่วย: ล้านบาท

| **หน่วย : บาท** | **ปี 2561** | **ปี 2562** | **ปี 2563** |
| --- | --- | --- | --- |
| ค่าตอบแทนของที่ปรึกษา | 4.06 | 5.49 | 4.63 |

หมายเหตุ: - บริษัทจ่ายค่าตอบแทนที่ปรึกษาเป็นรายเดือน หรือรายชั่วโมงที่ได้ประชุมจริง

**2.6.6 ข้อพิพาทด้านแรงงานที่สำคัญในระยะ 3 ปีที่ผ่านมา**

- ไม่มี

**2.6.7 นโยบายในการพัฒนาพนักงาน**

บริษัทตระหนักถึงความสำคัญของการพัฒนาบุคลากรเพื่อเสริมสร้างความรู้ความสามารถและประสิทธิภาพในการทำงานให้แก่พนักงาน โดยได้กำหนดแผนการพัฒนาบุคลากรเป็นแผนการฝึกอบรมประจำปีสำหรับการอบรมเพื่อเพิ่มทักษะในการทำงาน ทั้งการอบรมภายในบริษัทและส่งเข้ารับการอบรมในหลักสูตรของหน่วยงานภายนอกที่เกี่ยวข้องกับการทำงาน นอกจากนี้ บริษัทยังได้จัดให้มีสวัสดิการและสิทธิประโยชน์ให้กับบุคลากร เพื่อเป็นการสร้างขวัญและกำลังใจในการทำงานด้วยเช่นกัน

**2.6.8 แผนและกระบวนการสรรหาผู้สืบทอดตำแหน่ง (Succession Plan) ที่สำคัญ**

บริษัทมีกระบวนการสรรหาผู้สืบทอดตำแหน่งที่สำคัญทุกตำแหน่ง ทั้งในฝ่ายบริหารและฝ่ายปฎิบัติการ และอยู่ระหว่างดำเนินงานตามแผนพัฒนา และสรรหาผู้สืบทอดอย่างเป็นรูปธรรม โดยมีหลักเกณฑ์ดังนี้

1. หลักเกณฑ์ในการคัดเลือกผู้สืบทอดของตำแหน่งหลัก

ผู้สืบทอดที่ได้รับคัดเลือกต้องเป็นคนมีความสามารถ คนดี และมีความเหมาะสม ตามคุณสมบัติดังนี้

* 1. มีคุณสมบัติตรงตามคุณสมบัติเฉพาะสำหรับตำแหน่งที่กำหนดไว้ ของแต่ละตำแหน่งหลัก
  2. มีประสบการณ์ในการเป็นหัวหน้ากลุ่ม/แผนก/ฝ่าย มาแล้วไม่น้อยกว่า 3 ปี และผ่านเกณฑ์การประเมินด้านบริหาร, ด้านทัศนคติ, ด้านความรู้เฉพาะงาน
  3. มีประวัติการทำงาน ความประพฤติ ความรู้ ความสามารถ และความเชี่ยวชาญตามที่บริษัทกำหนดไว้
  4. มีผลการประเมิณตั้งแต่ระดับ B ขึ้นไป 3 ปีต่อเนื่อง

1. ข้อสรุปผู้สืบทอด
   1. ผู้ที่มีคุณสมบัติตามที่กำหนดไว้อาจมีสิทธิได้รับโอกาสถูกคัดเลือกเข้าสู่ขั้นตอนการพัฒนา เพื่อเป็นผู้สืบทอดตำแหน่ง
   2. ให้มีกระบวนการในการประเมินสมรรถนะแบบ 360 องศาและการสัมภาษณ์โดยกรรมการเพื่อประเมินผลงาน ศักยภาพและความพร้อมตามแบบฟอร์มที่กำหนดขึ้น
   3. สำหรับผลการประเมินสมรรถนะจะนำไปสู่การจัดทำแผนพัฒนารายบุคคล และการจัดการลำดับผู้สืบทอดโดยคณะกรรมการต่อไป

**3. การกำกับดูแลกิจการ**

**3.1 คู่มือการกำกับดูแลกิจการที่ดี (Code of conduct)**

ที่ประชุมคณะกรรมการบริษัทครั้งที่ 1/2562 (ครั้งแรกหลังแปรสภาพ) เมื่อวันที่ 18 มีนาคม 2562 ได้มีมติอนุมัติการกำหนดนโยบายการกำกับดูแลกิจการที่ดีและจริยธรรมธุรกิจตามแนวทางของ สำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย เพื่อใช้เป็นกรอบแนวทางในการดำเนินธุรกิจ รวมถึงการให้ความสำคัญในการนำไปปฏิบัติต่อผู้ถือหุ้นทุกภาคส่วนอย่างเป็นธรรม เท่าเทียมกัน มีความโปร่งใส และเสนอข้อมูลอย่างถูกต้องเพียงพอ เพื่อให้มีความโปร่งใสในการดำเนินงานของบริษัทในทุกระดับชั้นทั้งในส่วนของคณะกรรมการ ผู้บริหาร พนักงาน และผู้มีส่วนได้เสีย และเพื่อประโยชน์ในระยะยาวของผู้ถือหุ้น ลูกค้า นักลงทุนและสาธารณชนทั่วไปซึ่งรวมถึงการกำหนดระเบียบปฏิบัติเกี่ยวกับจริยธรรมทางธุรกิจ (Code of Business Ethics) และจรรยาบรรณ (Code of Conduct) เพื่อเป็นแนวทางในการปฏิบัติหน้าที่ของกรรมการและผู้บริหารให้สอดคล้องกับข้อพึงปฏิบัติที่ดีสำหรับกรรมการบริษัทจดทะเบียน (Code of Best Practice) เพื่อให้เป็นไปตามหลักการกำกับดูแลกิจการที่ดี (Good Corporate Governance) ตามที่สำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทยได้ให้แนวทางไว้ ซึ่งสาระสำคัญของการกำกับดูแลกิจการแบ่งออกเป็น 8 หมวด ดังนี้

**หมวดที่ 1 : สิทธิของผู้ถือหุ้น**

คณะกรรมการบริษัทตระหนักถึงความสำคัญในสิทธิพื้นฐานของผู้ถือหุ้น โดยวางหลักการในการปฏิบัติต่อผู้ถือหุ้นอย่างเป็นธรรม และเป็นไปตามกฎหมายโดยตลอด เช่น สิทธิในการซื้อขายและโอนหุ้น สิทธิในการรับเงินปันผล สิทธิในการได้รับข่าวสารข้อมูลของบริษัท สิทธิในการเข้าร่วมประชุมผู้ถือหุ้น สิทธิในการออกเสียงลงคะแนนในวาระต่างๆ ที่พิจารณาสิทธิในการมอบฉันทะให้ผู้อื่นเข้าประชุมแทน สิทธิในการแต่งตั้งกรรมการและผู้สอบบัญชี สิทธิในการแสดงความคิดเห็นและซักถามกรรมการในที่ประชุมผู้ถือหุ้น และสิทธิในการเสนอวาระการประชุมและเสนอชื่อกรรมการล่วงหน้า เป็นต้น และได้ดูแลให้ผู้ถือหุ้นได้รับสิทธิดังกล่าวโดยเคร่งครัด และไม่กระทำการใด ๆ อันเป็นการละเมิดหรือลิดรอนสิทธิของผู้ถือหุ้น

1. **การจัดประชุมผู้ถือหุ้น**

บริษัทได้จัดให้มีการประชุมสามัญผู้ถือหุ้นประจำปี ตามข้อบังคับของตลาดหลักทรัพย์แห่งประเทศไทยโดยปฏิบัติตามแนวทางการจัดการประชุมผู้ถือหุ้นของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

* 1. บริษัทมีการเปิดเผยนโยบายในการสนับสนุน หรือส่งเสริมผู้ถือหุ้นทุกกลุ่ม ให้เข้าร่วมการประชุมผู้ถือหุ้น
  2. บริษัทได้ดูแลให้มีการให้ข้อมูล วัน เวลา สถานที่ และวาระการประชุม โดยมีคำชี้แจงและเหตุผลประกอบในแต่ละวาระหรือประกอบมติที่ขอตามที่ระบุไว้ในหนังสือเชิญประชุมสามัญและวิสามัญผู้ถือหุ้นหรือในเอกสารแนบวาระการประชุม
  3. บริษัทได้อำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่ และละเว้นการกระทำใดๆ ที่เป็นการจำกัดโอกาสการเข้าประชุมของผู้ถือหุ้น เช่น การเข้าประชุมเพื่อออกเสียงลงมติไม่ควรมีวิธีการที่ยุ่งยากหรือมีค่าใช้จ่ายมากเกินไป สถานที่จัดประชุมผู้ถือหุ้นสะดวกต่อการเดินทาง เป็นต้น
  4. บริษัทเปิดโอกาสให้ผู้ถือหุ้นส่งคำถามล่วงหน้าก่อนวันประชุม โดยกำหนดหลักเกณฑ์การส่งคำถามล่วงหน้าให้ชัดเจน และแจ้งให้ผู้ถือหุ้นทราบพร้อมกับการนำส่งหนังสือเชิญประชุมผู้ถือหุ้น นอกจากนี้บริษัทได้เผยแพร่หลักเกณฑ์การส่งคำถามล่วงหน้าผ่านทางเว็บไซต์ของบริษัท
  5. บริษัทสนับสนุนให้ผู้ถือหุ้นใช้หนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนเสียงได้ และควรเสนอชื่อกรรมการอิสระอย่างน้อย 1 คน เป็นทางเลือกในการมอบฉันทะของผู้ถือหุ้น

1. **การดำเนินการในวันประชุมผู้ถือหุ้น**
   1. บริษัทได้ส่งเสริมให้มีการนำเทคโนโลยีมาใช้กับการประชุมผู้ถือหุ้น ทั้งการลงทะเบียนผู้ถือหุ้น การนับคะแนนและแสดงผล เพื่อให้การดำเนินการประชุมสามารถกระทำได้รวดเร็ว ถูกต้อง แม่นยำ
   2. กรรมการทุกคนควรเข้าร่วมประชุมผู้ถือหุ้น โดยผู้ถือหุ้น สามารถซักถามประธานคณะกรรมการชุดย่อยต่างๆ ในเรื่องที่เกี่ยวข้องได้
   3. ในการประชุมผู้ถือหุ้นให้มีการลงมติเป็นแต่ละรายการในกรณีที่วาระนั้นมีหลายรายการ เช่น วาระการแต่งตั้งกรรมการ
   4. บริษัทได้ส่งเสริม หรือจัดให้มีบุคคลที่เป็นอิสระเป็นผู้ตรวจนับหรือตรวจสอบคะแนนเสียงในการประชุมสามัญและวิสามัญผู้ถือหุ้น และเปิดเผยให้ที่ประชุมทราบพร้อมบันทึกไว้ในรายงานการประชุม
   5. บริษัทได้สนับสนุนให้มีการใช้บัตรลงคะแนนเสียงในวาระที่สำคัญ เช่น การทำรายการเกี่ยวโยง การทำรายการได้มาหรือจำหน่ายไปซึ่งสินทรัพย์ เป็นต้น เพื่อความโปร่งใสและตรวจสอบได้ ในกรณีมีข้อโต้แย้งในภายหลัง
   6. ประธานในที่ประชุมได้จัดสรรเวลาให้เหมาะสมและส่งเสริมให้ผู้ถือหุ้นมีโอกาสในการแสดงความเห็นและตั้งคำถามต่อที่ประชุมในเรื่องที่เกี่ยวข้องกับบริษัทได้
   7. ในการประชุม บริษัทจะเปิดโอกาสให้ผู้ถือหุ้นตั้งข้อซักถาม ให้ข้อเสนอแนะ หรือแสดงความเห็นต่อที่ประชุมในประเด็นต่าง ๆ อย่างอิสระและเท่าเทียมกัน ทั้งนี้ ในการประชุม บริษัทจะสนับสนุนให้คณะกรรมการบริษัทและคณะกรรมการเฉพาะเรื่องต่าง ๆ ตลอดจนผู้บริหารและฝ่ายงานที่เกี่ยวข้อง รวมทั้งผู้สอบบัญชีเข้าร่วมประชุมผู้ถือหุ้นอย่างพร้อมเพรียงกัน เพื่อตอบคำถามและให้ข้อมูลรายละเอียดในที่ประชุม อีกทั้งคณะกรรมการบริษัทจะอำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่
2. **การจัดทำรายงานการประชุม และการเปิดเผยมติการประชุมผู้ถือหุ้น**
   1. รายงานการประชุมผู้ถือหุ้นจะบันทึกการชี้แจงขั้นตอนการลงคะแนน และวิธีการแสดงผลคะแนนให้ที่ประชุมทราบก่อนดำเนินการประชุม รวมทั้งการเปิดโอกาสให้ผู้ถือหุ้นตั้งประเด็น หรือซักถาม นอกจากนี้ ควรบันทึกคำถาม คำตอบ และผลการลงคะแนนในแต่ละวาระว่ามีผู้ถือหุ้นเห็นด้วย คัดค้าน และงดออกเสียงเป็นอย่างไร รวมถึงควรบันทึกรายชื่อกรรมการผู้เข้าร่วมประชุมและกรรมการที่ลาประชุมด้วย
   2. บริษัทจะเปิดเผยให้สาธารณชนทราบถึงผลการลงคะแนนของแต่ละวาระในการประชุมสามัญและวิสามัญ ผู้ถือหุ้นผ่านทางเว็บไซต์ของบริษัท

**หมวดที่ 2 : การปฏิบัติต่อผู้ถือหุ้นอย่างเท่าเทียมกัน**

บริษัท มีนโยบายที่จะปฏิบัติต่อผู้ถือหุ้น และอำนวยความสะดวกแก่ผู้ถือหุ้นทุกรายอย่างเท่าเทียมกัน ทั้งในการเข้าร่วมประชุมผู้ถือหุ้น การได้รับสารสนเทศ และการใช้สิทธิออกเสียงลงคะแนนในที่ประชุมผู้ถือหุ้น โดยในการดำเนินการประชุมผู้ถือหุ้นแต่ละครั้ง บริษัทกำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่ คือ หนึ่งหุ้นมีสิทธิเท่ากับหนึ่งเสียง และในกรณีที่ผู้ถือหุ้นไม่สามารถเข้าร่วมประชุมด้วยตนเอง บริษัท เปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลใดๆ เข้าร่วมประชุมแทนตนได้ โดยใช้หนังสือมอบฉันทะที่บริษัทได้จัดส่งไปพร้อมกับหนังสือนัดประชุม โดยมีรายละเอียดดังต่อไปนี้

1. **การให้ข้อมูลก่อนการประชุมผู้ถือหุ้น**
   1. จัดส่งหนังสือเชิญประชุมพร้อมรายละเอียดระเบียบวาระการประชุมประกอบด้วยวัตถุประสงค์และเหตุผล ความเห็นของคณะกรรมการบริษัท หนังสือมอบฉันทะตามที่กระทรวงพาณิชย์กำหนด และหลักเกณฑ์และวิธีการในการเข้าร่วมประชุมให้แก่ผู้ถือหุ้นล่วงหน้าอย่างน้อย 7 วัน (หรือระยะเวลาอื่นใดตามที่กฎหมายกำหนด) รวมทั้งนำเสนอข้อมูลที่เกี่ยวข้องทั้งหมดบน website ของบริษัทเป็นการล่วงหน้าก่อนที่จะจัดส่งเอกสาร เพื่อเปิดโอกาสให้ผู้ถือหุ้นมีเวลาศึกษาข้อมูลประกอบการประชุมล่วงหน้าก่อนได้รับข้อมูลในรูปแบบเอกสารจากบริษัทดังกล่าวอย่างละเอียด และไม่มีการนำเสนอเรื่องอื่นที่ผู้ถือหุ้นไม่เคยได้รับรู้มาก่อน พร้อมทั้งคณะกรรมการบริษัทต้องดูแลให้บริษัทแจ้งกำหนดการประชุม พร้อมระเบียบวาระและความเห็นของคณะกรรมการบริษัทต่อตลาดหลักทรัพย์ และเผยแพร่ผ่านทาง website ของบริษัทอย่างน้อย 28 วันก่อนวันนัดประชุมผู้ถือหุ้น
   2. ก่อนเริ่มดำเนินการประชุม บริษัทจะแจ้งให้ผู้ถือหุ้นทราบกฎเกณฑ์ต่างๆ ที่ใช้ในการประชุม ขั้นตอนการออกเสียงลงมติ รวมทั้งสิทธิการออกเสียงลงคะแนนตามแต่ละประเภทของหุ้น
   3. จัดให้มีการเผยแพร่หนังสือเชิญประชุมผู้ถือหุ้นทั้งฉบับภาษาไทยและภาษาอังกฤษ
2. **การคุ้มครองสิทธิของผู้ถือหุ้นส่วนน้อย**
   1. บริษัทเปิดโอกาสให้ผู้ถือหุ้นสามารถเสนอวาระการประชุมเพิ่มเติมนอกเหนือจากวาระการประชุมผู้ถือหุ้นสามัญประจำปี โดยในการเสนอวาระการประชุมเพิ่มเติมสามารถเสนอได้ตามขั้นตอน ดังนี้
      1. จัดส่งเรื่องที่จะเสนอให้บรรจุเข้าเป็นวาระการประชุมเพิ่มเติมพร้อมด้วยเหตุผลรายละเอียดข้อเท็จจริง และข้อมูลที่จำเป็นลงในแบบเสนอระเบียบวาระการประชุมสามัญผู้ถือหุ้น
      2. บริษัทจะตรวจสอบการเป็นผู้ถือหุ้นของผู้ขอเสนอเพิ่มวาระการประชุมกับทะเบียนผู้ถือหุ้น ณ วันปิดสมุดทะเบียนผู้ถือหุ้น ซึ่งเกณฑ์การพิจารณาเรื่องที่ผู้เสนอให้บรรจุเข้าเป็นวาระการประชุมเพิ่มเติม คือ ต้องเป็นเรื่องที่เกี่ยวข้องกับการดำเนินกิจการหรืออาจมีผลกระทบต่อการดำเนินงานของบริษัทอย่างมีนัยสำคัญ หากคณะกรรมการบริษัทมีมติเห็นชอบกับเรื่องที่เสนอเพิ่มเติมแล้ว ก็จะบรรจุเข้าเป็นวาระในการประชุมผู้ถือหุ้น พร้อมทั้งระบุว่าเป็นวาระที่เสนอโดยผู้ถือหุ้น
   2. ผู้ถือหุ้นสามารถเสนอบุคคลเพื่อเข้าดำรงตำแหน่งกรรมการบริษัท โดยบริษัทขอสงวนสิทธิ์พิจารณาเฉพาะบุคคลที่มีคุณสมบัติตามเกณฑ์ที่กำหนด ดังนี้
      1. มีคุณสมบัติถูกต้องและไม่มีลักษณะต้องห้ามตามกฎหมายบริษัทมหาชนจำกัด กฎหมายหลักทรัพย์และตลาดหลักทรัพย์ และการกำกับดูแลกิจการที่ดีของบริษัท
      2. มีวุฒิทางการศึกษา ประสบการณ์ในการทำงาน หรือคุณสมบัติอื่น ทั้งนี้ ตามที่บริษัทกำหนด
      3. ต้องอุทิศเวลาอย่างเพียงพอ และทุ่มเทความสามารถอย่างเต็มที่เพื่อประโยชน์สูงสุดของบริษัท โดยถือเป็นหน้าที่และพร้อมที่จะเข้าร่วมการประชุมบริษัทอย่างสม่ำเสมอ
      4. ไม่ดำรงตำแหน่งกรรมการในบริษัทจะทะเบียนมากกว่า 5 บริษัท

คณะกรรมการอิสระจะเป็นผู้พิจารณาคัดสรรผู้ที่มีคุณสมบัติเหมาะสม เพื่อเสนอให้ที่ประชุมผู้ถือหุ้นพิจารณาลงมติ แต่หากที่ประชุมคณะกรรมการอิสระไม่คัดเลือกที่จะเสนอต่อที่ประชุมผู้ถือหุ้น ผู้ที่ได้รับเสนอให้ที่ประชุมผู้ถือหุ้นพิจารณานอกเหนือความเห็นของคณะกรรมการบริษัท เพื่อให้ที่ประชุมลงมติครั้งสุดท้าย ซึ่งเอกสารที่ผู้ถือหุ้นต้องแนบมาด้วยในการเสนอชื่อบุคคลเพื่อเข้าดำรงตำแหน่ง ได้แก่ (1) แบบฟอร์มเสนอชื่อบุคคลเพื่อเข้าดำรงตำแหน่งกรรมการบริษัท และ (2) ข้อมูลบุคคลผู้ได้รับการเสนอชื่อเข้าดำรงตำแหน่งกรรม โดยแนบใบหุ้นหรือหนังสือยืนยันการถือหุ้นจากบริษัทหลักทรัพย์/ตัวแทน ซึ่งเจ้าของข้อมูลต้องลงนามยินยอมและรับรอง และส่งไปรษณีย์ลงทะเบียนถึงบริษัทภายในระยะเวลาที่บริษัทกำหนด

* 1. ดำเนินการประชุมตามลำดับระเบียบวาระที่ได้แจ้งไว้ในหนังสือเชิญประชุม และมีนโยบายที่จะไม่เพิ่มระเบียบวาระในที่ประชุมโดยไม่แจ้งให้ผู้ถือหุ้นทราบล่วงหน้าโดยไม่จำเป็น โดยเฉพาะวาระสำคัญที่ผู้ถือหุ้นต้องใช้เวลาในการศึกษาข้อมูลก่อนการตัดสินใจ
  2. ในกรณีที่ผู้ถือหุ้นรายใดไม่สามารถเข้าร่วมประชุมด้วยตนเองได้ สามารถใช้สิทธิในการมอบฉันทะให้บุคคลอื่นหรือกรรมการอิสระของบริษัท ที่บริษัทเสนอชื่อให้เป็นผู้รับมอบฉันทะเข้าร่วมประชุมและออกเสียงลงคะแนนแทนได้ โดยผู้ถือหุ้นจะต้องส่งหนังสือมอบฉันทะที่ระบุรายละเอียดครบถ้วนพร้อมทั้งสำเนาบัตรประจำตัวประชาชนหรือหนังสือเดินทางหรือเอกสารแสดงตนอื่นๆ ตามที่กำหนดกลับมายังบริษัทก่อนวันประชุมผู้ถือหุ้น
  3. ส่งเสริมให้ผู้ถือหุ้นใช้บัตรลงคะแนนเสียงสำหรับทุกระเบียบวาระ
  4. เปิดโอกาสให้ผู้ถือหุ้นสามารถลงคะแนนเสียงเลือกตั้งกรรมการเป็นรายท่าน โดยผู้ถือหุ้นมีสิทธิที่จะเลือกบุคคลที่เห็นว่ามีคุณสมบัติเหมาะสมเข้ามาทำหน้าที่กรรมการเพื่อดูแลรักษาผลประโยชน์ของผู้ถือหุ้น ซึ่งจะทำให้เกิดความหลากหลายและเป็นตัวแทนของผู้ถือหุ้นอย่างแท้จริง
  5. ให้คณะกรรมการบริษัทและคณะกรรมการเฉพาะเรื่องต่าง ๆ ตลอดจนผู้บริหารและฝ่ายงานที่เกี่ยวข้อง รวมทั้งผู้สอบบัญชีเข้าร่วมประชุมผู้ถือหุ้นอย่างพร้อมเพรียงกัน
  6. อำนวยความสะดวกในการประชุมให้ผู้ถือหุ้นโดยเท่าเทียมกันทุกราย รวมทั้งให้โอกาสที่เท่าเทียมกันในการแสดงความคิดเห็น การถามคำถามต่อที่ประชุมในแต่ละวาระตามระเบียบวาระการประชุม และประธานในที่ประชุมได้ให้ความสำคัญและตอบข้อซักถามในทุกประเด็น โดยมีการบันทึกการประชุมอย่างครบถ้วน
  7. เผยแพร่รายงานการประชุมผ่านทางตลาดหลักทรัพย์แห่งประเทศไทย และ website ของบริษัท ภายใน 14 วันนับจากวันประชุม เพื่อให้ผู้ถือหุ้นสามารถตรวจสอบได้
  8. คณะกรรมการบริษัทต้องกำหนดให้กรรมการบริษัทและผู้บริหารเปิดเผยข้อมูลเกี่ยวกับส่วนได้เสียของตนและผู้เกี่ยวข้อง เพื่อให้คณะกรรมการบริษัทสามารถพิจารณาธุรกรรมของบริษัทที่อาจมีความขัดแย้งของผลประโยชน์ และสามารถตัดสินใจเพื่อประโยชน์ของบริษัทโดยรวม ทั้งนี้ กรรมการและผู้บริหารที่มีส่วนได้เสียกับธุรกรรมที่ทำกับบริษัทต้องไม่มีส่วนร่วมในการตัดสินใจทำธุรกรรมดังกล่าว

นอกจากนี้ บริษัทได้กำหนดมาตรการป้องกันการใช้ข้อมูลภายในโดยมิชอบ (Insider Trading) ของบุคคลที่เกี่ยวข้อง ซึ่งหมายถึง กรรมการ ผู้บริหาร และพนักงานในหน่วยงานที่เกี่ยวข้องกับข้อมูลภายใน (รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว) เป็นลายลักษณ์อักษรและแจ้งแนวทางดังกล่าวให้ทุกคนในองค์กรถือปฏิบัติโดยมีรายละเอียดดังต่อไปนี้

1. คณะกรรมการบริษัทควรกำหนดแนวทางในการเก็บรักษาและป้องกันการใช้ข้อมูลภายในเป็นลายลักษณ์อักษร และแจ้งแนวทางดังกล่าวให้ทุกคนในองค์กรถือปฏิบัติ และต้องกำหนดให้กรรมการทุกคนและผู้บริหารที่มีหน้าที่รายงานการถือครองหลักทรัพย์ตามกฎหมายจัดส่งรายงานดังกล่าว ให้แก่คณะกรรมการบริษัทเป็นประจำ รวมทั้งให้มีการเปิดเผยในรายงานประจำปี

2. กรรมการ ผู้บริหาร พนักงาน และลูกจ้างของบริษัทจะต้องรักษาความลับ และ/หรือ ข้อมูลภายในของบริษัทและบริษัทย่อย

3. กรรมการ ผู้บริหาร พนักงาน และลูกจ้างของบริษัทจะต้องไม่นำความลับ และ/หรือ ข้อมูลภายในของบริษัทและบริษัทย่อยไปเปิดเผยหรือแสวงหาผลประโยชน์แก่ตนเองหรือเพื่อประโยชน์แก่บุคคลอื่นใดไม่ว่าโดยทางตรงหรือทางอ้อม และไม่ว่าจะได้รับผลตอบแทนหรือไม่ก็ตาม

4. กรรมการ ผู้บริหาร พนักงาน และลูกจ้างของบริษัทและบริษัทย่อยจะต้องไม่ทำการซื้อขาย โอนหรือรับโอนหลักทรัพย์ของบริษัทโดยใช้ความลับและ/หรือข้อมูลภายในบริษัท และ/หรือ เข้าทำนิติกรรมอื่นใดโดยใช้ความลับและ/หรือข้อมูลภายในของบริษัทอันอาจก่อให้เกิดความเสียหายต่อบริษัทไม่ว่าโดยทางตรงหรือทางอ้อม ข้อกำหนดนี้ให้รวมถึงคู่สมรสทั้งที่จดทะเบียนสมรสและผู้ซึ่งอยู่กินกันฉันสามีภรรยาโดยมิได้จดทะเบียนสมรส บุตรที่ยังไม่บรรลุนิติภาวะ นิติบุคคลที่กรรมการ ผู้บริหาร พนักงาน และลูกจ้างของบริษัท คู่สมรสหรือผู้ที่อยู่กินกันฉันสามีภรรยา และบุตรที่ยังไม่บรรลุนิติภาวะของกรรมการ ผู้บริหาร พนักงาน และลูกจ้างของบริษัทเป็นผู้ถือหุ้นรวมกันเกินร้อยละ 30 ของจำนวนสิทธิออกเสียงทั้งหมดของนิติบุคคลดังกล่าวด้วย ผู้ใดที่ฝ่าฝืนระเบียบข้อบังคับดังกล่าวจะถือว่าได้กระทำผิดอย่างร้ายแรง

5. ห้ามมิให้กรรมการ ผู้บริหาร และพนักงาน ซึ่งได้รับทราบข้อมูลภายในของบริษัทและบริษัทย่อยซึ่งอาจจะมีผลกระทบต่อราคาในการซื้อขายหลักทรัพย์ของบริษัทซื้อขายหลักทรัพย์ของบริษัทเป็นระยะเวลาอย่างน้อย 1 เดือนก่อนมีการเปิดเผยงบการเงินรายไตรมาส และงบการเงินประจำปี และต้องรอคอยอย่างน้อย 24 ชั่วโมงภายหลังการเปิดเผยข้อมูลดังกล่าวให้แก่สาธารณชนแล้ว รวมทั้งห้ามไม่ให้เปิดเผยข้อมูลนั้นต่อบุคคลอื่นด้วย

6. ห้ามมิให้กรรมการ ผู้บริหาร และพนักงานของบริษัทเปิดเผยข้อมูลภายในของบริษัทและบริษัทย่อยแก่บุคคลภายนอกบริษัทหรือบุคคลอื่นซึ่งมิได้ทำหน้าที่ในการป้องกันการใช้ข้อมูลภายในโดยมิชอบ

7. การมีส่วนได้เสียของกรรมการ

7.1 คณะกรรมการบริษัทต้องมีข้อกำหนดให้กรรมการรายงานการมีส่วนได้เสียอย่างน้อยก่อนการพิจารณาวาระนั้น และบันทึกไว้ในรายงานการประชุมคณะกรรมการบริษัท

7.2 คณะกรรมการบริษัทต้องดูแลให้กรรมการที่มีส่วนได้เสียอย่างมีนัยสำคัญในลักษณะที่อาจทำให้กรรมการรายดังกล่าว ไม่สามารถให้ความเห็นได้อย่างอิสระ และงดเว้นจากการมีส่วนร่วมในการประชุมพิจารณาในวาระนั้น

7.3 บริษัทได้ให้ข้อมูลแก่กรรมการและผู้บริหารเกี่ยวกับหน้าที่ที่ผู้บริหารต้องรายงานการถือหลักทรัพย์ในบริษัทและบทกำหนดโทษตาม พ.ร.บ.หลักทรัพย์และตลาดหลักทรัพย์ พ.ศ. 2535 (รวมทั้งที่มีการแก้เพิ่มเติม) และตามข้อกำหนดของตลาดหลักทรัพย์แห่งประเทศไทย โดยในกรณีที่กรรมการหรือผู้บริหารมีการซื้อขายหลักทรัพย์ของบริษัทต้องรายงานการถือหลักทรัพย์ในบริษัทของตนเอง คู่สมรส และบุตรที่ยังไม่บรรลุนิติภาวะตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (รวมทั้งที่มีการแก้เพิ่มเติม) ภายใน 3 วันทำการ ให้สำนักงานคณะกรรมการกำกับหลักทรัพย์และตลาดหลักทรัพย์ทราบ เพื่อเผยแพร่ต่อสาธารณะต่อไป

ทั้งนี้ บริษัทได้กำหนดบทลงโทษทางวินัยหากมีการฝ่าฝืนนำข้อมูลภายในไปใช้หาประโยชน์ส่วนตน ซึ่งเริ่มตั้งแต่การตักเตือนเป็นหนังสือ ตัดค่าจ้าง พักงานชั่วคราวโดยไม่ได้รับค่าจ้าง หรือให้ออกจากงาน ซึ่งการลงโทษจะพิจารณาจากเจตนาของการกระทำและความร้ายแรงของความผิดนั้นๆ

คณะกรรมการบริษัทและผู้บริหารของบริษัทรวมถึงคู่สมรสทั้งที่จดทะเบียนสมรสและผู้ซึ่งอยู่กินกันฉันสามีภรรยาโดยมิได้จดทะเบียนสมรส บุตรที่ยังไม่บรรลุนิติภาวะ นิติบุคคลที่กรรมการบริษัทและผู้บริหาร คู่สมรสหรือผู้ที่อยู่กินกันฉันสามีภรรยา และบุตรที่ยังไม่บรรลุนิติภาวะของกรรมการและผู้บริหาร เป็นผู้ถือหุ้นรวมกันเกินร้อยละ 30 ของจำนวนสิทธิออกเสียงทั้งหมดของนิติบุคคลดังกล่าว ซึ่งถือหลักทรัพย์หรือมีการเปลี่ยนแปลงสัดส่วนการถือหลักทรัพย์ในบริษัทต้องจัดทำและส่งรายงานการถือหลักทรัพย์ของตน คู่สมรสทั้งที่จดทะเบียนสมรสและผู้ซึ่งอยู่กินกันฉันสามีภรรยาโดยมิได้จดทะเบียนสมรส บุตรที่ยังไม่บรรลุนิติภาวะ นิติบุคคลที่กรรมการบริษัทและผู้บริหาร คู่สมรสหรือผู้ที่อยู่กินกันฉันสามีภรรยา และบุตรที่ยังไม่บรรลุนิติภาวะของกรรมการและผู้บริหาร เป็นผู้ถือหุ้นรวมกันเกินร้อยละ 30 ของจำนวนสิทธิออกเสียงทั้งหมดของนิติบุคคลดังกล่าว ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา 59 ของ พ.ร.บ. หลักทรัพย์และตลาดหลักทรัพย์ พ.ศ. 2535 (รวมทั้งที่มีการแก้เพิ่มเติม)

**หมวดที่ 3 : บทบาทของผู้มีส่วนได้เสีย**

บริษัทตระหนักและให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่ พนักงานและผู้บริหารของบริษัทหรือผู้มีส่วนได้เสียภายนอก เช่น คู่แข่ง คู่ค้า ลูกค้า เป็นต้น โดยบริษัทตระหนักดีว่า การสนับสนุนและข้อคิดเห็นจากผู้มีส่วนได้เสียทุกกลุ่มจะเป็นประโยชน์ในการดำเนินงานและการพัฒนาธุรกิจของบริษัทดังนั้น บริษัทจะปฏิบัติตามกฎหมายและข้อกำหนดที่เกี่ยวข้องเพื่อให้สิทธิของผู้มีส่วนได้เสียดังกล่าวได้รับการดูแลเป็นอย่างดี นอกจากนี้ บริษัทยังส่งเสริมให้มีความร่วมมือระหว่างบริษัทและกลุ่มผู้มีส่วนได้เสียแต่ละกลุ่ม เพื่อสร้างความมั่นคงให้แก่บริษัทตามแนวทาง ดังต่อไปนี้

**ผู้ถือหุ้น**

บริษัทมีนโยบายที่จะดำเนินธุรกิจอย่างซื่อสัตย์สุจริต มีจริยธรรม และจะใช้ความพยายามอย่างที่สุดที่จะพัฒนากิจการให้เจริญเติบโต และสร้างผลตอบแทนที่ดีให้กับผู้ถือหุ้นอย่างต่อเนื่องและยั่งยืน โดยยึดหลักการปฏิบัติต่อผู้ถือหุ้นอย่างเสมอภาคเท่าเทียมกัน

**พนักงาน**

บริษัทตระหนักถึงความสำคัญของพนักงานว่าเป็นทรัพยากรที่มีค่ายิ่งของบริษัท จึงเป็นนโยบายของบริษัทที่จะปฏิบัติต่อพนักงานอย่างเป็นธรรม ทั้งในด้านโอกาสความก้าวหน้า ผลตอบแทนที่เหมาะสม การแต่งตั้งโยกย้าย รวมทั้งให้การสนับสนุนในการพัฒนาศักยภาพของพนักงาน อีกทั้งยังส่งเสริมให้พนักงานได้มีส่วนร่วมในการสร้างวัฒนธรรมองค์กรที่ดี มีการทำงานเป็นทีม และเสริมสร้างบรรยากาศและความรู้สึกปลอดภัยในการทำงาน โดยบริษัทจะให้การพัฒนาศักยภาพของพนักงานผ่านแผนการฝึกอบรมที่หลากหลายและต่อเนื่อง เพื่อรองรับการแข่งขันในธุรกิจที่ทวีความรุนแรงขึ้น นอกจากนี้ บริษัทยังจัดสวัสดิการต่าง ๆ ให้แก่พนักงาน เพื่อให้มีคุณภาพชีวิตและความเป็นอยู่ที่ดีขึ้น

**คู่แข่ง**

บริษัทมีนโยบายในการปฏิบัติต่อคู่แข่งขันให้สอดคล้องกับหลักสากล ภายใต้กรอบกติกาการแข่งขันที่เป็นธรรม โดยรักษาบรรทัดฐานของข้อพึงปฏิบัติในการแข่งขัน

**คู่ค้า**

บริษัทมีนโยบายในการปฏิบัติต่อคู่ค้าตามกรอบการค้าที่สุจริต ขั้นตอนและวิธีปฏิบัติในการคัดเลือกคู่ค้าเป็นไปอย่างเสมอภาคและเป็นธรรม โดยคำนึงถึงผลประโยชน์สูงสุดของบริษัท และตั้งอยู่บนพื้นฐานของการได้รับผลตอบแทนที่เป็นธรรมของทั้งสองฝ่าย หลีกเลี่ยงสถานการณ์ที่ทำให้เกิดความขัดแย้งทางผลประโยชน์ รวมทั้งปฏิบัติตามพันธะสัญญาหรือคำมั่นที่ให้ไว้ต่อกันอย่างเคร่งครัด ให้ข้อมูลที่ถูกต้องเป็นจริง

**ลูกค้า**

บริษัทตระหนักถึงความสำคัญของความพึงพอใจของลูกค้าที่มีต่อความสำเร็จของธุรกิจของบริษัทจึงมีเจตจำนงที่จะดำเนินธุรกิจให้เป็นไปอย่างมีประสิทธิภาพยิ่งขึ้นตลอดเวลาเพื่อสร้างประโยชน์สูงสุดต่อลูกค้า และพัฒนาสินค้าและบริการที่มีคุณภาพให้แก่ลูกค้าในราคาที่เหมาะสม เอาใจใส่และรับผิดชอบต่อลูกค้าทั้งในด้านความปลอดภัย สุขภาพและการชดเชยจากการใช้สินค้าหรือบริการในช่วงอายุของสินค้าหรือบริการนั้น พัฒนารูปแบบสินค้าและบริการ รักษาความลับของลูกค้า และมีระบบในการรับข้อร้องเรียนของลูกค้าเพื่อรีบดำเนินการอันเป็นความมุ่งมั่นที่จะสร้างความพึงพอใจและความเชื่อมั่นให้กับลูกค้าสูงสุด

**เจ้าหนี้**

บริษัทตระหนักดีว่าการสร้างความสัมพันธ์กับเจ้าหนี้เพื่อให้เกิดความเชื่อมั่นและไว้วางใจเป็นภาระที่ต้องปฏิบัติควบคู่ไปกับการปฏิบัติตามเงื่อนไขและข้อตกลงที่มีต่อกันด้วยความซื่อสัตย์สุจริต ไม่ปฏิบัติการใดอันเป็นการละเมิดสิทธิของเจ้าหนี้

คณะกรรมการบริษัทคำนึงถึงความเสมอภาคของทุกฝ่ายที่เกี่ยวข้อง ความซื่อสัตย์ในการดำเนินธุรกิจ และยึดมั่นในการสร้างความเชื่อถือและการปฏิบัติต่อเจ้าหนี้อย่างเป็นธรรม โดยมีนโยบายและแนวทางปฏิบัติต่อเจ้าหนี้ ดังนี้

1. จัดทำสัญญากับเจ้าหนี้ทุกประเภทอย่างถูกต้องตามกฎหมาย เสมอภาคเป็นธรรม และโปร่งใส โดยไม่เอาเปรียบคู่สัญญา

2. ไม่ใช้วิธีการทุจริต หรือปกปิดข้อมูลหรือข้อเท็จจริงสำคัญใด ๆ ที่อาจทำให้เจ้าหนี้ได้รับความเสียหาย

3. ปฏิบัติตามเงื่อนไขข้อตกลงของสัญญาต่าง ๆ ที่ได้ทำไว้กับเจ้าหนี้ทุกประเภทอย่างเคร่งครัด ถูกต้องตรงไปตรงมา

4. ชำระคืนเงินกู้พร้อมดอกเบี้ยให้กับเจ้าหนี้อย่างครบถ้วนและชำระหนี้ค่าสินค้าตรงตามกำหนดเวลาที่ได้ตกลงไว้

นอกจากนี้เพื่อรักษาความเชื่อมั่นต่อเจ้าหนี้ บริษัทยังให้ความสำคัญกับการบริหารจัดการเงินทุนให้มีโครงสร้างทางการเงินที่เหมาะสม มีการสื่อสารกับเจ้าหนี้ถึงสถานะของธุรกิจอย่างสม่ำเสมอ และมุ่งมั่นในการรักษาสัมพันธภาพที่ยั่งยืนกับเจ้าหนี้

**ชุมชน**

บริษัทตระหนักในการสร้างความสัมพันธ์อันดีกับชุมชนในทำเลโดยรอบสถานประกอบการที่ตั้งอยู่ เพื่อการอยู่ร่วมกันในสังคมได้อย่างสงบสุขเรียบร้อย

ตามที่บริษัทได้รับใบอนุญาตประกอบกิจการเลขที่ จ3-74(3)-1/46 นบ.ดำเนินกิจการเกี่ยวกับผลิตและประกอบสายล่อฟ้าและสายดินสำหรับอุปกรณ์ไฟฟ้า โรงงานตั้งอยู่ เลขที่ 26/2 หมู่ 10 ต.บางเลน อ.บางใหญ่ จ.นนทบุรี 11140 บริษัทได้สมัครใจเข้าร่วมตามโครงการส่งเสริมโรงงานอุตสาหกรรมให้มีความรับผิดชอบต่อสังคมและอยู่ร่วมกับชุมชนอย่างยั่งยืน (CSR-DIW Continuous) ประจำปี พ.ศ. 2561 กับกองพัฒนาอุตสาหกรรมเชิงนิเวศ กรมโรงงานอุตสาหกรรมเป็นต้นมา ยังไม่พบว่ามีข้อร้องเรียนจากชุมชนรอบข้างหรือผู้เกี่ยวข้องที่เกิดขึ้นจากการดำเนินงานของบริษัทแต่อย่างใด

**หมวดที่ 4 : การเปิดเผยข้อมูลและความโปร่งใส**

บริษัท ตระหนักถึงความสำคัญของการเปิดเผยข้อมูลที่มีความถูกต้อง ครบถ้วน และโปร่งใส ทั้งรายงานข้อมูลทางการเงินและข้อมูลทั่วไป ตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ คณะกรรมการกำกับตลาดทุน และตลาดหลักทรัพย์แห่งประเทศไทย ตลอดจนข้อมูลอื่นที่สำคัญที่มีผลกระทบต่อราคาหลักทรัพย์ของบริษัทซึ่งล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัทโดยบริษัทได้เผยแพร่ข้อมูลสารสนเทศของบริษัทต่อผู้ถือหุ้น นักลงทุน และสาธารณชนผ่านช่องทางและสื่อการเผยแพร่ข้อมูลต่างๆ ของสำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย โดยมีรายละเอียดดังต่อไปนี้

* + - 1. **การเปิดเผยข้อมูล**
         1. คณะกรรมการบริษัทต้องมีกลไกที่จะดูแลให้มั่นใจได้ว่าข้อมูลที่เปิดเผยต่อนักลงทุนถูกต้อง ไม่ทำให้สำคัญผิดและเพียงพอต่อการตัดสินใจของนักลงทุน
         2. คณะกรรมการบริษัทต้องรายงานและเปิดเผยนโยบายการกำกับดูแลกิจการที่ดี จรรยาบรรณในการดำเนินธุรกิจ นโยบายด้านการบริหารความเสี่ยง และนโยบายเกี่ยวกับและสังคมที่ได้ให้ความเห็นชอบไว้โดยสรุป และผลการปฏิบัติตามนโยบายดังกล่าว รวมทั้งกรณีที่ไม่สามารถปฏิบัติตามนโยบายดังกล่าวได้พร้อมด้วยเหตุผล โดยรายงานผ่านช่องทางต่างๆ เช่น รายงานประจำปี และ website ของบริษัทเป็นต้น
         3. คณะกรรมการบริษัทต้องจัดให้มีรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี
         4. คณะกรรมการบริษัทต้องสนับสนุนให้บริษัทจัดทำคำอธิบายและการวิเคราะห์ของฝ่ายจัดการ (Management Discussion and Analysis หรือ MD&A) เพื่อประกอบการเปิดเผยงบการเงินทุกไตรมาส ทั้งนี้ เพื่อให้นักลงทุนได้รับทราบข้อมูลและเข้าใจการเปลี่ยนแปลงที่เกิดขึ้นกับฐานะการเงินและผลการดำเนินงานของบริษัทในแต่ละไตรมาสได้ดียิ่งขึ้น นอกเหนือจากข้อมูลตัวเลขในงบการเงินเพียงอย่างเดียว
         5. คณะกรรมการบริษัทต้องดูแลให้มีการเปิดเผยค่าสอบบัญชีและค่าบริการอื่นที่ผู้สอบบัญชีให้บริการในแบบแสดงรายการข้อมูลประจำปี (แบบ 56-1) ไว้ด้วย
         6. คณะกรรมการบริษัทต้องดูแลให้มีการเปิดเผยขอบเขตอำนาจ บทบาทและหน้าที่ของคณะกรรมการบริษัทและคณะกรรมการเฉพาะเรื่อง จำนวนครั้งของการประชุม และจำนวนครั้งที่กรรมการแต่ละท่านเข้าร่วมประชุมในปีที่ผ่านมาและความเห็นจากการทำหน้าที่ รวมถึงการฝึกอบรมและพัฒนาความรู้ด้านวิชาชีพอย่างต่อเนื่องของคณะกรรมการในรายงานประจำปี
         7. คณะกรรมการบริษัทต้องเปิดเผยนโยบายการจ่ายค่าตอบแทนแก่กรรมการและผู้บริหารระดับสูงที่สะท้อนถึงภาระหน้าที่และความรับผิดชอบของแต่ละคน รวมทั้งรูปแบบหรือลักษณะของค่าตอบแทนด้วย ทั้งนี้ จำนวนเงินค่าตอบแทนที่เปิดเผยต้องรวมถึงค่าตอบแทนที่กรรมการแต่ละท่านได้รับจากการเป็นกรรมการของบริษัทย่อยด้วย
         8. คณะกรรมการบริษัทจะพิจารณาเปิดเผยข้อมูลตามหลักเกณฑ์ทั้งภาษาไทยและภาษาอังกฤษผ่านเว็บไซต์ของบริษัท
         9. คณะกรรมการบริษัทเป็นผู้รับผิดชอบต่องบการเงินของบริษัทและบริษัทย่อย และสารสนเทศทางการเงินที่ปรากฏในรายงานประจำปี โดยการจัดทำงบการเงินดังกล่าวจะต้องเป็นไปตามมาตรฐานการบัญชีที่รับรองทั่วไปในประเทศไทย และตรวจสอบโดยผู้สอบบัญชีรับอนุญาตที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ รวมทั้งมีการเปิดเผยข้อมูลอย่างเพียงพอในงบการเงิน ซึ่งในการนี้คณะกรรมการตรวจสอบจะเป็นผู้สอบทานคุณภาพของรายงานทางการเงินและระบบการควบคุมภายใน รวมถึงการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
      2. **ข้อมูลขั้นต่ำที่ต้องเปิดเผยบนเว็บไซต์ของบริษัท**

นอกจากการเผยแพร่ข้อมูลตามเกณฑ์ที่กำหนดและผ่านช่องทางของตลาดหลักทรัพย์แบบแสดงรายการข้อมูลประจำปี (แบบ 56-1) และรายงานประจำปีแล้ว คณะกรรมการบริษัทต้องพิจารณาให้มีการเปิดเผยข้อมูลทั้งภาษาไทยและภาษาอังกฤษผ่านช่องทางอื่นด้วย เช่น website ของบริษัทโดยต้องกระทำอย่างสม่ำเสมอ พร้อมทั้งนำเสนอข้อมูลที่เป็นปัจจุบัน อนึ่ง ข้อมูลบน website ของบริษัท อย่างน้อยต้องประกอบด้วยข้อมูลต่อไปนี้และปรับปรุงข้อมูลให้เป็นปัจจุบัน

1. วิสัยทัศน์และพันธกิจของบริษัท
2. ลักษณะการประกอบธุรกิจของบริษัท
3. รายชื่อคณะกรรมการและผู้บริหาร
4. งบการเงินและรายงานเกี่ยวกับฐานะการเงินและผลการดำเนินงาน ทั้งฉบับปัจจุบันและของปีก่อนหน้า
5. แบบ 56-1 และรายงานประจำปีที่สามารถให้ดาวน์โหลดได้
6. ข้อมูลหรือเอกสารอื่นใดที่บริษัทนำเสนอต่อนักวิเคราะห์ ผู้จัดการกองทุน หรือสื่อต่างๆ
7. โครงสร้างการถือหุ้นทั้งทางตรงและทางอ้อม
8. โครงสร้างกลุ่มบริษัทรวมถึงบริษัทย่อย บริษัทร่วม บริษัทร่วมค้า และ Special purpose enterprises/vehicles (SPEs/SPVs)
9. กลุ่มผู้ถือหุ้นรายใหญ่ทั้งทางตรงและทางอ้อมที่ถือหุ้นตั้งแต่ร้อยละ 5 ของจำนวนหุ้นที่จำหน่ายได้แล้วทั้งหมดและมีสิทธิออกเสียง
10. การถือหุ้นทั้งทางตรงและทางอ้อมของกรรมการ ผู้ถือหุ้นรายใหญ่ ผู้บริหารระดับสูง
11. หนังสือเชิญประชุมสามัญและวิสามัญผู้ถือหุ้น
12. ข้อบังคับบริษัทหนังสือบริคณห์สนธิ และข้อตกลงของกลุ่มผู้ถือหุ้น (ถ้ามี)
13. นโยบายด้านการกำกับดูแลกิจการที่ดีของบริษัท
14. กฎบัตรหรือหน้าที่ความรับผิดชอบ คุณสมบัติ วาระการดำรงตำแหน่งของคณะกรรมการ รวมถึงเรื่องที่ต้องได้รับความเห็นชอบจากคณะกรรมการ
15. กฎบัตรหรือหน้าที่ความรับผิดชอบ คุณสมบัติ วาระการดำรงตำแหน่งของคณะกรรมการตรวจสอบ คณะกรรมการสรรหาและพิจารณาค่าตอบแทน และคณะกรรมการบริหารความเสี่ยง
16. จรรยาบรรณสำหรับพนักงานและกรรมการของบริษัทรวมถึงจรรยาบรรณของนักลงทุนสัมพันธ์
17. ข้อมูลติดต่อหน่วยงานหรือบุคคลที่รับผิดชอบงานนักลงทุนสัมพันธ์ เช่น ชื่อบุคคลที่สามารถให้ข้อมูลได้ หมายเลขโทรศัพท์

**หมวดที่ 5 : ความรับผิดชอบของคณะกรรมการ**

คณะกรรมการบริษัทประกอบด้วยผู้ทรงคุณวุฒิที่มีความรู้ ความสามารถและประสบการณ์ที่หลากหลายซึ่งสามารถนำประสบการณ์ที่มีมาพัฒนาและกำหนดแนวนโยบายที่จะก่อให้เกิดประโยชน์ต่อการดำเนินธุรกิจของบริษัท โดยคณะกรรมการของบริษัทมีความเป็นอิสระในการตัดสินใจเพื่อประโยชน์สูงสุดของกิจการและผู้ถือหุ้นโดยรวม และมีหน้าที่สำคัญในการกำหนดนโยบายของบริษัท รวมถึงกำหนดดูแล ติดตาม และตรวจสอบการปฏิบัติงานของฝ่ายบริหาร รวมถึงประเมินผลการดำเนินงานของกิจการเทียบกับผลงานที่วางไว้ ซึ่งบริษัทมีคณะกรรมการจำนวน 9 ท่าน ประกอบด้วยกรรมการที่มาจากฝ่ายบริหารจำนวน 5 ท่าน กรรมการบริษัทที่ไม่เป็นผู้บริหารและมีคุณสมบัติเป็นอิสระจำนวน 4 ท่าน คิดเป็น 4 ใน 9 ของจำนวนกรรมการทั้งคณะ จึงถือเป็นการถ่วงดุลของกรรมการที่เป็นผู้บริหารได้อย่างเหมาะสม และบริษัทได้แต่งตั้งกรรมการตรวจสอบซึ่งประกอบไปด้วยกรรมการอิสระจำนวน 3 ท่าน และกรรมการแต่ละท่านมีวาระการดำเนินตำแหน่งคราวละ 3 ปี โดยได้กำหนดขอบเขตและอำนาจในการดำเนินการของคณะกรรมการดังกล่าวไว้อย่างชัดเจนในกฎบัตรคณะกรรมการตรวจสอบ

ทั้งนี้ คณะกรรมการอิสระมีการดำรงตำแหน่งต่อเนื่องไม่เกิน 9 ปี นับจากวันที่ได้รับการแต่งตั้งให้ดำรงตำแหน่งกรรมการอิสระครั้งแรก ในกรณีที่จำเป็นที่จะแต่งตั้งกรรมการอิสระนั้นให้ดำรงตำแหน่งต่อไป คณะกรรมการต้องพิจารณาอย่างสมเหตุสมผลถึงความจำเป็นดังกล่าว

บริษัทมีกระบวนการกำหนดค่าตอบแทนคณะกรรมการที่ชัดเจนและโปร่งใส โดยนำเสนอเพื่อขอความเห็นชอบจากที่ประชุมผู้ถือหุ้น ซึ่งจะพิจารณาความเหมาะสมในการกำหนดค่าตอบแทนกรรมการตามขอบเขตวาระหน้าที่ความรับผิดชอบของกรรมการแต่ละคน เพื่อให้อยู่ในระดับที่สามารถจูงใจและรักษากรรมการที่มีความรู้ความสามารถให้ปฏิบัติหน้าที่กับบริษัทได้ รวมทั้งอัตราค่าตอบแทนที่กำหนดสามารถเทียบเคียงได้กับค่าตอบแทนกรรมการในอุตสาหกรรมเดียวกันหรือใกล้เคียงกัน

กรรมการบริษัททุกคนเข้าใจถึงหน้าที่ความรับผิดชอบในฐานะกรรมการบริษัท และพร้อมที่จะแสดงความคิดเห็นของตนเองอย่างเป็นอิสระและปรับปรุงตัวเองให้ทันสมัยอยู่ตลอดเวลา รวมถึงปฏิบัติหน้าที่ด้วยความซื่อสัตย์สุจริตระมัดระวังรอบคอบ โดยคำนึงถึงประโยชน์สูงสุดของบริษัทเละเป็นธรรมต่อผู้ถือหุ้นทุกคน นอกจากนี้ กรรมการบริษัททุกคนยังต้องอุทิศเวลาเพื่อปฏิบัติหน้าที่ตามความรับผิดชอบอย่างเต็มที่และเพียงพอ รวมทั้งถือปฏิบัติในการเข้าประชุมคณะกรรมการ ยกเว้นกรณีมีเหตุจำเป็น

นอกจากนี้ คณะกรรมการบริษัทจะให้ความสำคัญกับการเปิดเผยข้อมูลที่เพียงพอต่อผู้ถือหุ้น ผู้ลงทุน และผู้ที่เกี่ยวข้องทุกฝ่าย ข้อมูลที่เปิดเผยจะต้องมีความถูกต้อง ครบถ้วน โปร่งใส ทั่วถึง และทันเวลา ซึ่งรวมถึงรายงานทางการเงิน ผลการดำเนินงาน ข้อมูลอื่นๆ ที่เกี่ยวข้อง ตลอดจนข้อมูลที่มีผลกระทบต่อราคาหลักทรัพย์ของบริษัทตามหลักการกำกับดูแลกิจการที่ดี โดยเผยแพร่ข้อมูลและข่าวสารต่างๆ เพื่อให้ผู้ถือหุ้น ผู้ลงทุน และผู้ที่เกี่ยวข้องได้ใช้ประกอบการตัดสินใจลงทุน ผ่านช่องทางต่างๆ ทั้งการจัดส่งเอกสารทางไปรษณีย์ สื่อของตลาดหลักทรัพย์และสำนักงาน ก.ล.ต. รวมถึงเว็บไซต์ของบริษัทภายหลักจากการนำหุ้นสามัญเข้าจดทะเบียนในตลาดหลักทรัพย์แล้ว

* + - 1. **โครงสร้างคณะกรรมการ**
  1. คณะกรรมการบริษัทประกอบด้วยบุคคลซึ่งมีความรู้ความสามารถและคุณสมบัติหลากหลายทั้งในด้านทักษะ ประสบการณ์ ความสามารถเฉพาะด้านที่เป็นประโยชน์กับบริษัท และมีกรรมการบริหาร 1 ท่าน มีประสบการณ์ในธุรกิจหลักของบริษัทโดยคณะกรรมการบริษัทจะเป็นผู้มีบทบาทสำคัญในการกำหนดนโยบายและภาพรวมขององค์กร ตลอดจนมีบทบาทสำคัญในการกำกับดูแล ตรวจสอบ และประเมินผลการดำเนินงานของบริษัทให้เป็นไปตามแผนที่วางไว้อย่างเป็นอิสระ
  2. คณะกรรมการบริษัท ประกอบด้วยกรรมการอิสระตามที่สำนักงานคณะกรรมการกำกับหลักทรัพย์และตลาดหลักทรัพย์ และคณะกรรมการกำกับตลาดทุนประกาศกำหนด และกรรมการที่ไม่อิสระต้องเป็นไปตามสัดส่วนอย่างยุติธรรมของเงินลงทุนของผู้ถือหุ้นแต่ละกลุ่ม โดยมีจำนวนไม่น้อยกว่า 5 ท่านทั้งนี้ขึ้นอยู่กับขนาด ประเภท และความซับซ้อนของธุรกิจและตามที่กำหนดในข้อบังคับของบริษัท
  3. คณะกรรมการบริษัทมีวาระการดำรงตำแหน่งตามข้อบังคับของบริษัท ซึ่งกำหนดไว้ว่าในการประชุมสามัญประจำปี ให้กรรมการพ้นจากตำแหน่งเป็นจำนวนหนึ่งในสามของจำนวนกรรมการทั้งหมด ถ้าจำนวนกรรมการที่จะพ้นจากตำแหน่งไม่อาจแบ่งออกให้พอดีหนึ่งในสาม ก็ให้ใช้จำนวนที่ใกล้ที่สุดกับหนึ่งในสาม โดยให้กรรมการท่านที่อยู่ในตำแหน่งนานที่สุดนั้นเป็นผู้พ้นจากตำแหน่ง อย่างไรก็ตาม กรรมการที่พ้นจากตำแหน่งแล้วนั้นอาจได้รับเลือกเข้ามาดำรงตำแหน่งใหม่ก็ได้
  4. กรรมการอิสระของบริษัท จะต้องมีคุณสมบัติตามที่กฎหมายกำหนดและไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท โดยบริษัท เปิดเผยการกำหนดคุณสมบัติของกรรมการอิสระไว้ในรายงานประจำปีของบริษัทนอกจากนี้ คณะกรรมการบริษัทควรกำหนดให้กรรมการอิสระมีวาระการดำรงตำแหน่งต่อเนื่องไม่เกิน 9 ปี นับจากวันที่ได้รับการแต่งตั้งให้ดำรงตำแหน่งกรรมการอิสระครั้งแรก ในกรณีที่จะแต่งตั้งกรรมการอิสระนั้นให้ดำรงตำแหน่งต่อไป คณะกรรมการบริษัทควรพิจารณาอย่างสมเหตุสมผลถึงความจำเป็นดังกล่าว

ในกรณีต่อไปนี้ คณะกรรมการบริษัท ต้องประกอบด้วยกรรมการอิสระมากกว่ากึ่งหนึ่งของจำนวนกรรมการทั้งหมด

1) ประธานคณะกรรมการและประธานเจ้าหน้าที่บริหารเป็นบุคคลเดียวกัน

2) ประธานคณะกรรมการไม่เป็นกรรมการอิสระ

3) ประธานคณะกรรมการและประธานเจ้าหน้าที่บริหารเป็นบุคคลในครอบครัวเดียวกัน

4) ประธานคณะกรรมการเป็นสมาชิกในคณะกรรมการบริหารหรือคณะทำงานหรือได้รับมอบหมาย ให้มีหน้าที่ความรับผิดชอบด้านการบริหาร

* 1. คณะกรรมการบริษัทมีการกำหนดนโยบาย หลักเกณฑ์และวิธีปฏิบัติในการไปดำรงตำแหน่งกรรมการในบริษัทอื่น โดยพิจารณาถึงประสิทธิภาพการทำงานของกรรมการที่ดำรงตำแหน่งหลายบริษัทอย่างรอบคอบ และเพื่อให้มั่นใจว่ากรรมการสามารถทุ่มเทเวลาในการปฏิบัติหน้าที่ในบริษัท ได้อย่างเพียงพอ โดยควรกำหนดจำนวนบริษัทที่กรรมการแต่ละคนจะไปดำรงตำแหน่งให้เหมาะสมกับลักษณะหรือสภาพธุรกิจของบริษัท ซึ่งไม่ควรเกิน 5 บริษัทจดทะเบียน ทั้งนี้ เนื่องจากประสิทธิภาพของการปฏิบัติหน้าที่ในฐานะกรรมการบริษัทอาจลดลง หากจำนวนบริษัทที่กรรมการไปดำรงตำแหน่งมีมากเกินไปและควรให้มีการเปิดเผยหลักเกณฑ์ดังกล่าวให้สาธารณชนทราบด้วย โดยข้อมูลการดำรงตำแหน่งกรรมการของกรรมการแต่ละท่านจะเปิดเผยไว้ในรายงานประจำปี และคณะกรรมการต้องกำหนดวาระการดำรงตำแหน่งของกรรมการไว้อย่างชัดเจน โดยระบุไว้ในนโยบายการกำกับดูแลกิจการที่ดี ทั้งนี้ ต้องผ่านความเห็นชอบจากคณะกรรมการบริษัทก่อน
  2. คณะกรรมการบริษัทยังได้แต่งตั้งคณะกรรมการเฉพาะเรื่อง 4 ชุด ได้แก่ คณะกรรมการตรวจสอบ คณะกรรมการบริหาร คณะกรรมการบริหารความเสี่ยง และคณะกรรมการสรรหาและพิจารณาค่าตอบแทน เพื่อปฏิบัติหน้าที่เฉพาะเรื่องและเสนอเรื่องให้คณะกรรมการบริษัทพิจารณาหรือรับทราบ ซึ่งคณะกรรมการเฉพาะเรื่องแต่ละชุดมีสิทธิหน้าที่ตามที่ได้กำหนดไว้ในอำนาจหน้าที่ของคณะกรรมการแต่ละชุด
  3. บริษัทได้แบ่งแยกบทบาทหน้าที่ความรับผิดชอบระหว่างคณะกรรมการบริษัทกับผู้บริหารอย่างชัดเจนโดยคณะกรรมการบริษัททำหน้าที่ในการกำหนดนโยบายและกำกับดูแลการดำเนินงานของผู้บริหารในระดับนโยบาย ขณะที่ผู้บริหารทำหน้าที่บริหารงานของบริษัทในด้านต่างๆ ให้เป็นไปตามนโยบายที่กำหนด
  4. ประธานกรรมการ ประธานเจ้าหน้าที่บริหาร และกรรมการผู้จัดการมีหน้าที่ความรับผิดชอบต่างกัน คณะกรรมการบริษัทได้มีการกำหนดอำนาจหน้าที่ของประธานกรรมการ ประธานเจ้าหน้าที่บริหาร และกรรมการผู้จัดการให้ชัดเจน และเพื่อไม่ให้คนใดคนหนึ่งมีอำนาจโดยไม่จำกัด ต้องแยกบุคคลที่ดำรงตำแหน่งประธานกรรมการออกจากบุคคลที่ดำรงตำแหน่งประธานเจ้าหน้าที่บริหาร และกรรมการผู้จัดการ
  5. คณะกรรมการบริษัทควรเลือกให้กรรมการอิสระดำรงตำแหน่งประธานกรรมการ
  6. บริษัทมีการแต่งตั้งเลขานุการบริษัททำหน้าที่ให้คำแนะนำด้านกฎหมายและกฎเกณฑ์ต่างๆ ที่คณะกรรมการบริษัทจะต้องทราบและปฏิบัติหน้าที่ในการดูแลกิจกรรมของคณะกรรมการบริษัทรวมทั้งประสานให้มีการปฏิบัติตามมติของคณะกรรมการบริษัททั้งนี้ คณะกรรมการบริษัทจะกำหนดคุณสมบัติ ประสบการณ์ และหน้าที่ความรับผิดชอบของเลขานุการบริษัทไว้ชัดเจนและเหมาะสม โดยเปิดเผยไว้ในรายงานประจำปี นอกจากนี้ บุคคลที่ดำรงตำแหน่งเลขานุการบริษัทจะได้รับการฝึกอบรมและพัฒนาความรู้ด้านกฎหมาย การบัญชีและการปฏิบัติหน้าที่อย่างต่อเนื่อง
     + 1. **คณะกรรมการเฉพาะเรื่อง**
          1. นอกจากคณะกรรมการตรวจสอบที่ต้องจัดให้มีตามข้อกำหนดของตลาดหลักทรัพย์แล้ว คณะกรรมการบริษัทควรพิจารณาจัดให้มีคณะกรรมการเฉพาะเรื่อง เพื่อการกำกับดูแลกิจการที่ดี ดังนี้

คณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน ประกอบด้วย สมาชิกส่วนใหญ่ซึ่งเป็นกรรมการอิสระ และประธานเป็นกรรมการอิสระ โดยคณะกรรมการสรรหาและพิจารณาค่าตอบแทนทำหน้าที่พิจารณาหลักเกณฑ์ และกระบวนการในการสรรหาบุคคลที่มีคุณสมบัติเหมาะสม เพื่อดำรงตำแหน่งกรรมการและผู้บริหารระดับสูง รวมทั้งคัดเลือกบุคคลตามกระบวนการสรรหาที่ได้กำหนดไว้ และเสนอความเห็นต่อคณะกรรมการ ซึ่งจะนำเสนอที่ประชุมผู้ถือหุ้นให้เป็นผู้แต่งตั้งกรรมการ ทั้งนี้ มีการเปิดเผยหลักเกณฑ์และขั้นตอนในการสรรหากรรมการและผู้บริหารระดับสูงให้ทราบ และยังทำหน้าที่พิจารณาหลักเกณฑ์ในการจ่ายและรูปแบบค่าตอบแทนของกรรมการและผู้บริหารระดับสูงเพื่อเสนอความเห็นต่อคณะกรรมการบริษัทโดยคณะกรรมการบริษัท เป็นผู้อนุมัติค่าตอบแทนของผู้บริหารระดับสูง ส่วนค่าตอบแทนของกรรมการ คณะกรรมการบริษัทจะต้องนำเสนอที่ประชุมผู้ถือหุ้นให้เป็นผู้อนุมัติ

คณะกรรมการบริหารความเสี่ยง

คณะกรรมการบริหารความเสี่ยง ประกอบด้วยกรรมการอิสระและกรรมการที่เป็นผู้บริหาร และประธานควรเป็นกรรมการอิสระ โดยคณะกรรมการบริหารความเสี่ยงทำหน้าที่ส่งเสริมและสนับสนุนให้มีการบริหารความเสี่ยงทั่วทั้งองค์กร และปลูกฝังให้เป็นส่วนหนึ่งของวัฒนธรรมขององค์กร โดยสอบทานการบริหารจัดการความเสี่ยงของบริษัท จากการประเมินความเสี่ยงและการจัดทำแผนปฏิบัติการ เพื่อลดความเสี่ยงและนำเสนอความเห็นต่อคณะกรรมการบริษัทซึ่งจะนำเสนอที่ประชุม ผู้ถือหุ้นให้เป็นผู้แต่งตั้งกรรมการ

* + - * 1. ในกรณีที่คณะกรรมการบริษัทได้แต่งตั้งบุคคลใดให้เป็นที่ปรึกษาของคณะกรรมการสรรหาและพิจารณาค่าตอบแทนและ/หรือคณะกรรมการบริหารความเสี่ยง ต้องมีการเปิดเผยข้อมูลของที่ปรึกษานั้นไว้ในรายงานประจำปี รวมทั้งความเป็นอิสระหรือไม่มีความขัดแย้งทางผลประโยชน์
        2. เพื่อให้การปฏิบัติหน้าที่ของคณะกรรมการสรรหาและพิจารณาค่าตอบแทน และคณะกรรมการบริหารความเสี่ยงเป็นไปอย่างมีประสิทธิภาพ และบรรลุวัตถุประสงค์ต่อหน้าที่และความรับผิดชอบที่ได้รับมอบหมายจากคณะกรรมการบริษัทคณะกรรมการสรรหาและพิจารณาค่าตอบแทน และคณะกรรมการบริหารความเสี่ยงควรมีการประชุม อย่างน้อย 2 ครั้งต่อปี เพื่อพิจารณาหารือและดำเนินการใด ๆ ให้สำเร็จลุล่วงตามหน้าที่ความรับผิดชอบของตน
      1. **บทบาท หน้าที่ และความรับผิดชอบของคณะกรรมการบริษัท**

คณะกรรมการบริษัท ประกอบด้วยบุคคลที่มีความรู้ มีทักษะและความเชี่ยวชาญ และมีภาวะผู้นำซึ่งเป็นที่ยอมรับ โดยคณะกรรมการบริษัทจะพิจารณาและให้ความเห็นชอบในเรื่องที่สำคัญเกี่ยวกับการดำเนินงานของบริษัท เช่น วิสัยทัศน์ พันธกิจ กลยุทธ์ เป้าหมายทางการเงิน ความเสี่ยง แผนงานและงบประมาณ นโยบายแนวทางในการประกอบธุรกิจ และกำกับดูแลการปฏิบัติงานของบริษัทให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น และเพื่อประโยชน์ในการติดตามและกำกับดูแลการดำเนินงานของบริษัทอย่างใกล้ชิด คณะกรรมการบริษัท จึงได้จัดตั้งคณะกรรมการเฉพาะเรื่องชุดต่างๆ เพื่อติดตามและดูแลการดำเนินงานของบริษัท และคณะกรรมการบริษัทต้องจัดให้มีระบบการควบคุมภายในและการบริหารความเสี่ยง รวมทั้งกลไกในการรับเรื่องร้องเรียนและการดำเนินการกรณีมีการชี้เบาะแสด้วย อีกทั้งการดูแลให้การดำเนินธุรกิจต่อเนื่องในระยะยาว รวมทั้งแผนการพัฒนาพนักงานความต่อเนื่องของผู้บริหาร (Succession plan)

1. นโยบายการกำกับดูแลกิจการ

บริษัทได้จัดให้มีนโยบายการกำกับดูแลกิจการของบริษัทเป็นลายลักษณ์อักษร โดยคณะกรรมการบริษัทจะได้จัดให้มีการทบทวนนโยบายและการปฏิบัติตามนโยบายดังกล่าวเป็นประจำ นอกจากนี้ ภายหลังจากที่หุ้นสามัญของบริษัทเข้าจดทะเบียนในตลาดหลักทรัพย์แล้ว บริษัทจะถือปฏิบัติตามกฎและข้อบังคับต่างๆ ตามที่สำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทยกำหนด โดยจะเปิดเผยรายงานการกำกับดูแลกิจการไว้ในรายงานประจำปีและแบบแสดงรายการข้อมูลประจำปี (แบบ 56-1)

1. จรรยาบรรณในการดำเนินธุรกิจ

บริษัทได้กำหนดหลักปฏิบัติเกี่ยวกับจรรยาบรรณของคณะกรรมการ ฝ่ายบริหาร และพนักงาน เป็น ลายลักษณ์อักษร เพื่อให้ผู้เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์สุจริต และเที่ยงธรรมทั้งการปฏิบัติต่อบริษัท ผู้มีส่วนได้เสียทุกกลุ่ม สาธารณชนและสังคม รวมทั้งการกำหนดระบบติดตามการปฏิบัติตามแนวทางดังกล่าวเป็นประจำ

ทั้งนี้ บริษัทได้มีการประกาศและแจ้งให้พนักงานทุกคนรับทราบและยึดปฏิบัติอย่างเคร่งครัด รวมถึงให้มีการปฏิบัติตามแนวทางดังกล่าว

1. ความขัดแย้งทางผลประโยชน์

คณะกรรมการบริษัทได้กำหนดนโยบายเกี่ยวกับการป้องกันความขัดแย้งทางผลประโยชน์บนหลักการที่ว่าการตัดสินใจใดๆ ในการดำเนินกิจกรรมทางธุรกิจจะต้องทำเพื่อผลประโยชน์สูงสุดของบริษัท และผู้ถือหุ้นโดยรวมเป็นสำคัญ และต้องหลีกเลี่ยงการกระทำที่ก่อให้เกิดความขัดแย้งทางผลประโยชน์ โดยกำหนดให้ผู้ที่มีส่วนเกี่ยวข้องหรือมีส่วนได้เสียกับรายการที่พิจารณา ต้องแจ้งให้บริษัททราบถึงความสัมพันธ์หรือการมีส่วนได้เสียของตนในรายการดังกล่าว และต้องไม่เข้าร่วมการพิจารณาตัดสินใจ รวมถึงไม่มีอำนาจอนุมัติในธุรกรรมนั้นๆ

หากมีรายการที่อาจก่อให้เกิดความขัดแย้งทางผลประโยชน์เกิดขึ้นที่มิใช่การดำเนินการตามธุรกิจปกติหรือเป็นไปตามเงื่อนไขการค้าทั่วไป จะต้องนำเสนอต่อที่ประชุมคณะกรรมการบริษัทพิจารณาอนุมัติ โดยให้คณะกรรมการตรวจสอบพิจารณาความเหมาะสมอย่างรอบคอบเพื่อนำเสนอต่อที่ประชุมคณะกรรมการบริษัทและ/หรือ ที่ประชุมผู้ถือหุ้น (แล้วแต่กรณี) ทั้งนี้ บริษัทจะต้องปฏิบัติตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย รวมทั้งจะได้มีการเปิดเผยไว้ในหมายเหตุประกอบงบการเงิน รายงานประจำปี และแบบแสดงรายการข้อมูลประจำปี (แบบ 56-1) ด้วย

1. ระบบการควบคุมภายใน

บริษัทได้ให้ความสำคัญต่อระบบการควบคุมภายในทั้งในระดับบริหารและระดับปฏิบัติงาน และเพื่อให้เกิดความมีประสิทธิภาพในการดำเนินงาน บริษัทมีการกำหนดภาระหน้าที่และอำนาจในการดำเนินการของผู้ปฏิบัติงานและผู้บริหารไว้เป็นลายลักษณ์อักษรอย่างชัดเจน มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน และผู้ติดตามควบคุมและประเมินผลออกจากกัน โดยบริษัทได้มีการแต่งตั้งคณะกรรมการตรวจสอบ เพื่อทำหน้าที่ในการสอบทานระบบการควบคุมภายใน และการตรวจสอบภายในที่เหมาะสม

บริษัทกำหนดให้มีฝ่ายตรวจสอบภายในทำหน้าที่ตรวจสอบการปฏิบัติงานหลักและกิจกรรมทางการเงินที่สำคัญของบริษัท ให้ดำเนินไปในแนวทางที่กำหนดไว้อย่างมีประสิทธิภาพ และเป็นไปตามกฎหมาย ข้อกำหนดที่เกี่ยวข้องกับบริษัท ระบบการควบคุมภายใน โดยตรวจสอบรายการที่สำคัญอย่างสม่ำเสมอ และจะรายงานผลการตรวจสอบโดยตรงต่อคณะกรรมการตรวจสอบ ทำให้ฝ่ายตรวจสอบภายในมีความเป็นอิสระ สามารถตรวจสอบและถ่วงดุลได้อย่างเต็มที่

นอกจากนี้ บริษัทมีแผนที่จะจัดจ้างผู้ประเมินระบบการควบคุมภายในอิสระจากภายนอกเพื่อช่วยประสานงานกับฝ่ายตรวจสอบภายใน ซึ่งจะช่วยทำให้ตรวจสอบและให้ความเห็นต่อระบบการควบคุมภายในของบริษัทได้อย่างสมบูรณ์ยิ่งขึ้น

ผู้ตรวจสอบบัญชี จะต้องยืนยันความเป็นอิสระของตนต่อคณะกรรมการตรวจสอบทุกปี รวมถึงรายงานวิธีการต่าง ๆ ที่ใช้อยู่ในสำนักงานตรวจสอบบัญชีของตน เพื่อให้มั่นใจต่อความเป็นอิสระของผู้สอบบัญชีภายนอก

ผู้สอบบัญชี มีสิทธิที่จะสอบทานรายงาน หรือรายงานทางการเงินอื่นที่คณะกรรมการบริษัท ออกควบคู่กับงบการเงินที่ตนได้ตรวจสอบแล้ว และมีสิทธิที่จะรายงานความผิดปกติในรายงาน ซึ่งไม่สอดคล้องกับงบการเงินที่ตนได้ตรวจสอบแล้ว

1. การบริหารความเสี่ยง

บริษัทมีการกำหนดเป้าหมายการดำเนินธุรกิจที่ชัดเจนและสามารถวัดผลการดำเนินงานได้ โดย ฝ่ายบริหารจะมีการเปรียบเทียบผลการดำเนินงานจริงกับเป้าหมายที่กำหนดไว้เป็นประจำ โดยมีการประเมินปัจจัยความเสี่ยงที่มาจากภายในและภายนอก วิเคราะห์ปัจจัยที่เป็นสาเหตุ และกำหนดมาตรการในการติดตามเหตุการณ์ที่เป็นสาเหตุของปัจจัยความเสี่ยง มาตรการในการลดความเสี่ยง รวมทั้งมอบหมายให้หน่วยงาน ที่เกี่ยวข้องติดตามความเสี่ยงนั้นอย่างสม่ำเสมอ และรายงานความคืบหน้าต่อผู้บังคับบัญชา

ทั้งนี้ คณะกรรมการ และ/หรือ คณะกรรมการตรวจสอบจะให้ความเห็นถึงความเพียงพอของระบบ การควบคุมภายในและการบริหารความเสี่ยงไว้ในรายงานประจำปี

1. รายงานของคณะกรรมการ

คณะกรรมการตรวจสอบจะทำหน้าที่สอบทานรายงานทางการเงิน โดยมีฝ่ายบัญชีและผู้สอบบัญชีประชุมร่วมกัน และนำเสนอรายงานทางการเงินต่อคณะกรรมการบริษัททุกไตรมาส โดยคณะกรรมการบริษัทเป็นผู้รับผิดชอบต่องบการเงินของบริษัทและบริษัทย่อย และสารสนเทศทางการเงินที่ปรากฏในรายงานประจำปี โดยการจัดทำงบการเงินดังกล่าวจะต้องเป็นไปตามมาตรฐานการบัญชีที่รับรองทั่วไปในประเทศไทย และตรวจสอบโดยผู้สอบบัญชีรับอนุญาตที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ รวมทั้งมีการเปิดเผยข้อมูลสารสนเทศอย่างเพียงพอในหมายเหตุประกอบงบการเงิน

1. แนวทางในการการแจ้งเบาะแส

คณะกรรมการบริษัทจัดให้มีแนวทางดำเนินการที่ชัดเจนกับผู้ที่ประสงค์จะแจ้งเบาะแสหรือผู้มีส่วนได้เสียผ่านทางเว็บไซต์หรือรายงานตรงต่อบริษัท โดยช่องทางในการแจ้งเบาะแสอาจกำหนดให้ผ่านกรรมการอิสระหรือกรรมการตรวจสอบของบริษัท เพื่อสั่งการให้มีการตรวจสอบข้อมูลตามกระบวนการที่บริษัทกำหนดไว้และรายงานต่อคณะกรรมการบริษัท

1. การกำกับดูแลบริษัทย่อย

คณะกรรมการบริษัทมีกลไกกำกับดูแลบริษัทย่อย เพื่อดูแลรักษาผลประโยชน์ในเงินลงทุนของบริษัท โดยคณะกรรมการบริษัทมีหน้าที่ในการพิจารณาความเหมาะสมของบุคคลที่จะส่งไปเป็นกรรมการในบริษัทย่อย เพื่อควบคุมการบริหารให้เป็นไปตามนโยบายของบริษัทและการทำรายการต่างๆ ให้ถูกต้องตามกฎหมาย และหลักเกณฑ์ของกฎหมายหลักทรัพย์ และตลาดหลักทรัพย์และประกาศของตลาดหลักทรัพย์

* + - 1. **การประชุมคณะกรรมการบริษัท**

คณะกรรมการบริษัทมีการกำหนดการประชุมโดยปกติเป็นประจำทุก 3 เดือน และอาจมีการประชุมพิเศษเพิ่มเติมตามความจำเป็น โดยมีการกำหนดตารางการประชุมให้ทราบล่วงหน้าตลอดปี เพื่อให้กรรมการสามารถจัดเวลาเข้าร่วมประชุมได้ทุกครั้งเพื่อรักษาสิทธิประโยชน์ของบริษัท วาระการประชุมจะถูกกำหนดไว้ชัดเจน และมีเอกสารประกอบการประชุมที่ครบถ้วนเพียงพอ และจัดส่งให้กับคณะกรรมการบริษัท ก่อนการประชุมอย่างน้อย 7 วันทำการก่อนวันประชุม เพื่อให้คณะกรรมการบริษัทได้มีเวลาศึกษาข้อมูลอย่างเพียงพอก่อนการประชุมเว้นแต่กรณีมีเหตุจำเป็นเร่งด่วน หลังจากจบการประชุมจะมีการบันทึกรายงานการประชุมและจัดเก็บรวบรวมเอกสารรายงานที่รับรองแล้วเพื่อใช้ในการอ้างอิงและสามารถตรวจสอบได้ ส่วนจำนวนครั้งของการประชุมคณะกรรมการบริษัท ควรพิจารณาให้เหมาะสมกับภาระหน้าที่และความรับผิดชอบของคณะกรรมการบริษัทและลักษณะการดำเนินธุรกิจของบริษัท แต่ต้องไม่น้อยกว่า 6 ครั้งต่อปี ในกรณีที่บริษัทไม่ได้มีการประชุมทุกเดือน บริษัทต้องส่งรายงานผลการดำเนินงานให้คณะกรรมการบริษัททราบในเดือนที่ไม่ได้มีการประชุม เพื่อให้คณะกรรมการบริษัทสามารถกำกับควบคุมและดูแลการปฏิบัติงานของฝ่ายจัดการได้อย่างต่อเนื่องและทันการณ์

ในการประชุม ประธานกรรมการซึ่งทำหน้าที่เป็นประธานในที่ประชุมจะส่งเสริมให้กรรมการทุกท่านเข้าร่วมประชุมไม่น้อยกว่าร้อยละ 75 ของจำนวนการประชุมคณะกรรมการบริษัททั้งหมดที่ได้จัดให้มีขึ้นในรอบปี และจะเปิดโอกาสให้กรรมการทุกท่านสามารถแสดงความคิดเห็นได้อย่างอิสระเต็มที่ โดยมีการจัดสรรเวลาไว้อย่างเพียงพอที่กรรมการจะพิจารณาวาระต่างๆ อย่างรอบคอบในทุกประเด็นที่นำสู่ที่ประชุมรวมถึงประเด็นการกำกับดูแลกิจการ โดยประธานกรรมการและประธานเจ้าหน้าที่บริหารควรร่วมกันพิจารณาการเลือกเรื่องเข้าวาระการประชุมคณะกรรมการบริษัท โดยดูให้แน่ใจว่าเรื่องที่สำคัญได้นำเข้ารวมไว้แล้วโดยเปิดโอกาสให้กรรมการแต่ละคนมีอิสระที่จะเสนอเรื่องที่เป็นประโยชน์ต่อบริษัทเข้าสู่วาระการประชุม

โดยในบางวาระอาจมีผู้บริหารระดับสูงหรือผู้เชี่ยวชาญอิสระเข้าร่วมประชุมด้วย เพื่อให้รายละเอียดข้อมูลที่เป็นประโยชน์เพิ่มเติมในฐานะผู้ที่เกี่ยวข้อง และเพื่อให้กรรมการได้มีโอกาสรู้จักผู้บริหารสำหรับประกอบการพิจารณาแผนการสืบทอดตำแหน่ง กรรมการสามารถพบฝ่ายบริหารของกลุ่มบริษัททั้งในและนอกห้องประชุมและสามารถขอรับรายงานและเอกสารที่เกี่ยวข้องโดยสามารถติดต่อได้โดยตรง รวมทั้งผู้บริหารจะได้รับทราบนโยบายโดยตรง เพื่อให้สามารถนำไปปฏิบัติได้อย่างมีประสิทธิภาพ คณะกรรมการบริษัทควรเข้าถึงสารสนเทศที่จำเป็นเพิ่มเติมได้จากประธานเจ้าหน้าที่บริหาร กรรมการผู้จัดการ เลขานุการบริษัท หรือผู้บริหารอื่นที่ได้รับมอบหมายภายในขอบเขตนโยบายที่กำหนดและในกรณีที่จำเป็น คณะกรรมการบริษัทอาจจัดให้มีความเห็นอิสระจากที่ปรึกษาหรือผู้ประกอบวิชาชีพภายนอก โดยถือเป็นค่าใช้จ่ายของบริษัท

ทั้งนี้ในการลงมติในที่ประชุมคณะกรรมการบริษัทให้ถือมติของเสียงข้างมาก โดยให้กรรมการท่านหนึ่งมีเสียงหนึ่งเสียง โดยกรรมการที่มีส่วนได้เสียจะไม่เข้าร่วมประชุมและ/หรือไม่ใช้สิทธิออกเสียงลงคะแนนในเรื่องนั้น และถ้าคะแนนเสียงเท่ากัน ประธานในที่ประชุมจะออกเสียงเพิ่มขึ้นอีกหนึ่งเสียงเป็นเสียงชี้ขาด

ทั้งนี้ฟในการประชุมคณะกรรมการบริษัทแต่ละครั้ง บริษัทได้จัดส่งเอกสารประกอบวาระการประชุมล่วงหน้าทุกครั้ง เพื่อให้กรรมการบริษัทมีเวลาที่จะศึกษาข้อมูลในเรื่องต่างๆ อย่างเพียงพอ และมอบหมายให้เลขานุการคณะกรรมการบริษัทเข้าร่วมการประชุมด้วยทุกครั้ง โดยเลขานุการคณะกรรมการบริษัทจะเป็นผู้บันทึกรายงานการประชุม และจัดส่งให้ประธานกรรมการพิจารณาลงลายมือชื่อรับรองความถูกต้อง โดยเสนอให้ที่ประชุมรับรองในการประชุมครั้งถัดไป รวมทั้งเป็นผู้จัดเก็บข้อมูลหรือเอกสารเกี่ยวกับการประชุมต่างๆ เพื่อสะดวกในการสืบค้นอ้างอิง ทั้งนี้ ในกรณีที่กรรมการไม่เห็นด้วยกับมติที่ประชุม กรรมการสามารถขอให้ฝ่ายเลขานุการบริษัทบันทึกข้อคัดค้านไว้ในรายงานการประชุม หรือยื่นหนังสือแสดงการคัดค้านต่อประธานคณะกรรมการภายใน 3 วันนับแต่วันที่การประชุมสิ้นสุดลง

นอกจากนี้ บริษัทจะจัดให้มีการประชุมระหว่างกรรมการที่ไม่ใช่ผู้บริหารกันเองตามความจำเป็นและเหมาะสม เพื่อเปิดโอกาสให้กรรมการที่ไม่ได้เป็นผู้บริหารได้อภิปรายหารือประเด็นเกี่ยวกับการจัดการที่สำคัญ และประเด็นเสนอแนะที่ควรนำไปพัฒนาการดำเนินการของบริษัท โดยไม่มีฝ่ายจัดการเข้าร่วมด้วย และแจ้งให้ประธานเจ้าหน้าที่บริหารทราบถึงผลการประชุมในภายหลัง

* + - 1. **การประเมินตนเองของคณะกรรมการ**

คณะกรรมการบริษัทและคณะกรรมการเฉพาะเรื่องจะมีการประเมินผลการปฏิบัติงานด้วยตนเองไม่น้อยกว่าปีละ 1 ครั้ง โดยเป็นการประเมินโดยรวมไม่ได้มุ่งที่กรรมการท่านใดท่านหนึ่งเป็นรายบุคคล เพื่อให้คณะกรรมการร่วมกันพิจารณาผลงานและปัญหาเพื่อการปรับปรุงแก้ไขต่อไป โดยต้องกำหนดบรรทัดฐานที่จะใช้เปรียบเทียบกับ ผลการปฏิบัติงานอย่างมีหลักเกณฑ์ บริษัทจะเปิดเผยหลักเกณฑ์ ขั้นตอน และผลการประเมินไว้ในรายงานประจำปี นอกจากนี้ บริษัทได้จ้างที่ปรึกษาภายนอกมากำหนดแนวทาง และเสนอแนะประเด็นใน การประเมินผลการปฏิบัติงานของคณะกรรมการทุก ๆ 3 ปี และเปิดเผยการดำเนินการดังกล่าวไว้ในรายงานประจำปีของบริษัทด้วย

* + - 1. **ค่าตอบแทน**

บริษัทมีนโยบายจ่ายค่าตอบแทนกรรมการและผู้บริหารในระดับที่เหมาะสม โดยคำนึงถึงผลการดำเนินงานของบริษัทและความสอดคล้องกับธุรกิจ/อุตสาหกรรมเดียวกัน รวมถึงความเหมาะสมกับหน้าที่และความรับผิดชอบของกรรมการและผู้บริหารแต่ละท่าน โดยบริษัทใช้ความระมัดระวังในการจ่ายค่าตอบแทนผู้บริหารของบริษัทและบริษัทย่อยให้อยู่ในระดับที่เหมาะสม และเป็นอัตราที่แข่งขันได้ในกลุ่มธุรกิจเดียวกัน เพื่อที่จะดูแลและรักษาผู้บริหารที่มีคุณภาพไว้ ผู้บริหารที่ได้รับมอบหมายภาระหน้าที่และความรับผิดชอบเพิ่มขึ้นจะได้รับค่าตอบแทนเพิ่มที่เหมาะสมกับหน้าที่และความรับผิดชอบที่ได้รับมอบหมายเพิ่มมากขึ้น ทั้งนี้ บริษัทจัดให้มีค่าตอบแทนกรรมการไว้อย่างชัดเจนและโปร่งใส และได้ผ่านการอนุมัติจากที่ประชุมผู้ถือหุ้น โดยกำหนดให้มีการเปิดเผยค่าตอบแทนที่จ่ายให้แก่กรรมการและผู้บริหารตามแบบที่สำนักงานคณะกรรมการกำกับหลักทรัพย์และตลาดหลักทรัพย์กำหนด

* + - 1. **การพัฒนากรรมการและผู้บริหาร**

คณะกรรมการบริษัทมีนโยบายส่งเสริมและอำนวยความสะดวกให้มีการฝึกอบรมและการให้ความรู้แก่กรรมการผู้เกี่ยวข้องในระบบการกำกับดูแลกิจการของบริษัท เช่น กรรมการ กรรมการตรวจสอบ ผู้บริหาร เป็นต้น เพื่อให้มีการปรับปรุงการปฏิบัติงานอย่างต่อเนื่อง การฝึกอบรมและให้ความรู้อาจกระทำเป็นการภายในบริษัท หรือใช้บริการของสถาบันภายนอก และในกรณีที่มีการเปลี่ยนแปลงกรรมการหรือแต่งตั้งกรรมการใหม่ ฝ่ายจัดการจะจัดให้มีเอกสารและข้อมูลที่เป็นประโยชน์ต่อการปฏิบัติหน้าที่ของกรรมการใหม่ รวมถึงการจัดให้มีการแนะนำลักษณะธุรกิจ และแนวทางการดำเนินธุรกิจของบริษัทให้แก่กรรมการใหม่ ประธานเจ้าหน้าที่บริหารมีหน้าที่รายงานถึงแผนการพัฒนาและสืบทอดงานของประธานเจ้าหน้าที่บริหารและผู้บริหารระดับสูง และมีการเตรียมความพร้อมโดยมีแผนที่ต่อเนื่องถึงผู้สืบทอดงานในกรณีที่ตนไม่สามารถปฏิบัติหน้าที่ได้ และคณะกรรมการควรจัดให้มีโครงการสำหรับพัฒนาผู้บริหาร โดยให้ประธานเจ้าหน้าที่บริหารรายงานเป็นประจำทุกปีถึงสิ่งที่ได้ทำไปในระหว่างปี และควรพิจารณาควบคู่กันไปเมื่อพิจารณาแผนสืบทอดงาน

* + - 1. **นโยบายการพัฒนาบุคลากร**

บริษัทให้ความสำคัญเป็นอย่างสูงต่อการพัฒนาบุคลากรของบริษัท เนื่องจากบริษัทเชื่อว่า ความรู้ ความเชี่ยวชาญ และจิตสำนึกของบุคลากร คือ กุญแจนำไปสู่การพัฒนาในทุกๆ ด้าน และความสำเร็จของบริษัทนั้นจะเกิดขึ้นได้จากการที่บริษัทมีบุคลากรที่มีประสิทธิภาพ สามารถตอบสนองความพึงพอใจให้แก่ลูกค้าได้ทั้งในด้านผลิตภัณฑ์และบริการ ดังนั้น บริษัทจึงไม่ละเลยที่จะจัดสรรหรือมอบสิ่งที่ดีให้แก่พนักงาน เพื่อเป็นการตอบแทนในความร่วมมือและความทุ่มเทที่พนักงานมีให้แก่บริษัทรวมทั้งบริษัทตระหนักถึงความสำคัญของบุคลากรในฐานะที่เป็นทรัพยากรที่มีค่าของบริษัท จึงสนับสนุนให้พนักงานได้รับการศึกษา ฝึกอบรม และพัฒนาความรู้ความสามารถทั้งในด้านการทำงาน และในด้านสังคม โดยนโยบายการฝึกอบรมและพัฒนาบุคลากรของบริษัทจะพิจารณาจากปัจจัยหลัก ได้แก่

1) ความต้องการทางธุรกิจ

2) เงื่อนไข ข้อบังคับ และกฎหมายต่าง ๆ

3) ความจำเป็นในการฝึกอบรม โดยคำนึงถึงความสามารถที่บุคลากรต้องมีและต้องใช้เพื่อปฏิบัติงาน

**หมวดที่ 6 : จริยธรรมทางธุรกิจ**

บริษัทปฏิบัติและดูแลให้เจ้าหน้าที่ที่เกี่ยวข้องกับการดำเนินธุรกิจโดยถือปฏิบัติตามจริยธรรมธุรกิจ ดังต่อไปนี้

* + - 1. ประกอบธุรกิจด้วยความซื่อสัตย์ สุจริต และดำเนินธุรกิจอย่างมีความรับผิดชอบต่อสังคม ทั้งทางกฎหมาย จรรยาบรรณ และมุ่งมั่นทำความดีต่อบุคคล กลุ่มชุมชน สังคมและสิ่งแวดล้อม
      2. ปฏิบัติต่อลูกค้าอย่างเป็นธรรมในเรื่องของสินค้าและบริการ โดยไม่เลือกปฏิบัติ
      3. ประกอบธุรกิจโดยมีระบบการดำเนินงานที่มีมาตรฐานและมีการควบคุมที่ดี โดยใช้ความรู้ความสามารถอย่างเต็มที่ด้วยความระมัดระวังด้วยข้อมูลที่เพียงพอ และมีหลักฐานสามารถอ้างอิงได้ รวมทั้งถือปฏิบัติตามข้อกำหนดที่เกี่ยวข้องอย่างเคร่งครัด
      4. ไม่เปิดเผยข้อมูลของลูกค้าที่ตนได้ล่วงรู้มาเนื่องจากการดำเนินธุรกิจ อันเป็นข้อมูลที่ตามปกติวิสัยจะพึงสงวนไว้ไม่เปิดเผยตามหน้าที่ตามกฎหมาย
      5. เปิดเผยข้อมูลให้ลูกค้าสามารถร้องเรียนได้เกี่ยวกับความไม่สมบูรณ์ของสินค้าและบริการ
      6. เปิดเผยข่าวสารข้อมูลของสินค้าและบริการอย่างถูกต้องครบถ้วน
      7. ปฏิบัติตามข้อตกลงและเงื่อนไขต่างๆ กับลูกค้าอย่างเป็นธรรม หากปฏิบัติตามข้อตกลงหรือเงื่อนไขไม่ได้ ต้องรีบแจ้งให้ลูกค้าทราบเพื่อหาทางออกร่วมกัน

**จรรยาบรรณและข้อพึงปฏิบัติสำหรับผู้บริหารและพนักงาน**

บริษัท คัมเวล คอร์ปอเรชั่น จำกัด (มหาชน) ได้กำหนดจรรยาบรรณและข้อพึงปฏิบัติสำหรับ ผู้บริหาร และพนักงานเพื่อถือปฏิบัติดังนี้

1. **ข้อพึงปฏิบัติสำหรับผู้บริหาร**

ผู้บริหาร หมายถึง พนักงานที่มีผู้ใต้บังคับบัญชา นอกจากผู้บริหารจะต้องพึงปฏิบัติในจรรยาบรรณทุก ๆ ข้อในฐานะที่เป็นพนักงานคนหนึ่งของบริษัทแล้ว ผู้บริหารต้องมีแนวทางปฏิบัติที่ดีเพื่อเสริมสร้างการเป็นผู้บริหารที่ดี และในฐานะผู้บังคับบัญชาของพนักงานจะต้องเป็นผู้นำและเป็นแบบอย่างในการประพฤติปฏิบัติที่ดีให้แก่พนักงานโดยทั่วไปด้วย จึงกำหนดแนวทางปฏิบัติสำหรับผู้บริหารไว้ ดังนี้

* 1. ผู้บริหารปฏิบัติต่อผู้ถือหุ้น

ผู้บริหารจะต้องปฏิบัติหน้าที่ด้วยความซื่อสัตย์สุจริต ระมัดระวัง รอบคอบ เอาใจใส่ และมีวิสัยทัศน์กว้างไกล ไม่หาผลประโยชน์ให้ตนเองและพวกพ้อง จากข้อมูลขององค์กรซึ่งยังไม่ได้เปิดเผยต่อสาธารณะและไม่เปิดเผยข้อมูลความลับขององค์กรต่อบุคคลภายนอก รวมทั้งไม่ดำเนินการใด ๆ อันเป็นลักษณะที่อาจก่อให้เกิดความขัดแย้งทางผลประโยชน์

* 1. ผู้บริหารปฏิบัติต่อพนักงาน

ผู้บริหารจะต้องปฏิบัติต่อพนักงานอย่างยุติธรรม บริหารงานโดยความไม่ลำเอียง สนับสนุนในการสร้างศักยภาพในความก้าวหน้าและเพิ่มประสิทธิภาพในการทำงานของพนักงาน รวมทั้งส่งเสริมให้พนักงานมีความเข้าใจในเรื่องจรรยาบรรณ ที่พนักงานต้องพึงปฏิบัติ จัดสวัสดิการให้พนักงานอย่างเหมาะสม และปฏิบัติต่อพนักงานด้วยความสุจริตใจ รับฟังข้อคิดเห็นและข้อเสนอแนะอย่างมีเหตุผล

* 1. ผู้บริหารปฏิบัติต่อลูกค้า

ผู้บริหารต้องปฏิบัติต่อลูกค้าตามข้อปฏิบัติจริยธรรมธุรกิจ ที่บริษัทกำหนดไว้อย่างเคร่งครัด

* 1. ผู้บริหารต่อคู่ค้า

ผู้บริหารจะต้องปฏิบัติต่อคู่ค้าอย่างเป็นธรรม ไม่เรียกร้องหรือรับผลประโยชน์ใด ๆ ที่ไม่ชอบธรรมจากคู่ค้า และหากปฏิบัติตามเงื่อนไขข้อใดไม่ได้ ให้รีบแจ้งคู่ค้าให้ทราบล่วงหน้าเพื่อร่วมกันหาแนวทางแก้ไข

* 1. ผู้บริหารปฏิบัติต่อคู่แข่งทางการค้า

ผู้บริหารจะต้องปฏิบัติต่อคู่แข่งทางการค้า ภายใต้กรอบกติกาของการแข่งขันที่ดี และไม่แสวงหาข้อมูลที่เป็นความลับของคู่แข่งขันทางการค้าด้วยวิธีที่ไม่สุจริต

* 1. ผู้บริหารปฏิบัติต่อสังคมและสิ่งแวดล้อม

ผู้บริหารต้องปฏิบัติหรือควบคุมให้มีการปฏิบัติตามกฎหมายและกฎระเบียบที่เกี่ยวข้อง และรับผิดชอบต่อสังคม รวมถึงให้ความร่วมมือ ช่วยเหลือ สนับสนุน และอาสาทำกิจกรรมที่เป็นประโยชน์ต่อชุมชนและสังคม

1. **ข้อพึงปฏิบัติสำหรับพนักงาน**

เพื่อเป็นการเสริมสร้างการทำงานที่ดี มีประสิทธิภาพ พนักงานควรมีแนวทางปฏิบัติ ดังนี้

* 1. พนักงานพึงปฏิบัติงานด้วยความซื่อสัตย์สุจริต และด้วยความอุตสาหะ ขยันหมั่นเพียร และปรับปรุงประสิทธิภาพการทำงานให้ดียิ่งขึ้น ทั้งนี้เพื่อประโยชน์ต่อตนเองและบริษัท
  2. พนักงานพึงประพฤติปฏิบัติตามกฎระเบียบ ข้อบังคับในการทำงานของบริษัทโดยเคร่งครัด
  3. พนักงานพึงให้ความเคารพและเชื่อฟังผู้บังคับบัญชาที่สั่งการโดยชอบด้วยนโยบาย และระเบียบข้อบังคับของบริษัท
  4. พนักงานพึงมีความสมัครสมานสามัคคีต่อกัน และเอื้อเฟื้อช่วยเหลือซึ่งกันและกัน ไม่ก่อให้เกิดความขัดแย้ง ซึ่งจะนำไปสู่ความเสียหายต่อบุคคลอื่น และบริษัท
  5. พนักงานพึงเคารพสิทธิและให้เกียรติซึ่งกันและกันหลีกเลี่ยงการนำข้อมูลหรือเรื่องราวของผู้อื่นทั้งในเรื่องเกี่ยวกับการปฏิบัติงาน และเรื่องส่วนตัวไปเปิดเผยหรือวิพากษ์วิจารณ์ในลักษณะที่จะก่อให้เกิดความเสียหายทั้งต่อพนักงาน และต่อบริษัท
  6. พนักงานพึงหลีกเลี่ยงการรับของขวัญใด ๆ ที่อาจทำให้ตนเองรู้สึกอึดอัดในการปฏิบัติหน้าที่ในภายหน้า หากหลีกเลี่ยงไม่ได้ให้แจ้งต่อผู้บังคับบัญชาทราบในทันที
  7. พนักงานไม่ใช้ตำแหน่งหน้าที่ หรือประโยชน์จากหน้าที่การงาน แสวงหาผลประโยชน์ส่วนตน หรือพรรคพวก หรือทำธุรกิจแข่งขันกับบริษัท
  8. พนักงานพึงปฏิบัติ ต่อลูกค้า คู่ค้า ด้วยความซื่อสัตย์สุจริต และด้วยความเสมอภาค
  9. พนักงานพึงรักษาความลับของลูกค้า คู่ค้า และองค์กรอย่างเคร่งครัด
  10. พนักงานพึงรายงานเรื่องที่ได้รับทราบให้ผู้บังคับบัญชาโดยมิชักช้า เมื่อเรื่องที่รับทราบอาจมีผลกระทบต่อการดำเนินงาน หรือชื่อเสียงของบริษัท
  11. พนักงานพึงรักษาดูแลสิทธิประโยชน์ และทรัพย์สินของบริษัทให้มีสภาพดี ให้ได้ใช้ประโยชน์อย่างเต็มที่ ประหยัด มิให้สิ้นเปลือง สูญเปล่า เสียหาย หรือเสื่อมสลายก่อนเวลาอันสมควร

การใช้และการดูแลรักษาทรัพย์สินทางปัญญา

**การใช้และการดูแลรักษาทรัพย์สินทางปัญญา**

บริษัทให้ความสำคัญในเรื่องทรัพย์สินทางปัญญา โดยมีนโยบายเพื่อให้บุคลากรภายในองค์กรปฏิบัติงานภายใต้จริยธรรม จรรยาบรรณ อย่างถูกต้องเหมาะสม ให้ความเคารพ และไม่ละเมิดในทรัพย์สินทางปัญญาของผู้อื่น รวมถึงต้องปกป้องและดูแลรักษาทรัพย์สินทางปัญญาขององค์กรให้พ้นจากการนำไปใช้หรือเผยแพร่โดยไม่ได้รับอนุญาต โดยมีแนวแนวปฏิบัติดังนี้

1. ดูแลรักษาทรัพย์สินทางปัญญาของบริษัทไม่ให้ถูกละเมิด เปิดเผย ทำซ้ำ ดัดแปลง หรือกระทำการใด ๆ โดยไม่ได้รับอนุญาตจากคัมเวล
2. ให้ความเคารพ และไม่ละเมิดทรัพย์สินทางปัญญาของผู้อื่น ตรวจสอบผลงานอันเป็นสิทธิของบุคคลภายนอกที่ได้รับมาหรือที่จะนำมาใช้กับบริษัท
3. ในการเข้าทำสัญญา หรือนิติกรรมใดๆ ควรตกลงเกี่ยวกับสิทธิในทรัพย์สินทางปัญญาให้ชัดเจน หากมีข้อสงสัยให้หารือผู้ดูแลงานด้านทรัพย์สินทางปัญญาของบริษัท หรือที่ปรึกษากฎหมายของบริษัท
4. ให้ความร่วมมือในการแสดงสิทธิ หรือขอรับความคุ้มครองสิทธิของทรัพย์สินทางปัญญาที่คัมเวลเป็นเจ้าของ
5. เมื่อพบการกระทำที่เห็นว่าเป็นการละเมิดสิทธิ อาจนำไปสู่การละเมิดสิทธิ หรือการกระทำที่อาจก่อให้เกิดข้อพิพาทเกี่ยวกับทรัพย์สินทางปัญญาของบริษัท บุคลากรต้องรายงานต่อผู้บังคับบัญชาหรือผู้ดูแลงานด้านทรัพย์สินทางปัญญาเพื่อดำเนินการตามระเบียบบริษัทและกฎหมายต่อไป
6. **บทกำหนดโทษ**

กรณีที่ฝ่ายบริหารและพนักงาน ปฏิบัติตนในลักษณะที่ก่อให้เกิดความขัดแย้งทางผลประโยชน์กับบริษัท ให้พิจารณาไปตามโครงสร้างการจัดองค์กรของบริษัท และระเบียบข้อบังคับเกี่ยวกับการทำงาน ทั้งนี้ให้แต่ละฝ่ายงานเป็นผู้พิจารณาเองในเบื้องต้นและสรุปเรื่องส่งต่อให้ผู้บังคับบัญชาระดับสูงและสายงานที่เกี่ยวข้องต่อไป เพื่อตัดสินความผิดพร้อมทั้งระบุโทษตามความเหมาะสมต่อไป แต่หากความขัดแย้งทางผลประโยชน์ที่เกิดขึ้นรุนแรงและก่อให้เกิดความเสียหายเป็นอย่างมาก ไม่อาจอยู่ในวินิจฉัยของต้นสังกัดได้ ก็ให้นำเรื่องเข้าสู่ฝ่ายบริหารของบริษัท เพื่อพิจารณาหาข้อสรุปและกำหนดโทษต่อไป

**การกำหนดโทษ**

* 1. ตักเตือนด้วยวาจา
  2. ตักเตือนด้วยหนังสือ
  3. ตัดค่าจ้าง
  4. พักงาน
  5. เลิกจ้าง โดยไม่จ่ายค่าชดเชยภายใต้กฎหมายว่าด้วยการคุ้มครองแรงงาน
  6. ดำเนินคดีตามกฎหมาย

1. **ข้อกำหนดในการทำธุรกรรมของ กรรมการ ผู้บริหาร และบุคคลที่เกี่ยวข้อง**

บริษัทถือเป็นนโยบายที่สำคัญที่จะไม่ให้กรรมการ ผู้บริหาร และบุคคลอื่นที่มีความเกี่ยวข้องกัน ใช้โอกาสจากการเป็นกรรมการ ผู้บริหาร และบุคคลอื่นที่มีความเกี่ยวข้องกันกับบริษัท แสวงหาผลประโยชน์ส่วนตน จึงกำหนดเป็นข้อปฏิบัติสำหรับกรรมการ ผู้บริหาร และบุคคลอื่นที่มีความเกี่ยวข้องกับบริษัท ดังต่อไปนี้

1. หลีกเลี่ยงการทำรายการที่เกี่ยวโยงกับตนเอง ที่อาจก่อให้เกิดความขัดแย้งทางผลประโยชน์กับ บริษัท
2. ในกรณีที่จำเป็นต้องทำรายการเช่นนั้นเพื่อประโยชน์ของบริษัท หรือบริษัทย่อย ให้ทำรายการนั้นเสมือนการทำรายการกับบุคคลภายนอก ทั้งนี้กรรมการ ผู้บริหาร หรือบุคคลอื่นที่มีความเกี่ยวข้องกันที่มีส่วนได้เสียในรายการนั้นจะต้องไม่มีส่วนในการพิจารณาอนุมัติ
3. ในกรณีที่เข้าข่ายเป็นรายการที่เกี่ยวโยงกันภายใต้ประกาศของตลาดหลักทรัพย์แห่งประเทศไทยจะต้องปฏิบัติตาม หลักเกณฑ์ วิธีการ และการเปิดเผยข้อมูลรายการที่เกี่ยวข้องกันของบริษัทจดทะเบียนอย่างเคร่งครัดโดย
   1. การทำธุรกรรมที่เป็นข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร หรือบุคคลที่มีความเกี่ยวข้องแล้วแต่กรณี จะต้องขออนุมัติหลักการ และวงเงินในการทำธุรกรรมดังกล่าวต่อคณะกรรมการบริษัท หรือเป็นไปตามหลักการที่คณะกรรมการบริษัทได้อนุมัติไว้แล้ว
   2. ให้จัดทำรายงานสรุปการทำธุรกรรมที่มีขนาดรายการ ตามหลักการที่ได้ผ่านการอนุมัติตามข้อ 3.1 เพื่อรายงานในที่ประชุมคณะกรรมการบริษัททุกไตรมาส หรือตามความประสงค์ของคณะกรรมการบริษัท
4. ในกรณีที่ธุรกรรมที่เข้าข่ายเป็นรายการที่เกี่ยวโยงกัน ที่ไม่เป็นไปตามลักษณะรายการค้าตาม ข้อ 3.1 ในการทำธุรกรรมดังกล่าว ให้ขออนุมัติจากที่ประชุมผู้ถือหุ้นของบริษัทก่อนที่จะมีการทำรายการเป็นครั้ง ๆ ไป

**หมวดที่ 7 : นโยบายที่สำคัญและการติดตามดูแลให้มีการปฏิบัติ**

1. **นโยบายการควบคุมภายในและการตรวจสอบภายใน**

บริษัทมีนโยบายที่จะจัดให้มีระบบการควบคุมภายในที่มีประสิทธิภาพและมีประสิทธิผล คณะกรรมการบริษัทและผู้บริหารมีหน้าที่และความรับผิดชอบโดยตรงในการจัดให้มีและรักษาไว้ซึ่งระบบการควบคุมภายในรวมทั้งดำเนินการทบทวนความมีประสิทธิภาพของระบบการควบคุมภายในอย่างสม่ำเสมอเพื่อปกป้องเงินลงทุนของผู้ถือหุ้นและทรัพย์สินของบริษัท การควบคุมภายในจะครอบคลุมถึง การควบคุมทางการเงิน การดำเนินงาน การกำกับดูแลการปฏิบัติงานให้เป็นไปตามกฎหมายและระเบียบที่เกี่ยวข้อง และการบริหารความเสี่ยง ระบบการควบคุมภายในที่บริษัทจัดไว้ เพื่อช่วยให้บริษัทมีความมั่นใจอย่างสมเหตุสมผล ที่จะสามารถบรรลุวัตถุประสงค์และเป้าหมายที่วางไว้ในเรื่องของระบบข้อมูลและรายงานทางการเงินมีความถูกต้องเชื่อถือได้ ในเรื่องดังนี้

1. ได้มีการปฏิบัติตามกฎระเบียบ นโยบาย กระบวนการทำงานของบริษัท และกฎหมายที่เกี่ยวข้อง
2. ทรัพย์สินของบริษัทมีอยู่จริง และได้มีการควบคุมดูแล จัดเก็บ รักษา เป็นอย่างดี
3. การดำเนินงานของบริษัท เป็นไปอย่างมีประสิทธิภาพ รวมทั้งมีการใช้ทรัพยากรอย่างประหยัด
4. วัตถุประสงค์ กลยุทธ์ของบริษัท ได้มีการบรรลุและดำเนินการอย่างมีประสิทธิผล

**การตรวจสอบภายใน**

บริษัทได้กำหนดให้มีการตรวจสอบภายในอย่างเป็นระบบ โดยจัดให้มีการกำกับดูแลการปฏิบัติงานและตรวจสอบภายในของบริษัท ร่วมกับการใช้บริการของสำนักงานตรวจสอบภายนอก เพื่อกำกับดูแลการทำงานในด้านต่าง ๆ และรายงานโดยตรงต่อคณะกรรมการตรวจสอบ โดยมีหน้าที่ในการให้คำปรึกษาและตรวจสอบ ประเมินการควบคุมภายในระบบการบริหารความเสี่ยง เพื่อให้แน่ใจว่าระบบการควบคุมภายในและระบบการบริหารความเสี่ยง และกระบวนการกำกับดูแลกิจการของบริษัท ได้จัดให้มีขึ้นอย่างเพียงพอ มีประสิทธิภาพตรงตามวัตถุประสงค์ที่วางไว้

1. **นโยบายด้านการบริหารความเสี่ยง**

บริษัทได้กำหนดนโยบายการบริหารความเสี่ยงทั่วทั้งองค์กรขึ้นอย่างเป็นระบบตั้งแต่วันที่ 10 กันยายน 2559 โดยจัดตั้งคณะทำงานบริหารความเสี่ยง เพื่อทำหน้าที่ในการจัดทำนโยบาย วางระบบ และประเมินความเสี่ยงต่าง ๆ ทั้งที่เกิดจากปัจจัยภายนอกและจากการบริหารงาน และการปฏิบัติงานภายในองค์กร รวมทั้งกำหนดแนวทางในการบริหารและจัดการความเสี่ยงให้อยู่ในระดับที่ยอมรับได้ มีการสื่อสาร จัดฝึกอบรมสัมมนาเชิงปฏิบัติการแก่พนักงาน ให้ตระหนักถึงความสำคัญของการบริหารความเสี่ยง กระบวนการบริหารความเสี่ยงของบริษัท มีดังนี้

* 1. การกำหนดนโยบายและหลักเกณฑ์การบริหารความเสี่ยง

เป็นการกำหนดนโยบาย วัตถุประสงค์ ขอบเขต ความรับผิดชอบ หลักเกณฑ์และแนวทางบริหารความเสี่ยงให้สอดคล้องกับกลยุทธ์ เป้าหมาย แผนและทิศทางการดำเนินธุรกิจ ซึ่งบริษัทจะมีการทบทวนเป็นประจำทุกปี และจะดำเนินการจัดทำพร้อมกันกับแผนธุรกิจเพื่อให้มีความสอดคล้องกัน

* 1. การระบุความเสี่ยง

เป็นการระบุความเสี่ยงที่อาจมีผลกระทบต่อการบรรลุวัตถุประสงค์และเป้าหมาย โดยพิจารณาจากความเสี่ยงที่เกิดจากปัจจัยภายในและปัจจัยภายนอก เช่น จากสภาพแวดล้อม กฎหมาย การเงิน ระบบสารสนเทศ ระบบข้อมูลเพื่อการตัดสินใจ ความพึงพอใจของนักลงทุน การบริหารเงินลงทุน ทรัพยากรบุคคล ชื่อเสียงและภาพลักษณ์ ระบบรักษาความปลอดภัย เป็นต้น ซึ่งบริษัทจะบริหารความเสี่ยงโดยพิจารณาจัดลำดับความเสี่ยงก่อนการพิจารณาระบบการควบคุม ซึ่งถ้าอยู่ในเกณฑ์สูงและสูงมากบริษัทจะนำมาความเสี่ยงเหล่านั้นมาวิเคราะห์เพื่อใช้ในการจัดการก่อน

* 1. การวิเคราะห์ความเสี่ยง

เป็นการวิเคราะห์เพื่อประเมินระดับความเสี่ยงที่เหลืออยู่หลังจากได้ประเมิน ระบบการควบคุมที่มีอยู่ และการจัดลำดับความสำคัญของความเสี่ยง ซึ่งหากความเสี่ยงที่เหลือยังคงอยู่ในระดับสูงหรือสูงมาก จะต้องกำหนดมาตรการการจัดการความเสี่ยงทันที โดยผู้บริหารระดับสูงที่รับผิดชอบ และหากความเสี่ยงที่เหลืออยู่ในระดับปานกลางหรือระดับต่ำ ให้กำหนดมาตรการจัดการในระดับฝ่ายหรือแก้ไขในกระบวนการปฏิบัติงาน

* 1. การจัดการความเสี่ยง

เป็นการกำหนดวิธีการจัดทำแผนในการจัดการความเสี่ยงที่มีความสำคัญ ตามที่ได้มีการจัดลำดับไว้ในขั้นตอนของการวิเคราะห์ความเสี่ยง การจัดการความเสี่ยงมีได้หลายวิธี เช่น การควบคุม การโอนความเสี่ยง การหลีกเลี่ยงความเสี่ยง การใช้ประโยชน์จากความเสี่ยง หรือการยอมรับความเสี่ยง

* 1. การติดตามผลและการสอบทาน

เป็นขั้นตอนของการติดตามผลการบริหารความเสี่ยงตามแผนที่กำหนดไว้ รวมทั้งประเมินผลการจัดการความเสี่ยง ซึ่งคณะทำงานบริหารความเสี่ยงจะติดตามและรายงานให้ผู้บริหารระดับสูงและคณะกรรมการตรวจสอบ

1. **นโยบายด้านบัญชีและการเงิน**

บริษัทให้ความสำคัญต่อการทำรายงานทางบัญชีและการเงิน ซึ่งจะต้องถูกต้องสมบูรณ์ตามความเป็นจริง ทันเวลาสมเหตุสมผล เพื่อเสนอต่อผู้บริหาร ผู้ถือหุ้น หน่วยงานของรัฐ และผู้ที่เกี่ยวข้องอื่น ๆ ดังนั้นจึงกำหนดให้บุคลากรทุกระดับ จะต้องปฏิบัติตามขั้นตอนกระบวนการต่าง ๆ ที่เกี่ยวข้องกับระบบบัญชี การเงิน และการควบคุมภายใน รวมถึงข้อกำหนดทางบัญชีและการเงินของบริษัท และหลักการบัญชีที่ยอมรับทั่วไปอย่างเคร่งครัด ดังนี้

* 1. ความถูกต้องของการบันทึกรายการ

การบันทึกรายการทางธุรกิจทุกอย่างของบริษัท จะต้องถูกต้องครบถ้วน และสามารถตรวจสอบได้ โดยไม่มีข้อจำกัดหรือยกเว้นการบันทึกรายการตามความเป็นจริง ตามมาตรฐานการบัญชีที่เป็นที่ยอมรับ และตามข้อกฎหมายที่เกี่ยวข้อง มีเอกสารหลักฐานประกอบการลงรายการทางธุรกิจครบถ้วนและเหมาะสม

* 1. รายการทางบัญชีและการเงิน

รายการทางบัญชีและการเงินทุกประเภทของบริษัท จะต้องมีความถูกต้องชัดเจน มีข้อมูลที่เป็นสาระสำคัญเพียงพอ รวมทั้งมีการเปิดเผยข้อมูลสำคัญอย่างเหมาะสม ตามมาตรฐานที่ยอมรับทั่วไป และเป็นไปตามระเบียบการเงินและการบัญชีของบริษัท พนักงานทุกคนต้องตระหนักถึงความถูกต้องของรายการบัญชีและการเงินของบริษัท เป็นความรับผิดชอบร่วมกันของคณะกรรมการบริษัท ผู้บริหาร และพนักงานที่มีหน้าที่รับผิดชอบในรายการทางธุรกิจในชั้นตอนต่าง ๆ

1. **นโยบายการเปิดเผยข้อมูลสารสนเทศ**

บริษัทได้กำหนดให้คณะกรรมการบริษัท มีหน้าที่ในการเปิดเผยข้อมูลสารสนเทศ ทั้งที่เป็นสารสนเทศทางการเงิน และสารสนเทศเรื่องอื่นอย่างครบถ้วนและเพียงพอ เชื่อถือได้ และทันเวลา เพื่อให้ผู้ถือหุ้นของบริษัทได้รับสารสนเทศอย่างเท่าเทียมกันโดยสารสนเทศของบริษัทจะต้องจัดทำขึ้นอย่างรอบคอบ ชัดเจน กะทัดรัด เข้าใจง่ายและโปร่งใส และต้องเปิดเผยสารสนเทศอย่างสม่ำเสมอทั้งในด้านบวกและด้านลบ ระมัดระวังไม่ให้เกิดข้อสับสนในข้อเท็จจริง รวมทั้งจัดให้มีหน่วยงานประชาสัมพันธ์ข้อมูลที่เป็นประโยชน์ต่อผู้ถือหุ้น ผู้ลงทุน และผู้ที่เกี่ยวข้องกับบริษัท ทั้งนี้บริษัทได้มีการเข้าร่วมงาน Opportunity Day ในปี 2563 จำนวน 3 ครั้งได้แก่ ครั้งที่1 วันที่ 24 มิถุนายน 263 ครั้งที่2 วันที่ 18 กันยายน 2563 และครั้ง ที่3 วันที่ 21 ธันวาคม 2563

1. **นโยบายด้านการปฏิบัติตามกฎหมาย**

บุคคลากรทุกระดับจะต้องปฏิบัติตามระเบียบ และข้อกำหนดตามกฎหมายที่เกี่ยวข้อง ทั้งในประเทศ และ/หรือต่างประเทศ และก่อนการปฏิบัติงานใด ๆ ที่อาจมีข้อกฎหมายกำหนดไว้ จะต้องมีความระมัดระวัง มีการสอบทานอย่างรอบคอบ และมีการตรวจสอบโดยผู้ที่รับผิดชอบ ว่าได้ถือปฏิบัติตามข้อกฎหมายที่เกี่ยวข้องแล้ว

1. **นโยบายด้านเทคโนโลยีสารสนเทศ**

บริษัทมีนโยบายที่จะให้พนักงาน และผู้ปฏิบัติงานที่เกี่ยวข้องใช้ระบบเทคโนโลยีสารสนเทศ อันประกอบด้วยวงจรเครือข่ายการสื่อสารข้อมูล ระบบซอฟท์แวร์ ที่ใช้ในการปฏิบัติการและประมวลผลข้อมูล เครื่องคอมพิวเตอร์ พร้อมอุปกรณ์ต่อพ่วง แฟ้มข้อมูล และข้อมูลของบริษัท อย่างมีประสิทธิภาพ ไม่ขัดต่อกฎหมาย หรือพระราชบัญญัติที่เกี่ยวข้อง โดยมีมาตรฐานความปลอดภัยที่เพียงพอ เพื่อประโยชน์และประสิทธิผลทางธุรกิจของบริษัท จึงกำหนดให้ถือปฏิบัติ ดังนี้

* 1. นำระบบเทคโนโลยีสารสนเทศเข้ามาใช้ในทุกด้านของงานพร้อมกับพัฒนาบุคลากรของบริษัท ให้มีความรู้ความสามารถที่ทันสมัย
  2. พนักงานจะต้องนำระบบเทคโนโลยีสารสนเทศมาเพื่อส่งเสริมกิจการของบริษัท ต้องไม่กระทำเพื่อประโยชน์ส่วนบุคคล หรือละเมิดจริยธรรม และศีลธรรมอันดี
  3. ข้อมูลที่ได้บันทึกผ่านและเผยแพร่ผ่านระบบเทคโนโลยีสารสนเทศถือเป็นความรับผิดชอบของเจ้าของข้อมูลนั้น ๆ ที่จะต้องดูแลไม่ให้เกิดความผิดกฎหมาย หรือละเมิดต่อบุคคลที่สาม
  4. ใช้ซอฟท์แวร์ที่ถูกกฎหมาย และเป็นมาตรฐาน
  5. การนำระบบเทคโนโลยีสารสนเทศมาใช้งาน จะต้องได้รับการอนุมัติและปฏิบัติตามระเบียบที่กำหนดไว้
  6. เจ้าของข้อมูลจะต้องป้องกันระบบเทคโนโลยีสารสนเทศ และข้อมูลที่สำคัญทางธุรกิจของตนเอง จากการเข้าถึงจากภายนอกหรือการโจรกรรมและการบ่อนทำลาย เพื่อให้แน่ใจว่าธุรกิจของบริษัท จะดำเนินการอย่างต่อเนื่อง
  7. ผู้มีหน้าที่รับผิดชอบต่อระบบเทคโนโลยีสารสนเทศโดยรวม ที่ได้รับการมอบหมายจากบริษัท มีหน้าที่ต้องกำหนดมาตรการในการควบคุมและป้องกันระบบเทคโนโลยีสารสนเทศให้มีความมั่งคงและปลอดภัย รวมทั้งต้องติดตามให้บุคลากรทุกคนถือปฏิบัติตามข้อกำหนดโดยเคร่งครัด

1. **การติดตามดูแลให้การปฏิบัติ**

บริษัทกำหนดให้เป็นหน้าที่และความรับผิดชอบของกรรมการ ผู้บริหาร และพนักงานทุกคน ที่จะต้องรับทราบ ทำความเข้าใจและถือปฏิบัติตามนโยบายและข้อปฏิบัติที่กำหนดไว้ในคู่มือนี้อย่างเคร่งครัด

ผู้บริหารทุกระดับในองค์กรจะต้องรับผิดชอบดูแล และถือเป็นเรื่องสำคัญที่จะดำเนินการให้พนักงานภายใต้สายบังคับบัญชาของตนทราบ และปฏิบัติตามคู่มือการกำกับดูแลกิจการที่ดีของบริษัท อย่างจริงจัง หากกรรมการ ผู้บริหาร และหนักงานผู้ใดกระทำผิดหลักการกำกับดูแลกิจการตามที่กำหนดไว้ จะได้รับโทษทั้งทางวินัย และหากมีการกระทำที่เชื่อได้ว่าทำผิดกฎหมาย กฎระเบียบและข้อบังคับของรัฐ บริษัท จะส่งเรื่องให้เจ้าหน้าที่ของรัฐดำเนินการต่อไป

หากพนักงานพบเห็นการกระทำ ผิดกฎหมาย และ/หรือ หลักการกำกับดูแลกิจการตามที่กำหนดไว้ในคู่มือนี้ ให้แจ้งข้อร้องเรียนหรือข้อกล่าวหา ไปยังประธานกรรมการบริษัท ประธานกรรมการตรวจสอบ ประธานเจ้าหน้าที่บริหาร หรือ กรรมการบริหารของบริษัท ทั้งนี้บริษัทจะดำเนินการตรวจสอบโดยไม่เปิดเผยชื่อผู้แจ้งเบาะแส เพื่อคุ้มครองผลกระทบที่อาจจะเกิดขึ้นกับผู้แจ้งข้อร้องเรียนดังกล่าว

**หมวดที่ 8 : นโยบายต่อต้านการทุจริต**

บริษัทยึดมั่นการดำเนินธุรกิจตามหลักการกำกับดูแลกิจการที่ดี ซึ่งรับผิดชอบต่อสังคมและผู้ที่มีส่วนได้เสียทุกกลุ่ม บริษัทตระหนักดีว่าการคอร์รัปชั่นเป็นการกระทำที่ไม่ถูกต้องและไม่เป็นธรรมในการดำเนินธุรกิจอันจะส่งผลเสียหายต่อบริษัทและสังคม ดังนั้นเพื่อให้มั่นใจว่าบริษัทมีเจตนารมณ์ที่จะป้องกันและลดโอกาสที่จะเกิดการทุจริตและคอร์รัปชั่นขึ้น จึงได้กำหนดหน้าที่ความรับผิดชอบในการกำกับดูแลไว้ดังนี้

1. คณะกรรมการบริษัท มีหน้าที่และรับผิดชอบในการกำหนดและอนุมัตินโยบายต่อต้านการคอร์รัปชั่นและกำกับดูแลให้มีระบบที่สนับสนุนการต่อต้านการคอร์รัปชั่นที่มีประสิทธิภาพ เพื่อให้มั่นใจว่าฝ่ายจัดการตระหนักถึงความสำคัญและนำนโยบายไปปฏิบัติจนเกิดเป็นวัฒนธรรมขององค์กร
2. คณะกรรมการตรวจสอบ มีหน้าที่และรับผิดชอบในการสอบทานให้บริษัท มีการควบคุมภายในอย่างเพียงพอ และสอบทานการปฏิบัติให้เป็นไปตามนโยบายต่อต้านการคอร์รัปชั่น
3. ประธานเจ้าหน้าที่บริหารมีหน้าที่รับผิดชอบในการกำหนดให้มีระบบ ให้การส่งเสริม สนับสนุน และควบคุมดูแลเพื่อให้มั่นใจว่าพนักงานและผู้ที่เกี่ยวข้องทุกฝ่ายมีการปฏิบัติตามนโยบายต่อต้านการคอร์รัปชั่น รวมทั้งมีการทบทวนความเหมาะสมของมาตรการต่าง ๆ อย่างสม่ำเสมอว่ามีความเหมาะสมและเป็นปัจจุบัน
4. ฝ่ายตรวจสอบหน้าที่รับผิดชอบในการตรวจสอบและสอบทานการปฏิบัติว่าเป็นไปตามนโยบาย แนวทางปฏิบัติที่บริษัทได้กำหนดไว้ และสอดคล้องกับระเบียบข้อกฎหมายที่เกี่ยวข้อง เพื่อให้มั่นใจว่าระบบต่อต้านการคอร์รัปชั่นของบริษัทมีความเหมาะสมเพียงพอและรายงานต่อคณะกรรมการตรวจสอบ

บริษัทได้จัดทำนโยบายต่อต้านคอร์รัปชั่นขึ้นเพื่อเป็นการส่งเสริมบุคคลากรและผู้ที่เกี่ยวข้องใช้เป็นหลักปฏิบัติในการป้องกันการทุจริตและคอร์รัปชั่น โดยกรรมการ ผู้บริหาร และพนักงานทุกคนต้องไม่กระทำการใด ๆ ที่เป็นการเรียกร้อง หรือยอมรับการคอร์รัปชั่นในทุกรูปแบบไม่ว่าทั้งทางตรงหรือทางอ้อม เพื่อผลประโยชน์ต่อตนเอง ครอบครัว หรือคนรู้จัก หรือเพื่อประโยชน์ทางธุรกิจ โดยได้กำหนดขอบเขตและแนวทางปฏิบัติไว้ ดังนี้

* 1. บริษัท กำหนดให้ กรรมการ ผู้บริหาร และพนักงานทุกคน ต้องปฏิบัติอย่างระมัดระวังต่อรูปแบบของการคอร์รัปชั่น ดังนี้
* **การให้หรือรับสินบน**

ห้ามให้หรือรับสินบนทุกรูปแบบ ไม่ว่าจะด้วยตนเองหรือมอบหมายให้ผู้อื่นกระทำแทนตน

* **การให้หรือรับของขวัญ การเลี้ยงรับรอง และผลประโยชน์อื่น ๆ**

การให้หรือการรับของขวัญ และผลประโยชน์อื่นใด รวมถึงการเลี้ยงหรือรับเลี้ยงรับรอง การให้ของขวัญ ของกำนัล หรือประโยชน์อื่นใด รวมถึงการเลี้ยงรับรองผู้มีส่วนเกี่ยวข้องกับธุรกิจของบริษัทให้สามารถกระทำได้ในวิสัยอันควร ในเทศกาลหรือประเพณีนิยม หรือเพื่อวัตถุประสงค์ทางธุรกิจอันเป็นการรักษาสัมพันธภาพทางธุรกิจโดยปกติโดยกำหนดให้อยู่ในมูลค่าที่เหมาะสม พอเหมาะพอควร

กรรมการ ผู้บริหาร และพนักงานสามารถรับของขวัญ ของกำนัล หรือประโยชน์อื่นใด รวมถึงการรับเลี้ยงจากผู้มีส่วนเกี่ยวข้องกับธุรกิจของบริษัทได้ตามเทศกาลหรือประเพณีนิยม และไม่ผิดต่อกฎหมาย ของขวัญที่อาจรับได้ต้องมีมูลค่าไม่เกิน 3,000 บาท (เป็นไปตามประเพณีนิยม) และไม่ควรเป็นเงินสด หรือเทียบเท่าเงินสด

ในกรณีที่ของขวัญมีมูลค่าเกินกว่า 3,000 บาท หรือแม้ว่าของขวัญมีมูลค่าไม่เกิน 3,000 บาท แต่การรับของขวัญไม่ได้อยู่ในประเพณีนิยม และการปฏิเสธของขวัญอาจทำให้เกิดความไม่พอใจหรือกระทบความสัมพันธ์ทางธุรกิจ หรือในกรณีที่มีข้อสงสัยเกี่ยวกับการรับ และการให้ของขวัญ ทรัพย์สิน หรือประโยชน์อื่นใด ว่าเป็นกรณีที่ไม่ผิดศีลธรรม ประเพณีอันดีงาม และกฎหมาย แต่การรับและการให้นั้น อาจไม่เหมาะสม ให้ดำเนินการ ดังนี้

* แจ้งรายละเอียดข้อเท็จจริงเกี่ยวกับการรับของขวัญต่อผู้บังคับบัญชา/ผู้บริหารสูงสุดของหน่วยงานเพื่อพิจารณาว่า มีความเหมาะสม และควรรับหรือไม่
* หากผู้บังคับบัญชา/ผู้บริหารสูงสุดของหน่วยงานพิจารณาแล้วระบุว่า ไม่สมควรรับ ให้คืนของขวัญแก่ผู้ให้โดยทันที
* ในกรณีที่ไม่สามารถคืนกลับผู้ให้ได้ ให้ส่งมอบของขวัญดังกล่าวให้เป็นสิทธิของหน่วยงานโดยเร็ว
* หน่วยงานกำหนดทางเลือกในการจัดการของขวัญ เช่น บริจาคองค์กรการกุศล
* **การบริจาคเพื่อการกุศล การสาธารณประโยชน์ และเงินสนับสนุน**

บริษัทกำหนดให้การบริจาคเพื่อการกุศล การสาธารณประโยชน์ และเงินสนับสนุน ดังนี้

* ต้องเป็นไปอย่างโปร่งใส ถูกต้องตามกฎหมาย ไม่ขัดต่อศีลธรรม และไม่เกิดผลเสียหายต่อส่วนรวม
* ให้ปฏิบัติตามขั้นตอนอนุมัติรายการเพื่อการบริจาค ที่บริษัทได้กำหนดไว้
  1. บริษัท มุ่งมั่นที่จะสร้างและรักษาวัฒนธรรมองค์กรที่ยึดมั่นว่า การคอร์รัปชั่นเป็นสิ่งที่ยอมรับไม่ได้ ทั้งการกระทำธุรกรรมกับภาครัฐและภาคเอกชน
  2. กรรมการ ผู้บริหาร และพนักงานทุกคน ไม่พึงละเลยหรือเพิกเฉย เมื่อพบเห็นการกระทำที่เข้าข่ายการคอร์รัปชั่นที่เกี่ยวข้องกับบริษัท จะต้องแจ้งผู้บังคับบัญชาหรือบุคคลที่รับผิดชอบให้ทราบ และให้ความร่วมมือในการตรวจสอบข้อเท็จจริงต่าง ๆ
  3. บริษัท ให้ความเป็นธรรมและคุ้มครองพนักงานที่ปฏิเสธการคอร์รัปชั่น หรือแจ้งเบาะแสเรื่องการคอร์รัปชั่นที่เกี่ยวข้องกับบริษัท โดยจะไม่มีการลงโทษหรือให้ผลในทางลบต่อพนักงานที่ปฏิเสธการคอร์รัปชั่น แม้ว่าการกระทำนั้นอาจทำให้บริษัทสูญเสียโอกาสทางธุรกิจก็ตาม

นโยบายต่อต้านการคอร์รัปชั่นนี้ให้ครอบคลุมไปถึงกระบวนการบริหารงานบุคคล ตั้งแต่การคัดเลือกบุคลากร การเลื่อนตำแหน่ง การฝึกอบรม และการประเมินผลปฏิบัติงานของพนักงาน โดยกำหนดให้ผู้บังคับบัญชาทุกระดับสื่อสารทำความเข้าใจกับพนักงานเพื่อให้สามารถปฏิบัติตามนโยบายอย่างมีประสิทธิภาพ

**3.2 คณะกรรมการเฉพาะด้าน**

ที่ประชุมคณะกรรมการบริษัทครั้งที่ 1/2562 (ครั้งแรกหลังแปรสภาพ) เมื่อวันที่ 18 มีนาคม 2562 ได้มีมติอนุมัติกำหนดขอบเขตอำนาจหน้าที่ของคณะอนุกรรมการทั้ง 4 คณะคือ คณะกรรมการตรวจสอบ (Audit Committee) คณะกรรมการบริหาร (Executive Committee) คณะกรรมการบริหารความเสี่ยง (Risk Management Committee) และคณะกรรมการสรรหาและพิจารณาค่าตอบแทน (Nomination and Compensation Committee) ดังนี้

**3.2.1 คณะกรรมการตรวจสอบ (Audit Committee)**

รายชื่อคณะกรรมการตรวจสอบ/1 ณ 31 ธันวาคม 2563 มีจำนวน 3 ท่านประกอบด้วย

|  |  |  |
| --- | --- | --- |
| **ชื่อ – นามสกุล** | | **ตำแหน่ง** |
| 1. | นายศราวุธ บุษยรัตน์ | ประธานกรรมการตรวจสอบ / กรรมการอิสระ/2 |
| 2. | นายวินัย พฤกษะวัน | กรรมการตรวจสอบ / กรรมการอิสระ/2 |
| 3. | นายพิชิต ลำยอง | กรรมการตรวจสอบ / กรรมการอิสระ/2 |

หมายเหตุ : /1 ที่ประชุมวิสามัญผู้ถือหุ้นครั้งที่ 3/2561 เมื่อวันที่ 8 พฤศจิกายน 2561 มีมติแต่งกรรมการบริษัทและกรรมการ

อิสระ 4 ท่านได้แก่ นายดำเนิน แก้วทวี นายศราวุธ บุษยรัตน์ นายวินัย พฤกษะวัน และนายพิชิต ลำยอง และมีมติแต่งตั้ง

นายศราวุธ บุษยรัตน์นายวินัย พฤกษะวัน และนายพิชิต ลำยอง ในฐานะกรรมการตรวจสอบ โดยมี นายศราวุธ บุษยรัตน์

เป็นประธานคณะกรรมการตรวจสอบ

/2 ปัจจุบันกรรมการอิสระไม่มีท่านใดดำรงตำแหน่งเกิน 9 ปี (ตามเอกสารแนบ 1)

กรรมการตรวจสอบ ที่มีความรู้และประสบการณ์ในการสอบทานความน่าเชื่อถือของงบการเงิน คือ นายศราวุธ บุษยรัตน์ ซึ่งจบการศึกษาจบการศึกษาระดับปริญญาโท เศรษฐศาสตร์ มหาวิทยาลัยโอล์ดโดมิเนียน และปริญญาตรี เศรษฐศาสตร์ มหาวิทยาลัยธรรมศาสตร์ โดยปัจจุบันได้ทำงานในตำแหน่งเป็นกรรมการอิสระและประธานกรรมการตรวจสอบ ของบริษัท พรีบิลท์ จำกัด (มหาชน) และมีประวัติการทำงานที่เกี่ยวข้องกับด้านบัญชีการเงินในหลายบริษัท เช่น เคยดำรงตำแหน่งที่มีหน้าที่ควบคุมดูแล กำกับฝ่ายงานวาณิชธนกิจ ฝ่ายงานวิเคราะห์หลักทรัพย์ และฝ่ายงานซื้อขายหลักทรัพย์ ซึ่งจะต้องใช้ความรู้และประสบการณ์ด้านการเงินและบัญชี เพื่อวิเคราะห์งบการเงิน ประเมินความเหมาะสมของบทวิเคราะห์หลักทรัพย์ รวมถึงความเข้าใจในธุรกรรมด้านวาณิชธนกิจประเภทต่างๆ

บริษัทมี นายสหัส ติยะพิบูลย์ไชยา เป็นเลขานุการคณะกรรมการตรวจสอบ ซึ่งได้รับการแต่งตั้งจากที่ประชุมคณะ

กรรมการบริษัทครั้งที่ 11/2562 เมื่อวันที่ 24 ธันวาคม 2562 แทนนางสาวอัจฉราภรณ์ ศรีงาม ที่ได้ลาออกไป โดยให้มีผลตั้งแต่วันที่ 28 ธันวาคม 2562 เป็นต้นไป

**ขอบเขตอำนาจหน้าที่และความรับผิดชอบของคณะกรรมการตรวจสอบ (Audit Committee)**

1. สอบทานรายงานทางการเงินเพื่อให้มั่นใจว่า มีความถูกต้องและเชื่อถือได้ รวมถึงการเปิดเผยข้อมูลอย่างเพียงพอ โดยการประสานงานกับผู้สอบบัญชีภายนอก และผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
2. สอบทานให้บริษัทมีระบบการควบคุมภายใน (Internal Control) และการตรวจสอบภายใน (Internal Audit) ให้มีความเหมาะสมและมีประสิทธิผล และพิจารณาความเป็นอิสระของหน่วยงานตรวจสอบภายใน ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน หรือหน่วยงานอื่นใดที่รับผิดชอบเกี่ยวกับการตรวจสอบภายใน และอาจเสนอแนะให้มีการสอบทานหรือตรวจสอบรายการใดที่เห็นว่าจำเป็นและเป็นสิ่งสำคัญ พร้อมทั้งนำข้อเสนอแนะเกี่ยวกับการปรับปรุงแก้ไขระบบการควบคุมภายในที่สำคัญและจำเป็นเสนอคณะกรรมการบริษัท โดยสอบทานร่วมกับผู้สอบบัญชีภายนอก และผู้จัดการแผนกตรวจสอบระบบงานภายใน
3. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์หรือข้อกำหนดของตลาดหลักทรัพย์นโยบาย กฎ ระเบียบ ข้อบังคับ และกฎหมายอื่นๆที่เกี่ยวข้องกับธุรกิจของบริษัท
4. พิจารณาคัดเลือก และเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชี รวมถึงพิจารณาเสนอค่าตอบแทนของผู้สอบบัญชีของบริษัทต่อคณะกรรมการบริษัท รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง
5. สอบทานแผนงานตรวจสอบภายในของบริษัท ตามวิธีการและมาตรฐานที่ยอมรับโดยทั่วไป
6. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์ ตลอดจนการเปิดเผยข้อมูลของบริษัทในเรื่องดังกล่าวให้มีความถูกต้องและครบถ้วน ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท
7. สอบทานให้บริษัทมีระบบการบริหารความเสี่ยงที่เหมาะสมและมีประสิทธิภาพ
8. รายงานผลการปฏิบัติงานของคณะกรรมการตรวจสอบ ให้คณะกรรมการบริษัททราบอย่างน้อยปีละ 4 ครั้ง
9. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้
10. ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท
11. ความเห็นเกี่ยวกับความเพียงพอของระบบควบคุมภายในของบริษัท
12. ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท
13. ความเห็นเกี่ยวกับความเหมาะสมของผู้สอบบัญชี
14. ความเห็นเกี่ยวกับรายการที่เกี่ยวโยงกันหรือรายการที่อาจมีความขัดแย้งทางผลประโยชน์
15. จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน
16. ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร (Charter)
17. รายการอื่นที่เห็นว่าผู้ถือหุ้นและผู้ลงทุนทั่วไปควรทราบ ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท
18. ร่วมให้ความเห็นในการพิจารณาแต่งตั้ง ถอดถอน ประเมินผลงานของเจ้าหน้าที่ของหน่วยงานตรวจสอบภายใน
19. ในการปฏิบัติงานตามขอบเขตหน้าที่ให้คณะกรรมการตรวจสอบมีอำนาจเชิญให้ฝ่ายจัดการผู้บริหารหรือพนักงานของบริษัทที่เกี่ยวข้องมาให้ความเห็น เข้าร่วมประชุมหรือส่งเอกสารที่เห็นว่าเกี่ยวข้องหรือจำเป็น
20. ให้มีอำนาจว่าจ้างที่ปรึกษาหรือบุคคลภายนอกตามระเบียบของบริษัทมาให้ความเห็นหรือให้คำปรึกษาในกรณีจำเป็น
21. คณะกรรมการตรวจสอบต้องประเมินผลการปฏิบัติงานโดยการประเมินตนเองและรายงานผลการประเมินพร้อมทั้งปัญหาอุปสรรคในการปฏิบัติงานที่อาจเป็นเหตุให้การปฏิบัติงานไม่บรรลุวัตถุประสงค์ในการจัดตั้งคณะกรรมการตรวจสอบให้คณะกรรมการบริษัททราบทุกปี
22. พิจารณาทบทวนและปรับปรุงกฎบัตรคณะกรรมการตรวจสอบ
23. ปฏิบัติงานอื่นตามที่คณะกรรมการบริษัทมอบหมายภายในขอบเขตหน้าที่และความรับผิดชอบของคณะกรรมการตรวจสอบ

**วาระการดำรงตำแหน่งกรรมการตรวจสอบ**

กรรมการตรวจสอบ มีวาระดำรงตำแหน่งคราวละ 3 ปี โดย 1 ปี ในที่นี้ หมายถึง ช่วงเวลาระหว่างวันประชุมสามัญผู้ถือหุ้นของปีที่ได้รับการแต่งตั้งจนถึงวันประชุมสามัญผู้ถือหุ้นในปีถัดไป กรรมการตรวจสอบซึ่งพ้นจากตำแหน่งตามวาระอาจได้รับการเสนอชื่อและแต่งตั้งเข้าดำรงตำแหน่งใหม่ได้

**3.2.2 คณะกรรมการบริหาร (Executive Committee)**

ณ วันที่ 31 ธันวาคม 2563 บริษัทมีคณะกรรมการบริหาร จำนวน 7 ท่าน ประกอบด้วย

|  |  |  |
| --- | --- | --- |
|  | **ชื่อ-นามสกุล** | **ตำแหน่ง** |
| 1. | นายบุญศักดิ์ เกียรติจรูญเลิศ/1 | ประธานกรรมการบริหาร |
| 2. | นางฉวีวรรณ เกียรติจรูญเลิศ/1 | กรรมการบริหาร |
| 3. | นายเกียรติชัย สงอินทร์/2 | กรรมการบริหาร |
| 4. | นายอรรณพ โรมา/1 | กรรมการบริหาร |
| 5. | นายปรีชา พนาสุวรรณรัตน์/1 | กรรมการบริหาร |
| 6. | นายธวัช กิจนพ/3 | กรรมการบริหาร |
| 7. | นายวีระเชษฐ์ ขันเงิน/4 | กรรมการบริหาร |

หมายเหตุ : /1 ที่ประชุมคณะกรรมการบริษัทครั้งที่ 4/2561 เมื่อวันที่ 8 พฤศจิกายน 2561 มีมติแต่งกรรมการบริหาร 5

ท่าน ได้แก่ นายบุญศักดิ์ เกียรติจรูญเลิศ นางฉวีวรรณ เกียรติจรูญเลิศ นายอรรณพ โรมา นายปรีชา พนา

สุวรรณรัตน์ และนายวราวุธ อรุโณทัย โดยมี นายบุญศักดิ์ เกียรติจรูญเลิศ เป็นประธานคณะ

กรรมการบริหาร

/2 ที่ประชุมคณะกรรมการบริษัทครั้งที่ 9/2562 เมื่อวันที่ 16 ตุลาคม 2562 มีมติแต่งตั้งนายเกียรติชัย

สงอินทร์ เป็นกรรมการบริษัท กรรมการบริหาร และเลขานุการบริษัท แทนนายวราวุธ อรุโณทัย ที่ได้

ลาออกไป โดยให้มีผลตั้งแต่วันที่ 1 พฤศจิกายน 2562 เป็นต้นไป

/3 ที่ประชุมคณะกรรมการบริษัทครั้งที่ 6/2563 เมื่อวันที่ 22 กรกฎาคม 2563 มีมติแต่งตั้งนายธวัช กิจนพ

เป็นกรรมการบริหารของบริษัท โดยมีผลตั้งแต่วันที่ 22 กรกฎาคม 2563

/4 ที่ประชุมคณะกรรมการบริษัทครั้งที่ 9/2563 เมื่อวันที่ 28 ตุลาคม 2563 มีมติแต่งตั้งนายวีระเชษฐ์ เป็น กรรมการบริหารของบริษัท โดยมีผลตั้งแต่วันที่ 28 ตุลาคม 2563

**ขอบเขตอำนาจหน้าที่และความรับผิดชอบของคณะกรรมการบริหาร (Executive Committee)**

1. ทำหน้าที่ควบคุมการบริหารงานของบริษัทให้เป็นไปตามนโยบายที่คณะกรรมการบริษัทกำหนดไว้และรายงานผลการดำเนินงานต่อคณะกรรมการบริษัท ทั้งนี้ในการดำเนินการประชุมของคณะกรรมการบริหารต้องมีคณะกรรมการเข้าร่วมประชุมไม่น้อยกว่ากึ่งหนึ่งของกรรมการบริหาร ส่วนการลงมติของคณะกรรมการบริหารต้องได้รับคะแนนเสียงข้างมากจากที่ประชุมและคะแนนเสียงดังกล่าวที่นับได้อย่างน้อยกึ่งหนึ่งจากคะแนนเสียงของคณะกรรมการบริหารทั้งหมด
2. พิจารณาการกำหนดอำนาจและระดับการอนุมัติของแต่ละบุคคลให้เป็นไปอย่างเหมาะสมและจัดให้มีการแบ่งแยกหน้าที่ที่อาจเอื้อให้เกิดการทำทุจริตออกจากกัน รวมถึงการกำหนดขั้นตอนและวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องกับบุคคลดังกล่าวอย่างเหมาะสมเพื่อป้องกันการถ่ายเทผลประโยชน์ และนำเสนอต่อคณะกรรมการบริษัทเพื่ออนุมัติหลักการ รวมถึงควบคุมให้มีการถือปฏิบัติตามหลักการและข้อกำหนดที่ได้รับอนุมัติแล้ว
3. พิจารณางบประมาณประจำปีและขั้นตอนในการใช้จ่ายงบประมาณเพื่อเสนอต่อคณะกรรมการบริษัทและควบคุมดูแลการใช้จ่ายตามงบประมาณที่ได้รับอนุมัติจากคณะกรรมการบริษัทแล้ว
4. พิจารณาปรับปรุงแผนการดำเนินธุรกิจของบริษัทให้เหมาะสมเพื่อประโยชน์ของบริษัท
5. พิจารณาอนุมัติการลงทุนและกำหนดงบประมาณในการลงทุน ตามอำนาจในคู่มืออำนาจดำเนินการ
6. พิจารณาการทำสัญญาต่างๆที่มีผลผูกพันบริษัท ตามอำนาจในคู่มืออำนาจดำเนินการ
7. รับผิดชอบให้มีข้อมูลที่สำคัญต่างๆของบริษัทอย่างเพียงพอ เพื่อใช้ประกอบการตัดสินใจของคณะกรรมการบริษัท ผู้ถือหุ้นรวมถึงจัดทำรายงานทางการเงินที่น่าเชื่อถือ เป็นไปตามมาตรฐานที่ดีและโปร่งใส
8. พิจารณาผลกำไรและขาดทุนของบริษัทและเสนอจ่ายปันผลประจำปีต่อคณะกรรมการบริษัท
9. พิจารณาการดำเนินธุรกิจใหม่หรือการเลิกธุรกิจ เพื่อเสนอต่อคณะกรรมการบริษัท
10. กำกับดูแลให้มีขั้นตอนให้ผู้ปฏิบัติงานต้องรายงานเหตุการณ์หรือการกระทำที่ผิดปกติหรือการกระทำผิดกฎหมาย ต่อคณะกรรมการบริหารอย่างทันท่วงที และในกรณีที่เหตุการณ์ดังกล่าวมีผลกระทบที่มีสาระสำคัญจะต้องรายงานให้คณะกรรมการบริษัททราบ เพื่อพิจารณาแก้ไขภายในระยะเวลาอันสมควร
11. ดำเนินการใดๆเพื่อสนับสนุนการดำเนินการดังกล่าวข้างต้นหรือตามความเห็นของคณะกรรมการบริษัทหรือตามที่ได้รับมอบอำนาจจากคณะกรรมการบริษัท
12. การดำเนินเสนอต่อที่ประชุมคณะกรรมการบริหารในเรื่องใดๆซึ่งได้รับการลงมติ และ/หรือ อนุมัติจากที่ประชุมคณะกรรมการบริหาร จะต้องรายงานให้คณะกรรมการบริษัทรับทราบในการประชุมคณะกรรมการบริษัทครั้งถัดไป

ทั้งนี้ การมอบหมายอำนาจหน้าที่และความรับผิดชอบของคณะกรรมการบริหารดังกล่าวข้างต้นนั้น จะไม่รวมถึงอำนาจ และ/หรือ การมอบอำนาจช่วงในการอนุมัติรายการใดที่ตน หรือผู้รับมอบอำนาจช่วง หรือบุคคลที่อาจมีความขัดแย้ง (ตามที่นิยามไว้ในประกาศคณะกรรมการกำกับตลาดทุน) มีส่วนได้เสียหรือผลประโยชน์ในลักษณะอื่นใดขัดแย้งกับบริษัท ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือ ที่ประชุมผู้ถือหุ้น(แล้วแต่กรณี) เพื่อพิจารณาอนุมัติรายการดังกล่าว ตามที่ข้อบังคับของบริษัท หรือกฎหมายที่เกี่ยวข้องกำหนด

**3.2.3 คณะกรรมการบริหารความเสี่ยง (Risk Management Committee)**

ณ วันที่ 31 ธันวาคม 2563 บริษัทมีคณะกรรมการบริหารความเสี่ยงจำนวน 6 ท่าน ประกอบด้วย

| **ชื่อ – นามสกุล** | | **ตำแหน่ง** |
| --- | --- | --- |
| 1. | นายวินัย พฤกษะวัน/2 | ประธานกรรมการบริหารความเสี่ยง |
| 2. | นางฉวีวรรณ เกียรติจรูญเลิศ | กรรมการบริหารความเสี่ยง |
| 3. | นายเกียรติชัย สงอินทร์/1 | กรรมการบริหารความเสี่ยง |
| 4. | นายอรรณพ โรมา | กรรมการบริหารความเสี่ยง |
| 5. | นายปรีชา พนาสุวรรณรัตน์ | กรรมการบริหารความเสี่ยง |
| 6. | O นายธวัช กิจนพ | กรรมการบริหารความเสี่ยง |

หมายเหตุ : /1 ที่ประชุมคณะกรรมการบริษัทครั้งที่ 9/2562 เมื่อวันที่ 16 ตุลาคม 2562 มีมติแต่งตั้งนายเกียรติชัย

สงอินทร์ เป็นกรรมการบริษัท กรรมการบริหาร และเลขานุการบริษัท แทนนายวราวุธ อรุโณทัย ที่ได้

ลาออกไป โดยให้มีผลตั้งแต่วันที่ 1 พฤศจิกายน 2562 เป็นต้นไป

/2 ที่ประชุมคณะกรรมการบริษัทครั้งที่ 1/2563 เมื่อวันที่ 28 มกราคม 2563 มีมติแต่งตั้ง นายวินัย พฤกษะวัน เป็น

ประธานกรรมการบริหารความเสี่ยงแทนนายบุญศักดิ์ เกียรติจรูญเลิศ โดยเพิ่มกรรมการบริหารความเสี่ยง 2 ท่าน

คือนายธวัช กิจนพ และ นางสาวอรอุมา แก้วประเสริฐ และที่ประชุมคณะกรรมการบริหารความเสี่ยงครั้งที่ 5/2563

เมื่อวันที่ 5 พฤศจิกายน 2563 มีมติแต่งตั้ง นายณฐกร แทบโภชน์ เป็นเลขานุการคณะกรรมการบริหารความเสี่ยง

แทนนางสาวอรอุมา แก้วประเสริฐ ที่ได้ลาออกไป โดยมีผลตั้งแต่วันที่ 5 พฤศจิกายน 2563 ทำให้เหลือคณะ

กรรมการบริหารความเสี่ยงจำนวน 6 ท่าน

**ขอบเขตอำนาจหน้าที่และความรับผิดชอบของคณะกรรมการบริหารความเสี่ยง**

1. กำหนดนโยบายและโครงสร้างการบริหารความเสี่ยง เพื่อเสนอต่อคณะกรรมการบริหารโดยให้สอดคล้องและเป็นไปตามแนวทางการบริหารความเสี่ยงของตลาดหลักทรัพย์แห่งประเทศไทยและสมาคมผู้ตรวจสอบภายในแห่งประเทศไทย
2. วางกลยุทธ์ให้สอดคล้องกับนโยบายการบริหารความเสี่ยง เพื่อให้สามารถประเมิน ติดตามและควบคุมความเสี่ยงแต่ละประเภทให้อยู่ในระดับที่ยอมรับได้ โดยให้หน่วยงานต่างๆมีส่วนร่วมในการบริหารและควบคุมความเสี่ยง
3. ประเมินความเสี่ยงในระดับองค์กร และกำหนดวิธีการบริหารความเสี่ยงนั้นให้อยู่ในระดับที่ยอมรับได้ รวมทั้งควบคุมดูแลให้มีการบริหารความเสี่ยงตามวิธีการที่กำหนดไว้
4. ทบทวนนโยบายการบริหารความเสี่ยงและปรับปรุงให้มีประสิทธิภาพและประสิทธิผลอย่างเพียงพอที่จะควบคุมความเสี่ยง
5. มีอำนาจในการเรียกบุคคลที่เกี่ยวข้องมาชี้แจงหรือแต่งตั้งและกำหนดบทบาทที่ให้ผู้ปฏิบัติงานทุกระดับมีหน้าที่บริหารความเสี่ยงตามความเหมาะสม และให้รายงานต่อคณะกรรมการบริหารความเสี่ยงเพื่อให้การบริหารความเสี่ยงบรรลุวัตถุประสงค์
6. รายงานผลของการบริหารความเสี่ยงต่อคณะกรรมการบริหารและคณะกรรมการตรวจสอบเพื่อนำเสนอต่อคณะกรรมการบริษัทเป็นประจำทุกไตรมาส
7. จัดทำคู่มือการบริหารความเสี่ยง
8. ระบุความเสี่ยงด้านต่างๆ พร้อมทั้ง วิเคราะห์ และประเมินความเสี่ยงที่อาจเกิดขึ้น รวมทั้งแนวโน้มซึ่งมีผลกระทบบริษัท
9. จัดทำแผนงานเพื่อป้องกัน หรือลดความเสี่ยง
10. ประเมินผล และจัดทำรายงานการบริหารความเสี่ยง
11. จัดวางระบบบริหารความเสี่ยงแบบบูรณาการโดยเชื่อมโยงระบบสารสนเทศ
12. ปฏิบัติงานอื่น ๆ ตามที่คณะกรรมการบริษัทเห็นสมควร

**3.2.4 คณะกรรมการสรรหาและพิจารณาค่าตอบแทน (Nomination and Compensation Committee)**

ณ วันที่ 31 ธันวาคม 2563 บริษัทมีคณะกรรมการสรรหาและพิจารณาค่าตอบแทน จำนวน 3 ท่าน ดังนี้

| **ชื่อ – นามสกุล** | | **ตำแหน่ง** |
| --- | --- | --- |
| 1. | นายศราวุธ บุษยรัตน์ | ประธานกรรมการสรรหาและพิจารณาค่าตอบแทน |
| 2. | นายบุญศักดิ์ เกียรติจรูญเลิศ | กรรมการสรรหาและพิจารณาค่าตอบแทน |
| 3. | นายพิชิต ลำยอง | กรรมการสรรหาและพิจารณาค่าตอบแทน |

**ขอบเขตหน้าที่และความรับผิดชอบของคณะกรรมการสรรหาและพิจารณาค่าตอบแทน**

**ด้านการสรรหา**

1. กำหนดวิธีการสรรหาบุคคลที่เหมาะสมเพื่อดำรงตำแหน่งกรรมการให้เหมาะสมกับลักษณะและการดำเนินธุรกิจขององค์กร โดยการกำหนดคุณสมบัติ และความรู้ความชำนาญแต่ละด้านที่ต้องการให้มี
2. สรรหากรรมการ เมื่อถึงวาระที่จะต้องเสนอชื่อกรรมการให้แก่คณะกรรมการบริษัทพิจารณา โดยการสรรหาอาจพิจารณาจากกรรมการเดิมให้ดำรงตำแหน่งต่อ หรือเปิดรับการเสนอชื่อจากผู้ถือหุ้น หรือการใช้บริษัทภายนอกช่วยสรรหา หรือพิจารณาจากบุคคลจากทำเนียบกรรมการอาชีพ หรือการให้กรรมการแต่ละคนเสนอชื่อบุคคลที่เหมาะสม เป็นต้น
3. พิจารณารายชื่อบุคคลที่ได้รับการเสนอชื่อมาและคัดเลือกบุคคลที่มีคุณสมบัติสอดคล้องกับเกณฑ์คุณสมบัติที่กำหนดไว้
4. ตรวจสอบว่าบุคคลที่จะถูกเสนอชื่อนั้นมีคุณสมบัติตามกฎหมายและข้อกำหนดของหน่วยงานที่เกี่ยวข้อง
5. ดำเนินการทาบทามบุคคลที่มีคุณสมบัติสอดคล้องกับเกณฑ์คุณสมบัติที่กำหนดไว้ เพื่อให้มั่นใจว่าบุคคลดังกล่าวมีความยินดีที่จะมารับตำแหน่งกรรมการของบริษัท หากได้รับการแต่งตั้งจากผู้ถือหุ้น
6. เสนอชื่อให้คณะกรรมการเพื่อพิจารณาและบรรจุชื่อในหนังสือนัดประชุมผู้ถือหุ้น เพื่อให้ที่ประชุมผู้ถือหุ้นพิจารณาแต่งตั้ง
7. พิจารณาสรรหาประธานเจ้าหน้าที่บริหารตามที่ได้รับมอบหมายจากคณะกรรมการบริษัท
8. สามารถหาบุคคลที่ทำหน้าที่ที่ปรึกษาเพื่อให้ความเห็นหรือให้คำปรึกษาในกรณีจำเป็น

**ด้านการพิจารณาค่าตอบแทน**

1. พิจารณาหลักเกณฑ์การจ่ายค่าตอบแทนของกรรมการและผู้บริหารระดับสูง เพื่อให้มีความเหมาะสม โดยทบทวนความเหมาะสมของเกณฑ์ที่ใช้อยู่ในปัจจุบัน เปรียบเทียบกับข้อมูลการจ่ายค่าตอบแทนของบริษัทอื่นที่อยู่ในอุตสาหกรรมเดียวกับบริษัท และกำหนดหลักเกณฑ์ให้เหมาะสมเพื่อให้เกิดผลงานตามที่คาดหวัง ให้มีความเป็นธรรม และเป็นการตอบแทนบุคคลที่ช่วยให้งานของบริษัทประสบผลสำเร็จ
2. ทบทวนรูปแบบการจ่ายค่าตอบแทนทุกประเภท เช่นค่าตอบแทนประจำ ค่าตอบแทนตามผลการดำเนินงาน และค่าเบี้ยประชุม โดยคำนึงถึงแนวปฏิบัติที่อุตสาหกรรมเดียวกันใช้อยู่ ผลประกอบการและขนาดของธุรกิจของบริษัท และความรับผิดชอบ ความรู้ ความสามารถและประสบการณ์ของกรรมการและผู้บริหารระดับสูงที่บริษัทต้องการ
3. พิจารณาเกณฑ์การประเมินผลงานประธานเจ้าหน้าที่บริหาร กรรมการบริหารสายงาน และผู้บริหารระดับสูงตามที่ได้รับมอบหมายจากคณะกรรมการบริษัท
4. กำหนดค่าตอบแทนประจำปีของกรรมการ ประธานเจ้าหน้าที่บริหาร และรองกรรมการผู้จัดการ ตามหลักเกณฑ์การจ่ายที่ได้พิจารณาไว้ และนำเสนอต่อคณะกรรมการบริษัทเพื่ออนุมัติค่าตอบแทนของประธานเจ้าหน้าที่บริหาร และรองกรรมการผู้จัดการ ส่วนของกรรมการให้คณะกรรมการบริษัทนำเสนอให้ที่ประชุมผู้ถือหุ้นอนุมัติ
5. พิจารณาความเหมาะสมและให้ความเห็นชอบ ในกรณีที่มีการเสนอขายหลักทรัพย์ใหม่ให้กรรมการและพนักงาน โดยยึดหลักให้เกิดความเป็นธรรมต่อผู้ถือหุ้น และสร้างแรงจูงใจให้กรรมการและพนักงานปฏิบัติหน้าที่เพื่อให้เกิดการสร้างมูลค่าเพิ่มให้ผู้ถือหุ้นในระยะยาวและสามารถรักษาบุคลากรที่มีคุณภาพได้อย่างแท้จริง

**ผังตารางอำนาจอนุมัติ**

| **เรื่อง** | **คณะกรรมการ**  **บริษัท** | **คณะกรรมการบริหาร** | **ประธานเจ้าหน้าที่บริหาร** | **รองกรรมการผู้จัดการ** | **ผู้อำนวยการ** | **ผู้จัดการ** |
| --- | --- | --- | --- | --- | --- | --- |
| 1. งบประมาณ | | | | | |  |
| 1.1 การอนุมัติงบประมาณรายได้ และรายจ่าย ประจำปี | อนุมัติ | - | - | - | - | - |
| 1.2 การอนุมัติงบประมาณค่าใช้จ่ายบริหารและค่าใช้จ่ายโครงการประจำปี | อนุมัติ | - | - | - | - | - |
| 1.3 การอนุมัติงบประมาณการลงทุน ประจำปี | อนุมัติ | - | - | - | - | - |
| 1.4 การอนุมัติงบประมาณกำลังคน ประจำปี | อนุมัติ | - | - | - | - | - |
| 1.5 การโอนงบประมาณรายจ่ายลงทุนไปปีต่อปี | อนุมัติ | - | - | - | - | - |
| 1.6 การยกเลิกงบประมาณทั้งหมดหรือบางส่วน | อนุมัติ | - | - | - | - | - |
| 2. อนุมัติจัดซื้อจัดจ้าง | | | | | |  |
| 2.1 ใบขอซื้อ (PR) | - | เกิน  10,000,000 บาท | ไม่เกิน  10,000,000 บาท | \*1ไม่เกิน  2,000,000 บาท | ไม่เกิน  2,000,000  บาท | ไม่เกิน  100,000  บาท |
| 2.2 อนุมัติการจัดซื้อจัดจ้าง (PO) |  |  |  |  |  |  |
| 2.2.1 กรณีมีคู่เทียบ 2 รายขึ้นไปหรือผู้ขายที่อยู่ใน Vender List | เกินกว่า  20,000,000 บาท | ไม่เกิน  20,000,000 บาท | ไม่เกิน  10,000,000 บาท | ไม่เกิน  500,000  บาท | ไม่เกิน  100,000  บาท | \*2ไม่เกิน  10,000  บาท |
| 2.2.2 กรณีไม่มีคู่เทียบ | เกินกว่า10,000,000 บาท | ไม่เกิน  10,000,000 บาท | ไม่เกิน  5,000,000 บาท | ไม่เกิน  200,000  บาท | ไม่เกิน  100,000  บาท | - |
| 3. การตรวจรับ | - | เกิน  10,000,000 บาท | ไม่เกิน  10,000,000 บาท | ไม่เกิน  5,000,000  บาท | ไม่เกิน  2,000,000  บาท | ไม่เกิน  10,000  บาท |

หมายเหตุ :

- ผู้มีอำนาจในการอนุมัติรายการดังกล่าว จะไม่สามารถอนุมัติรายการที่ตนเองมีส่วนได้ส่วนเสีย

- การทำรายการกับบุคคลที่อาจมีความขัดแย้งทางผลประโยชน์ จะต้องดำเนินการตามขั้นตอนของตลาดหลักทรัพย์แห่ง

ประเทศไทย และสำนักงานคณะกรรมการกำกับหลักทรัพย์และตลาดหลักทรัพย์ รวมทั้งกฎหมาย กฎระเบียบและ

ประกาศคำสั่งที่เกี่ยวข้อง

- อำนาจอนุมัติดังกล่าวข้างต้น ได้รับการอนุมัติจากที่ประชุมคณะกรรมการบริษัทครั้งที่ 3/2562 เมื่อวันที่ 13 พฤษภาคม

2562

- มีมติจากที่ประชุมคณะกรรมการบริษัทครั้งที่ 11/2563 เมื่อวันที่ 23 ธันวาคม 2563 ให้แก้ไขเพิ่มเติมอำนาจอนุมัติ

**3.3 การสรรหาและแต่งตั้งกรรมการและผู้บริหารระดับสูงสุด**

การคัดเลือกบุคคลที่จะแต่งตั้งเป็นกรรมการหรือผู้บริหารของบริษัทนั้น บุคคลที่ได้รับการแต่งตั้งให้ดำรงตำแหน่งกรรมการและผู้บริหารของบริษัทจะต้องเป็นบุคคลที่มีคุณสมบัติครบตามมาตรา 68 แห่งพระราชบัญญัติบริษัทมหาชนจำกัด พ.ศ. 2535 และตามประกาศคณะกรรมการกำกับตลาดทุน ที่ ทจ. 28/2551 เรื่องการขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 15 ธันวาคม 2552 โดยมีองค์ประกอบและหลักเกณฑ์การสรรหาดังนี้

**3.3.1 องค์ประกอบและการสรรหาคณะกรรมการบริษัท**

1. ให้บริษัทมีคณะกรรมการของบริษัทเพื่อดำเนินกิจการของบริษัท ประกอบด้วยกรรมการอย่างน้อยห้า (5) คน โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในราชอาณาจักรและกรรมการของบริษัทจะต้องเป็นผู้มีคุณสมบัติตามที่กฎหมายกำหนด และกรรมการบริษัทจะเป็นผู้ถือหุ้นของบริษัทหรือไม่ก็ได้
2. ให้ที่ประชุมผู้ถือหุ้นเป็นผู้แต่งตั้งกรรมการบริษัท ตามหลักเกณฑ์และวิธีการดังต่อไปนี้
   1. ผู้ถือหุ้นคนหนึ่งมีคะแนนเสียงเท่ากับหนึ่ง (1) หุ้นต่อหนึ่ง (1) เสียง
   2. ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม 2.1 เลือกตั้งบุคคลคนเดียวหรือหลายคนเป็นกรรมการก็ได้ กรณีเลือกบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้ แต่เมื่อรวมกันทั้งหมดแล้วจะต้องไม่เกินคะแนนเสียงที่ตนมีอยู่
   3. บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึง

มีหรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกิน

จำนวนกรรมการที่จะพึงมีหรือจะพึงเลือกตั้งในครั้งนั้นให้เป็นประธานที่ประชุมเป็นผู้ออกเสียงชี้ขาด

1. ในการประชุมผู้ถือหุ้นสามัญประจำปีทุกครั้งให้กรรมการออกจากตำแหน่งจำนวนหนึ่งในสาม (1/3) ของจำนวนกรรมการในขณะนั้น ถ้าจำนวนกรรมการจะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วนหนึ่งในสาม (1/3) และกรรมการซึ่งพ้นจากตำแหน่งอาจได้รับเลือกให้กลับเข้ามารับตำแหน่งอีกได้ และกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับสลากกัน ส่วนปีหลังๆต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
2. กรรมการคนใดจะลาออกจากตำแหน่งให้ยื่นใบลาออกต่อบริษัท โดยการลาออกนั้นจะมีผลนับแต่วันที่ใบลาออกไปถึงบริษัท
3. ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ (3/4) ของจำนวนผู้ถือหุ้นซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง
4. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัดหรือกฎหมายว่าด้วยหลักทรัพย์และตลาดหลักทรัพย์เข้าเป็นกรรมการแทนในการประชุมคณะกรรมการคราวถัดไปเว้นแต่วาระของกรรมการผู้นั้นจะเหลือน้อยกว่าสอง (2) เดือน โดยบุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนเข้ามาแทน และมติของคณะกรรมการตามความในวรรคแรกจะต้องประกอบด้วยคะแนนเสียงไม่น้อยกว่าสามในสี่ (3/4) ของจำนวนกรรมการที่ยังเหลืออยู่
5. ให้คณะกรรมการเลือกกรรมการหนึ่งคนเป็นประธานกรรมการ และในกรณีที่กรรมการพิจารณาเห็นสมควรจะเลือกกรรมการคนหนึ่งหรือหลายคนเป็นรองประธานกรรมการก็ได้ รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

**3.3.2 องค์ประกอบและการสรรหาคณะกรรมการตรวจสอบ**

กรรมการตรวจสอบของบริษัทจะต้องได้รับการแต่งตั้งจากคณะกรรมการบริษัทและเห็นชอบโดยที่ประชุมผู้ถือหุ้นของบริษัท ให้ดำรงตำแหน่งกรรมการบริษัทและมีคุณสมบัติตามที่กฎหมายหลักทรัพย์และตลาดหลักทรัพย์ รวมถึงประกาศ ข้อบังคับและ/หรือระเบียบของตลาดหลักทรัพย์กำหนด โดยมีจำนวนไม่น้อยกว่า 3 คน ทั้งนี้ กรรมการตรวจสอบอย่างน้อย 1 คนต้องเป็นผู้มีความรู้ด้านการบัญชีและการเงิน วาระการดำรงตำแหน่งของคณะกรรมการตรวจสอบมีวาระการดำรงตำแหน่งคราวละ 3 ปี นับจากวันที่มีมติแต่งตั้ง และเมื่อครบวาระแล้วหากคณะกรรมการบริษัทหรือที่ประชุมผู้ถือหุ้นยังไม่ได้มีมติแต่งตั้งคณะกรรมการตรวจสอบชุดใหม่ก็ให้คณะกรรมการตรวจสอบชุดเดิมปฏิบัติหน้าที่ต่อไปจนกว่าคณะกรรมการบริษัทหรือที่ประชุมผู้ถือหุ้นจะได้แต่งตั้งคณะกรรมการตรวจสอบชุดใหม่แทนคณะกรรมการตรวจสอบชุดเดิมที่หมดวาระลง และ/หรือเป็นไปตามวาระการดำรงตำแหน่งกรรมการบริษัท โดยกรรมการตรวจสอบที่สรรหามาได้จะต้องเป็นกรรมการอิสระและมีคุณสมบัติเป็นคณะกรรมการตรวจสอบ ดังนี้

คุณสมบัติคณะกรรมการอิสระ

1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้ นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย
2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่หรือของผู้มีอำนาจควบคุมของบริษัท เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนวันที่ยื่นคำขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์ ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการหรือที่ปรึกษาของส่วนราชการซึ่งเป็นผู้ถือหุ้นรายใหญ่หรือผู้มีอำนาจควบคุมของบริษัท
3. ไม่เป็นบุคคลที่มีความสัมพันธ์ทางสายโลหิตหรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท
4. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ในลักษณะที่อาจเป็นการขัดขวางการใช้วิจารณญาณอย่างอิสระของตนรวมทั้งไม่เป็นหรือเคยเป็นผู้ถือหุ้นที่มีนัยหรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนวันที่ยื่นคำขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์
5. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่หรือผู้มีอำนาจควบคุมของบริษัทและไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของสำนักงานสอบบัญชีซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่ เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนวันที่ยื่นคำขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์
6. ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2 ล้านบาทต่อปีจากบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุมหรือหุ้นส่วนของผู้ให้บริการทางวิชาชีพนั้น เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนวันที่ยื่นคำขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์
7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่
8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อยหรือไม่เป็นหุ้นส่วนที่มีนัยในห้างหุ้นส่วนหรือเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่รับเงินเดือนประจำหรือถือหุ้นเกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทอื่นซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท
10. กรรมการอิสระตามคุณสมบัติข้างต้น อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุม โดยมีการตัดสินใจในรูปแบบองค์คณะ (Collective Decision) ได้

คุณสมบัติคณะกรรมการตรวจสอบ

1. ไม่เป็นกรรมการที่ได้รับมอบหมายจากคณะกรรมการให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท และ
2. ไม่เป็นกรรมการของบริษัทใหญ่ บริษัทย่อย หรือบริษัทย่อยลำดับเดียวกัน เฉพาะที่เป็นบริษัทจดทะเบียน
3. มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ ทั้งนี้ ต้องมีกรรมการตรวจสอบอย่างน้อยหนึ่งคนที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้
4. มีหน้าที่ในลักษณะเดียวกับที่กำหนดไว้ในประกาศตลาดหลักทรัพย์แห่งประเทศไทยว่าด้วยคุณสมบัติและขอบเขตการดำเนินงานของคณะกรรมการตรวจสอบ

**3.3.3 องค์ประกอบและการสรรหาคณะกรรมการบริหาร**

คณะกรรมการบริหารจะต้องเป็นกรรมการบริษัทและ/หรือผู้บริหารของบริษัทซึ่งได้รับการแต่งตั้งจากคณะกรรมการบริษัท โดยมีจำนวนตามที่คณะกรรมการบริษัทเห็นสมควรและโดยที่คณะกรรมการบริษัทจะแต่งตั้งกรรมการบริหารคนหนึ่งเป็นประธานกรรมการบริหาร

**3.3.4 องค์ประกอบและการสรรหาคณะกรรมการสรรหาและพิจารณาค่าตอบแทน**

คณะกรรมการสรรหาและพิจารณาค่าตอบแทนจะต้องได้รับการแต่งตั้งจากคณะกรรมการบริษัท โดยประกอบด้วยกรรมการไม่น้อยกว่า 3 คน และควรประกอบด้วยกรรมการอิสระและกรรมการที่ไม่เป็นผู้บริหารโดยส่วนใหญ่ ทั้งนี้ให้แต่งตั้งกรรมการสรรหาและพิจารณาค่าตอบแทนหนึ่งคน ขึ้นเป็นประธานคณะกรรมการสรรหาและพิจารณาค่าตอบแทน

**3.3.5 องค์ประกอบและการสรรหาคณะกรรมการบริหารความเสี่ยง**

คณะกรรมการบริหารความเสี่ยง จะต้องเป็นกรรมการบริษัท และ/หรือผู้บริหารของบริษัท ซึ่งได้รับการแต่งตั้งจากคณะกรรมการบริษัท โดยมีจำนวนตามที่คณะกรรมการบริษัทเห็นสมควร และโดยที่คณะกรรมการบริษัทจะแต่งตั้งกรรมการบริหารความเสี่ยงคนหนึ่งเป็นประธานกรรมการบริหารความเสี่ยง

**3.3.6 องค์ประกอบและการสรรหาประธานเจ้าหน้าที่บริหาร**

ประธานเจ้าหน้าที่บริหารให้มาจากการเสนอชื่อของคณะกรรมการบริหารโดยคัดเลือกจากบุคคลที่มีชื่อเป็นคณะกรรมการบริหารอยู่ในขณะที่ทำการคัดเลือกเพื่อนำเสนอให้คณะกรรมการบริษัทเป็นผู้อนุมัติแต่งตั้งบุคคลที่ถูกเสนอชื่อเข้ามาดำรงตำแหน่งประธานเจ้าหน้าที่บริหาร

**3.4 การกำกับดูแลการดำเนินงานของบริษัทย่อยและบริษัทร่วม**

ในการกำกับดูแลการดำเนินงานของบริษัทย่อยและบริษัทร่วมนั้น บริษัทจะส่งตัวแทนของบริษัท เข้าไปเป็นกรรมการในบริษัทย่อยและบริษัทร่วมของบริษัทดังกล่าว โดยตัวแทนของบริษัทอาจเป็นประธานกรรมการ กรรมการบริษัท ประธานเจ้าหน้าที่บริหาร กรรมการผู้จัดการ ผู้บริหารระดับสูง หรือบุคคลใด ๆ ซึ่งมีคุณสมบัติและประสบการณ์เหมาะสมในธุรกิจดังกล่าว และปราศจากผลประโยชน์ขัดแย้งกับธุรกิจของบริษัทย่อยและบริษัทร่วมเหล่านั้น อนึ่ง ตัวแทนของบริษัทซึ่งเข้าไปเป็นกรรมการในบริษัทย่อย จะต้องบริหารและจัดการธุรกิจของบริษัทย่อยตามกฎเกณฑ์ และระเบียบตามที่บริษัทกำหนด รวมถึงอำนาจในการดำเนินการ (Delegation of Authority) ของบริษัทย่อย และกฎหมายที่เกี่ยวข้องของบริษัทย่อย

เพื่อเป็นการดูแลรักษาผลประโยชน์ในเงินลงทุนของบริษัท และให้บริษัทสามารถควบคุมดูแลการบริหารจัดการ และรับผิดชอบการดำเนินงานของบริษัทย่อยได้เสมือนเป็นหน่วยงานหนึ่งของบริษัท ดังนั้นที่ประชุมคณะกรรมการบริษัทครั้งที่ 1/2562 (ครั้งแรกหลังแปรสภาพ) เมื่อวันที่ 18 มีนาคม 2562 จึงได้มีมติอนุมัติการกำหนดนโยบายการกำกับดูแลบริษัทย่อยและบริษัทร่วม โดยมีรายละเอียดที่สำคัญ ดังนี้

1. การทำรายการหรือดำเนินการใดๆ ของบริษัทย่อยในกรณีดังต่อไปนี้จะต้องได้รับการอนุมัติจากคณะกรรมการของบริษัทหรือที่ประชุมผู้ถือหุ้นบริษัท (แล้วแต่กรณี)
   1. เรื่องที่ต้องได้รับการอนุมัติจากคณะกรรมการของบริษัท
      1. การแต่งตั้งหรือเสนอชื่อบุคคลเป็นกรรมการหรือผู้บริหารในบริษัทย่อยอย่างน้อยตามสัดส่วนการถือหุ้นของบริษัทในบริษัทย่อย โดยให้คณะกรรมการและผู้บริหารที่บริษัทเสนอชื่อหรือแต่งตั้งมีดุลยพินิจในการพิจารณาออกเสียงในการประชุมคณะกรรมการของบริษัทย่อย ในเรื่องที่เกี่ยวกับการบริหารจัดการทั่วไปและดำเนินธุรกิจตามปกติของบริษัทย่อยได้ตามแต่ที่กรรมการและผู้บริหารของบริษัทย่อยจะเห็นสมควรเพื่อประโยชน์สูงสุดของบริษัทย่อย เว้นแต่เรื่องที่กำหนดไว้โดยเฉพาะเจาะจงในข้อ 1. นี้ ทั้งนี้ กรรมการหรือผู้บริหารตามวรรคข้างต้นที่ได้รับการเสนอชื่อนั้น ต้องมีคุณสมบัติ บทบาท หน้าที่ และความรับผิดชอบ ตลอดจนไม่มีลักษณะขาดความไม่น่าไม่วางใจตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดลักษณะขาดความไม่น่าไว้วางใจของกรรมการ และผู้บริหารของบริษัท
      2. การพิจารณาการอนุมัติจ่ายเงินปันผลประจำปี และเงินปันผลระหว่างกาล (หากมี) ของบริษัทย่อย
      3. การแก้ไขข้อบังคับของบริษัทย่อย เว้นแต่การแก้ไขข้อบังคับในเรื่องที่มีนัยสำคัญตามข้อ 2) (ฉ)
      4. การพิจารณาอนุมัติงบประมาณประจำปีของบริษัทย่อย
      5. กรณีที่บริษัทย่อยตกลงทำรายการกับบุคคลที่เกี่ยวโยงของบริษัทย่อย หรือรายการที่เกี่ยวกับการได้มาหรือจำหน่ายไปซึ่งทรัพย์สินของบริษัทย่อย
      6. การโอนหรือสละสิทธิ์ประโยชน์ รวมตลอดถึงการสละสิทธิเรียกร้องที่มีต่อผู้ก่อความเสียหายของบริษัทย่อย
      7. การขายหรือโอนกิจการของบริษัทย่อยทั้งหมดหรือบางส่วนที่สำคัญให้แก่บุคคลอื่น
      8. การซื้อขายหรือการรับโอนกิจการของบริษัทอื่นมาเป็นของบริษัทย่อย
      9. การเข้าทำ แก้ไข หรือเลิกสัญญาเกี่ยวกับการให้เช่ากิจการของบริษัทย่อยทั้งหมดหรือบางส่วนที่สำคัญ การมอบหมายให้บุคคลอื่นเข้าจัดการธุรกิจของบริษัทย่อย หรือการรวมกิจการของบริษัทย่อยกับบุคคลอื่น
      10. การเช่า หรือการให้เช่าซื้อกิจการหรือทรัพย์สินของบริษัทย่อยทั้งหมดหรือส่วนที่มีสาระสำคัญ
      11. การกู้ยืมเงิน การให้กู้ยืมเงิน การให้สินเชื่อ การค้ำประกัน การทำนิติกรรมผูกพันบริษัทย่อยให้ต้องรับภาระทางการเงินเพิ่มขึ้น หรือการให้ความช่วยเหลือด้านการเงินในลักษณะอื่นแก่บุคคลอื่น และมิใช่ธุรกิจของบริษัทย่อย
      12. การยกเลิกกิจการของบริษัทย่อย
      13. รายการอื่นที่ไม่ใช่รายการธุรกิจปกติของบริษัทย่อยและเป็นรายการที่จะมีผลกระทบต่อบริษัทย่อยอย่างมีนัยสำคัญ
   2. เรื่องที่จะต้องได้รับการอนุมัติจากที่ประชุมผู้ถือหุ้นของบริษัท
      1. กรณีที่บริษัทย่อยตกลงทำรายการกับบุคคลที่เกี่ยวโยงกันของบริษัทย่อย หรือรายการที่เกี่ยวกับการได้มาหรือจำหน่ายไปซึ่งทรัพย์สินของบริษัทย่อย ทั้งนี้ ต้องเป็นกรณีที่เมื่อคำนวณขนาดของรายการที่บริษัทย่อยจะเข้าทำรายการเปรียบเทียบกับขนาดของบริษัท (โดยนำหลักเกณฑ์การคำนวณรายการตามที่กำหนดไว้ในประกาศที่เกี่ยวข้องของคณะกรรมการกำกับตลาดทุน และคณะกรรมการตลาดหลักทรัพย์แห่งประเทศไทย มาบังคับใช้โดยอนุโลม) แล้วอยู่ในเกณฑ์ต้องได้รับการพิจารณาอนุมัติจากที่ประชุมผู้ถือหุ้นบริษัท
      2. การเพิ่มทุนโดยการออกหุ้นเพิ่มทุนของบริษัทย่อยและการคัดสรรหุ้น รวมทั้งการลดทุนจดทะเบียนซึ่งไม่เป็นไปตามสัดส่วนการถือหุ้นเดิมของผู้ถือหุ้นอันจะเป็นผลให้สัดส่วนการใช้สิทธิออกเสียง ลงคะแนนบริษัท ทั้งทางตรงและ/หรือทางอ้อม ในที่ประชุมผู้ถือหุ้นของบริษัทย่อยไม่ว่าในทอดใดๆ ลดลงเกินกว่าร้อยละ 10 ของจำนวนออกเสียงทั้งหมดของบริษัทย่อยหรือเป็นผลให้สัดส่วนการใช้สิทธิออกเสียงลงคะแนนของบริษัททั้งทางตรงและ/หรือ ทางอ้อม ในที่ประชุมผู้ถือหุ้นของบริษัทย่อยไม่ว่าในทอดใดๆ ลดลงเหลือน้อยกว่าร้อยละ 50 ของจำนวนเสียงทั้งหมดของบริษัทย่อยนั้น
      3. การดำเนินการอื่นใดอันเป็นผลให้สัดส่วนการใช้สิทธิออกเสียงลงคะแนนของบริษัททั้งทางตรงและ/หรือ ทางอ้อมในที่ประชุมผู้ถือหุ้นของบริษัทย่อยไม่ว่าในทอดใดๆ ลดลงเกินกว่าร้อยละ 10 ของจำนวนเสียงทั้งหมดของบริษัทย่อยนั้นหรือเป็นผลให้สัดส่วนการใช้สิทธิออกเสียงลงคะแนนของบริษัททั้งทางตรงและ/หรือ ทางอ้อม ในที่ประชุมผู้ถือหุ้นของบริษัทย่อยไม่ว่าในทอดใดๆ ลดลงเหลือน้อยกว่าร้อยละ 50 ของจำนวนเสียงทั้งหมดของบริษัทย่อยนั้น
      4. การยกเลิกกิจการของบริษัทย่อย ทั้งนี้ ต้องเป็นกรณีที่เมื่อคำนวณขนาดของกิจการบริษัทที่จะเลิกนั้นเปรียบเทียบกับขนาดของบริษัท (โดยนำหลักเกณฑ์การคำนวณรายการตามที่กำหนดไว้ในประกาศที่เกี่ยวข้องของคณะกรรมการกำกับตลาดทุน และคณะกรรมการตลาดหลักทรัพย์แห่งประเทศไทย มาบังคับใช้โดยอนุโลม) แล้วอยู่ในเกณฑ์ต้องได้รับพิจารณาอนุมัติจากที่ประชุมผู้ถือหุ้นของบริษัท
      5. รายการอื่นใดที่ไม่ใช่รายการธุรกิจปกติของบริษัทย่อยและรายการที่มีผลกระทบต่อบริษัทอย่างมีนัยสำคัญ ทั้งนี้ ต้องเป็นกรณีที่เมื่อคำนวณขนาดรายการนั้นเปรียบเทียบกับของบริษัท (โดยนำหลักเกณฑ์การคำนวณรายการตามที่กำหนดไว้ในประกาศที่เกี่ยวข้องของคณะกรรมการกำกับตลาดทุน และคณะกรรมการตลาดหลักทรัพย์แห่งประเทศไทย มาบังคับใช้โดยอนุโลม) แล้วอยู่ในเกณฑ์ต้องได้รับการพิจารณาอนุมัติจากที่ประชุมผู้ถือหุ้นของบริษัท
      6. การแก้ไขข้อบังคับของบริษัทย่อยในเรื่องที่อาจส่งผลกระทบอย่างมีนัยสำคัญต่อฐานะการเงินและผลการดำเนินงานของบริษัทย่อย ซึ่งรวมถึงแต่ไม่จำกัดเพียง การแก้ไขข้อบังคับของบริษัทย่อยที่ส่งผลกระทบต่อสิทธิในในการออกเสียงลงคะแนนของบริษัทในที่ประชุมคณะกรรมการของบริษัทย่อยและ/หรือ ที่ประชุมผู้ถือหุ้นของบริษัทย่อย หรือการจ่ายปันผลของบริษัทย่อย เป็นต้น
2. คณะกรรมการจะต้องดำเนินการให้บริษัทและบริษัทย่อย มีระบบควบคุมภายใน ระบบบริหารความเสี่ยง และระบบป้องกันการทุจริต รวมถึงกำหนดให้มีมาตรการในการติดตามผลการดำเนินงานของบริษัทที่เหมาะสม มีประสิทธิภาพและรัดกุม เพียงพอ เพื่อทำให้มั่นใจได้ว่าการดำเนินการต่างๆของบริษัทย่อยจะเป็นไปตามนโยบายของบริษัท ข้อบังคับ รวมถึงกฎหมายและประกาศเรื่องการกำกับดูแลกิจการที่ดีของบริษัทจดทะเบียน รวมถึงประกาศข้อบังคับและหลักเกณฑ์ต่างๆ ที่เกี่ยวข้องของคณะกรรมการกำกับตลาดทุน สำนักงานคณะกรรมการกำกับหลักทรัพย์และตลาดหลักทรัพย์ได้อย่างแท้จริง และติดตามให้บริษัทย่อยเปิดเผยข้อมูลการทำรายการที่เกี่ยวโยงกัน และ/หรือรายการได้มา หรือจำหน่ายไปซึ่งทรัพย์สิน และ/หรือรายการที่มีนัยสำคัญอื่นใดต่อบริษัทอย่างครบถ้วนและถูกต้อง

**3.5 การดูแลเรื่องการใช้ข้อมูลภายใน**

ที่ประชุมคณะกรรมการบริษัทครั้งที่ 1/2562 (ครั้งแรกหลังแปรสภาพ) เมื่อวันที่ 18 มีนาคม 2562 มีมติที่เกี่ยวข้องกับระเบียบข้อบังคับในการนำข้อมูลภายในของบริษัทที่ยังไม่ได้เปิดเผยไปใช้เพื่อประโยชน์ของตนเองหรือผู้อื่น ทางบริษัทมีข้อกำหนด ดังนี้

**1. ข้อมูลภายในที่สำคัญ**

ข้อมูลภายในที่สำคัญมีองค์ประกอบที่สำคัญ 2 ประการ คือ

1.1 ข้อมูลที่มีความสำคัญและจูงใจให้ผู้ที่รู้ข้อมูล ทำการซื้อหรือขายหุ้น และ

1.2 ข้อมูลที่ยังไม่ได้มีการเปิดเผยต่อสาธารณชน รวมถึงข้อมูลที่บริษัทจัดเก็บไว้และยังไม่เปิดเผยต่อสาธารณชนเป็นการชั่วคราว เช่น ข้อมูลในงบการเงินที่ยังไม่ได้นำส่งตลาดหลักทรัพย์ฯ การจ่ายเงินปันผลที่ยังไม่เปิดเผยต่อตลาดหลักทรัพย์ฯ การได้มาซึ่งสัญญาทางการค้าที่สำคัญที่มีผลต่อผลประกอบการโดยรวมอย่างมีนัยสำคัญ เป็นต้น **2. แนวทางและมาตรการการดูแลเรื่องการใช้ข้อมูลภายใน**

2.1 กำหนดให้กรรมการ ผู้บริหารตามที่ระบุไว้ในพระราชบัญญัติหลักทรัพย์และตลาดหลักทรัพย์ มาตรา 89/1 รวมถึงคู่สมรสทั้งที่จดทะเบียนสมรสและผู้ซึ่งอยู่กินกันฉันสามีภรรยาโดยมิได้จดทะเบียนสมรส บุตรที่ยังไม่บรรลุนิติภาวะ นิติบุคคลที่กรรมการ ผู้บริหาร คู่สมรสหรือผู้ที่อยู่กินกันฉันสามีภรรยา และบุตรที่ยังไม่บรรลุนิติภาวะของกรรมการ ผู้บริหารดังกล่าวเป็นผู้ถือหุ้นรวมกันเกินร้อยละ 30 ของจำนวนสิทธิออกเสียงทั้งหมดของนิติบุคคลดังกล่าว จัดทำและจัดส่งรายงานการถือครองหลักทรัพย์ภายใน 30 วันนับแต่วันที่ได้รับการแต่งตั้ง รวมทั้งจัดทำและจัดส่งรายงานการเปลี่ยนแปลงการถือหลักทรัพย์ อันเนื่องมาจากการซื้อ ขาย โอน หรือรับโอนหลักทรัพย์ของบริษัทฯ ภายใน 3 วันทำการตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535

2.2 กำหนดให้กรรมการ และผู้บริหาร รวมถึงคู่สมรสทั้งที่จดทะเบียนสมรสและผู้ซึ่งอยู่กินกันฉันสามีภรรยาโดยมิได้จดทะเบียนสมรส บุตรที่ยังไม่บรรลุนิติภาวะ นิติบุคคลที่กรรมการ ผู้บริหาร คู่สมรสหรือผู้ที่อยู่กินกันฉันสามีภรรยา และบุตรที่ยังไม่บรรลุนิติภาวะของกรรมการ ผู้บริหารดังกล่าวเป็นผู้ถือหุ้นรวมกันเกินร้อยละ 30 ของจำนวนสิทธิออกเสียงทั้งหมดของนิติบุคคลดังกล่าว ตามที่ระบุไว้ในพระราชบัญญัติหลักทรัพย์และตลาดหลักทรัพย์ มาตรา 89/1 ต้องเปิดเผยรายงานการซื้อขายหลักทรัพย์ของบริษัทฯ ต่อที่ประชุมคณะกรรมการบริษัทฯ ทราบ

2.3 ห้ามไม่ให้กรรมการ ผู้บริหาร รวมถึงคู่สมรสทั้งที่จดทะเบียนสมรสและผู้ซึ่งอยู่กินกันฉันสามีภรรยาโดยมิได้จดทะเบียนสมรส บุตรที่ยังไม่บรรลุนิติภาวะ นิติบุคคลที่กรรมการ ผู้บริหาร คู่สมรสหรือผู้ที่อยู่กินกันฉันสามีภรรยา และบุตรที่ยังไม่บรรลุนิติภาวะของกรรมการ ผู้บริหารดังกล่าวเป็นผู้ถือหุ้นรวมกันเกินร้อยละ 30 ของจำนวนสิทธิออกเสียงทั้งหมดของนิติบุคคลดังกล่าว ตามที่ระบุไว้ในพระราชบัญญัติหลักทรัพย์และตลาดหลักทรัพย์ มาตรา 89/1 พนักงานที่เกี่ยวข้องกับการจัดทำงบการเงิน เลขานุการคณะกรรมการบริษัท เลขานุการคณะกรรมการตรวจสอบ หรือบุคคลภายนอกอื่นๆ ที่ได้รับการบอกกล่าวเกี่ยวกับข้อมูลภายในที่สำคัญ เช่น ผู้สอบบัญชี รวมถึงคู่สมรสและบุตรที่ยังต้องพึ่งพิงหรืออยู่ในอุปการะของผู้สอบบัญชี และกิจการที่ผู้สอบบัญชีมีอำนาจควบคุมหรือมีอิทธิพลอย่างมีสาระสำคัญ ไม่ว่าจะทางตรงหรือทางอ้อม เปิดเผยข้อมูลภายในที่สำคัญที่ยังไม่เปิดเผยต่อสาธารณชน แก่บุคคลอื่น รวมทั้งห้ามซื้อขายหลักทรัพย์ของบริษัท ในช่วง 1 เดือนก่อนที่งบการเงินเผยแพร่ต่อสาธารณชน และไม่ทำรายการซื้อ ขาย โอน หรือรับโอนหลักทรัพย์ของบริษัท อันเป็นการเอาเปรียบต่อบุคคลอื่น โดยใช้ข้อมูลภายในที่สำคัญที่ยังไม่เปิดเผยต่อสาธารณชน ไม่ว่าการกระทำดังกล่าวจะเป็นไปเพื่อประโยชน์ต่อตนเองหรือบุคคลอื่น

2.4 กำหนดบทลงโทษทางวินัยสำหรับผู้บริหารและผู้ปฏิบัติงานที่เกี่ยวข้อง หากมีการฝ่าฝืนนำข้อมูลภายในไปใช้ในการหาประโยชน์ส่วนตน ซึ่งเริ่มตั้งแต่การตักเตือนเป็นหนังสือ ตัดค่าจ้าง พักงานชั่วคราวโดยไม่ได้รับค่าจ้าง หรือให้ออกจากงาน ซึ่งการลงโทษจะพิจารณาจากเจตนาของการกระทำและความร้ายแรงของความผิดนั้นๆ

**3. นโยบายในการซื้อขายหลักทรัพย์ของบริษัท และการใช้ข้อมูลภายใน (Securities trading and inside information policy)**

3.1 กรรมการ ผู้บริหาร พนักงานพึงหลีกเลี่ยงการใช้ข้อมูลภายในเพื่อประโยชน์ของตนในการซื้อหรือขาย

หุ้นของบริษัท หรือให้ข้อมูลภายในแก่บุคคลอื่นเพื่อประโยชน์ในการซื้อหรือขายหุ้นของบริษัท

3.2 กรรมการ ผู้บริหารตามนิยามของสำนักงาน ก.ล.ต. และพนักงานที่อยู่ในข่ายที่สามารถล่วงรู้ข้อมูล

ภายใน เช่น เลขานุการบริษัท นักลงทุนสัมพันธ์ พนักงานฝ่ายบัญชีการเงิน มีหน้าที่รายงานการซื้อขายหลักทรัพย์ของบริษัทภายใน 3 วันทำการ เพื่อป้องกันการซื้อหรือขายหุ้นโดยใช้ข้อมูลภายใน และเพื่อเลี่ยงข้อครหาเกี่ยวกับความเหมาะสมของการซื้อหรือขายหุ้นของบุคคลภายใน

3.3 บุคคลภายในตาม 3.2 ควรละเว้นการซื้อหรือขายหุ้นของบริษัทในช่วงเวลา 30 วันก่อนที่จะเผยแพร่งบการเงินหรือเผยแพร่สถานะของบริษัท รวมถึงข้อมูลสำคัญอื่นๆ และควรรอคอยอย่างน้อย 24 ชั่วโมงภายหลังการเปิดเผยข้อมูลให้แก่สาธารณชนแล้ว ก่อนที่จะซื้อหรือขายหุ้นของบริษัท

3.4 บริษัทกำหนดนโยบายให้กรรมการของบริษัทต้องรายงานการซื้อ-ขายหุ้น/ถือของหลักทรัพย์ของบริษัทให้ที่ประชุมคณะกรรมการทราบทุกครั้งที่มีการประชุม

**3.6 การประเมินผลการปฏิบัติงานของคณะกรรมการ**

คณะกรรมการบริษัทกำหนดให้มีการประเมินผลการปฎิบัติงานตนเองของคณะกรรมการ (Board Self-Assessment) เป็นประจำทุกปี โดยใช้แบบประเมินที่บริษัทปรับปรุงจากตัวอย่างของตลาดหลักทรัพย์แห่งประเทศไทยจำนวน 3 ชุดป ดังนี้

1. แบบประเมินของคณะกรรมการรายคณะ(แบบย่อ)

2. แบบประเมินของคณะกรรมการชุดย่อยรายคณะ ซึ่งประกอบด้วยคณะกรรมการชุดย่อย 4 ชุด คือ

2.1 คณะกรรมการตรวจสอบ

2.2 คณะกรรมการสรรหาและพิจารณาค่าตอบแทน

2.3 คณะกรรมการบริหารความเสี่ยง

2.4 คณะกรรมการบริหาร

3. แบบประเมินของคณะกรรมการ และคณะกรรมการชุดย่อยรายบุคคล

โดยแบบประเมินดังกล่าวเพื่อใช้เป็นกรอบในการตรวจสอบการปฎิบัติงานในหน้าที่ของคณะกรรมการบริษัทว่าได้ดำเนินการตามนโยบายการกำกับดูแลกิจการที่ได้อนุมัติไว้และ/หรือตามแนวปฎิบัติที่ดี(Good Practices) เพื่อปรับปรุงการปฎิบัติงานของคณะกรรมการบริษัทให้สอดคล้องกับแนวนโยบายที่กำหนดไว้ และเพื่อทบทวนปัญหาและอุปสรรคที่เกิดขึ้นในรอบปีที่ผ่านมา

กระบวนการประเมินผลงานของคณะกรรมการทั้งคณะ/คณะกรรมการชุดย่อย/รายบุคคล มีดังนี้

1. คณะกรรมการบริษัท เป็นผู้อนุมัติและทบทวนแบบประเมินผล เพื่อให้เกิดความถูกต้อง ครบถ้วน และเป็นไปกำหนดของหน่วยงานกำกับดูแลและหลักเกณฑ์ของตลาดหลักทรัพย์แห่งประเทศไทย

2. เลขานุการบริษัท จัดส่งแบบประเมินคณะกรรมการภายในต้นเดือนมกราคมของทุกปี

3. คณะกรรมการ ทำแบบประเมินผลและส่งคืนเลขานุการบริษัท ภายในสิ้นเดือนมกราคมของทุกปี

4. เลขานุการบริษัท เป็นผู้สรุปและวิเคราะห์ผลการประเมินประสิทธิภาพการดำเนินงานของคณะกรรมการ และรายงานผลการวิเคราะห์จากการประเมินให้คณะกรรมการบริษัทรับทราบ

5. เลขานุการบริษัท นำผลวิเคราะห์และความเห็นเพิ่มเติมจากคณะกรรมการบริษัท ไปจัดทำแผนเพื่อดำเนินการพัฒนาปรับปรุงและส่งเสริมให้คณะกรรมการมีการบริหารงานที่มีประสิทธิภาพเพิ่มมากขึ้น

หลักเกณฑ์ที่ใช้ในการประเมินผลงานของคณะกรรมการทั้งคณะ/คณะกรรมการชุดย่อยรายคณะ/รายบุคคล ครอบคลุมเนื้อหาดังนี้

|  |  |  |  |
| --- | --- | --- | --- |
| **หัวข้อการประเมิน** | คณะกรรมการทั้งคณะ | คณะกรรมการชุดย่อย | รายบุคคล |
| 1. โครงสร้างและคุณสมบัติของคณะกรรมการ | 🗸 | 🗸 | 🗸 |
| 2. บทบาท หน้าที่ และความรับผิดชอบของคณะกรรมการ | 🗸 | 🗸 | 🗸 |
| 3. การประชุมคณะกรรมการ | 🗸 | 🗸 | 🗸 |
| 4. การทำหน้าที่ของกรรมการ | 🗸 | 🗴 | 🗴 |
| 5. ความสัมพันธ์กับฝ่ายจัดการ | 🗸 | 🗴 | 🗴 |
| 6. การพัฒนาตนเองของกรรมการและการพัฒนาผู้บริหาร | 🗸 | 🗴 | 🗴 |

ผลการประเมินของคณะกรรมการทั้งคณะ/คณะกรรมการชุดย่อยรายคณะ/รายบุคคล ประจำปี 2563 มีดังนี้

1. ผลประเมินของคณะกรรมการรายคณะ(ฉบับเต็ม)

- คะแนนเฉลี่ย 95.32% (จากคะแนนเต็ม 100)

- คะแนนตามหัวข้อประเมิน

1) โครงสร้างและคุณสมบัติของกรรมการ ค่าเฉลี่ย 94.87%

2) บทบาท หน้าที่ และความรับผิดชอบของกรรมการ ค่าเฉลี่ย 95.42%

3) การประชุมของคณะกรรมการ ค่าเฉลี่ย 95.99%

4) การทำหน้าที่ของกรรมการ ค่าเฉลี่ย 96.43%

5) ความสัมพันธ์กับฝ่ายจัดการ ค่าเฉลี่ย 95.56%

6) การพัฒนาตนเองของกรรมการและการพัฒนาผู้บริหาร ค่าเฉลี่ย 93.52%

2. ผลประเมินของคณะกรรมการชุดย่อยรายคณะ

2.1 คณะกรรมการตรวจสอบ

- คะแนนเฉลี่ย 100% (จากคะแนนเต็ม 100)

- คะแนนตามหัวข้อประเมิน

1) โครงสร้างและคุณสมบัติของกรรมการ ค่าเฉลี่ย 100%

2) การประชุมของคณะกรรมการ ค่าเฉลี่ย 100%

3) บทบาท หน้าที่ ความรับผิดชอบของกรรมการ ค่าเฉลี่ย 100%

2.2 คณะกรรมการสรรหาและพิจารณาค่าตอบแทน

- คะแนนเฉลี่ย 98.25% (จากคะแนนเต็ม 100)

- คะแนนตามหัวข้อประเมิน

1) โครงสร้างและคุณสมบัติของกรรมการ ค่าเฉลี่ย 100%

2) การประชุมของคณะกรรมการ ค่าเฉลี่ย 100%

3) บทบาท หน้าที่ ความรับผิดชอบของกรรมการ ค่าเฉลี่ย 94.44%

2.3 คณะกรรมการบริหารความเสี่ยง

- คะแนนเฉลี่ย 95.14% (จากคะแนนเต็ม 100)

- คะแนนตามหัวข้อประเมิน

1) โครงสร้างและคุณสมบัติของกรรมการ ค่าเฉลี่ย 94.64%

2) การประชุมของคณะกรรมการ ค่าเฉลี่ย 95.83%

3) บทบาท หน้าที่ ความรับผิดชอบของกรรมการ ค่าเฉลี่ย 95.00%

2.4 คณะกรรมการบริหาร

- คะแนนเฉลี่ย 95.39% (จากคะแนนเต็ม 100)

- คะแนนตามหัวข้อประเมิน

1) โครงสร้างและคุณสมบัติของกรรมการ ค่าเฉลี่ย 94.64%

2) การประชุมของคณะกรรมการ ค่าเฉลี่ย 95.83%

3) บทบาท หน้าที่ ความรับผิดชอบของกรรมการ ค่าเฉลี่ย 95.83%

3. ผลประเมินตนเองของคณะกรรมการและคณะกรรมการชุดย่อยรายบุคคล

- คะแนนเฉลี่ย 95.71% (จากคะแนนเต็ม 100)

- คะแนนตามหัวข้อประเมิน

1) โครงสร้างและคุณสมบัติของกรรมการ ค่าเฉลี่ย 94.44%

2) การประชุมของคณะกรรมการ ค่าเฉลี่ย 96.53%

3) บทบาท หน้าที่ ความรับผิดชอบของกรรมการ ค่าเฉลี่ย 95.56%

4. ผลการประเมินผลงานประจำปีของผู้บริหารสูงสุด

ทางประธานคณะกรรมการตรวจสอบได้ทำการประเมินผลงานของผู้บริหารสูงสุด (CEO)

4.1 ความคืบหน้าของแผนงานและความสำเร็จของเป้าหมายเชิงธุรกิจ

ผลการประเมินในหมวดที่ 1 : ความคืบหน้าของแผนงาน ได้แก่เป้าหมายทางธุรกิจในเรื่องของการทำกำไรประสบความสำเร็จตามเป้าหมายที่กำหนดไว้ และเป้าหมายในด้านธรรมมาภิบาลเป็นไปตามหลักการและแนวทางปฎิบัติของการกำกับดูแลกิจการที่ดีภายใต้ตลาดหลักทรัพย์แห่งประเทศไทย

4.2 การวัดผลการปฏิบัติงาน โดยพิจารณาจาก 10 หัวข้อ ซึ่งประกอบด้วย

1) ความเป็นผู้นำ

2) การกำหนดกลยุทธ์

3) การปฏิบัติตามกลยุทธ์

4) การวางแผนและผลปฏิบัติทางการเงิน

5) ความสัมพันธ์กับคณะกรรมการ

6) ความสัมพันธ์กับภายนอก

7) การบริหารงานและความสัมพันธ์กับบุคลากร

8) การสืบทอดตำแหน่ง

9) ความรู้ด้านผลิตภัณฑ์และบริการ

10) คุณลักษณะส่วนตัว

ผลการประเมินหมวดที่ 2 : การวัดผลการปฏิบัติงาน มีค่าเฉลี่ย 100% ซึ่งอยู่ในระดับดีเยี่ยม

4.3 การพัฒนา CEO

ไม่มีระบุ

**3.7 ค่าตอบแทนของผู้สอบบัญชี**

บริษัทได้จ่ายค่าตอบแทนการตรวจสอบ/สอบทานงบการเงินสำหรับงวดบัญชีปี 2561 – 2563 และได้อนุมัติค่าตอบแทนการตรวจสอบ/สอบทานงบการเงินสำหรับงวดบัญชีปี 2563 โดยที่ประชุมคณะกรรมการบริษัทครั้งที่ 2/2563 เมื่อวันที่ 26 กุมภาพันธ์ 2563 ให้แก่ผู้สอบบัญชีจากบริษัท สอบบัญชี ดี ไอ เอ อินเตอร์เนชั่นแนล จำกัด ซึ่งเป็นผู้สอบบัญชีที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ ซึ่งมีรายละเอียดค่าธรรมเนียมการสอบบัญชี ดังนี้

**3.7.1 ค่าตอบแทนของผู้สอบบัญชี (Audit Fee)**

หน่วย : บาท

| **ค่าตอบแทนผู้สอบบัญชี** | **ปี 2561** | **ปี 2562** | **ปี 2563/1** |
| --- | --- | --- | --- |
| 1. ค่าสอบบัญชีประจำปี | 0.95 | 0.95 | 0.99 |
| 2. ค่าสอบทานงบการเงินรายไตรมาส | 1.05 | 1.05 | 1.06 |
| **รวม** | **2.00** | **2.00** | **2.05** |

หมายเหตุ: /1ค่าตอบแทนผู้สอบบัญชีประจำปี 2563 ได้รับการอนุมัติจากที่ประชุมสามัญผู้ถือหุ้นประจำปี 2563 ในวันที่

4 สิงหาคม 2563

**3.7.2 ค่าบริการอื่นๆ (Non-Audit Fee)**

- ไม่มี –

**3.8 การนำหลักการกำกับดูแลกิจการที่ดีสำหรับบริษัทจดทะเบียนปี 2560 ไปปรับใช้**

บริษัทมีการปฏิบัติตามหลักการกำกับดูแลกิจการที่ดีสำหรับบริษัทจดทะเบียน ปี 2560 และคณะกรรมการบริษัทมีกระบวนการในการทบทวนการนำหลักการกำกับดูแลกิจการที่ดีสำหรับบริษัทจดทะเบียน ปี 2560 ไปปรับใช้ให้เหมาะสมกับบริบททางธุรกิจอย่างน้อยปีละ 1 ครั้ง

**3.9 ข้อที่ยังไม่ได้ปฏิบัติตามหลักการกำกับดูแลกิจการที่ดี**

- การเปิดเผยข้อมูลการเข้ารับการพัฒนาและฝึกอบรมของกรรมการแต่ละคน เนื่องจากภาวะสถานการณ์โรคติดเชื้อไวรัสโคโรนา 2019 ในปี 2563 ทำให้ไม่ได้รับการพัฒนาและฝึกอบรม

**4. ความรับผิดชอบต่อสังคม**

บริษัทและบริษัทย่อยมีนโยบายเพื่อให้การดำเนินธุรกิจของบริษัทเป็นไปด้วยความรับผิดชอบต่อสังคม สิ่งแวดล้อมและกลุ่มผู้มีส่วนได้ส่วนเสีย ซึ่งเป็นไปตามแนวทางความรับผิดชอบต่อสังคมของกิจการที่จัดทำโดยตลาดหลักทรัพย์แห่งประเทศไทยซึ่งกำหนดหลักการ 8 ข้อ ได้แก่ 1) การประกอบกิจการด้วยความเป็นธรรม 2) การต่อต้านการทุจริตคอร์รัปชั่น 3) การเคารพสิทธิมนุษยชน 4) การปฏิบัติต่อแรงงานอย่างเป็นธรรม 5) ความรับผิดชอบต่อผู้บริโภค 6) การดูแลรักษาสิ่งแวดล้อม 7) การร่วมพัฒนาชุมชนหรือสังคม และ 8) การมีนวัตกรรมและเผยแพร่นวัตกรรมซึ่งได้จากการดำเนินงานที่มีความรับผิดชอบต่อสังคม สิ่งแวดล้อมและผู้มีส่วนได้เสีย

**4.1 นโยบายภาพรวม**

บริษัทและบริษัทประกอบธุรกิจบนหลักการของการสร้างและพัฒนาพื้นฐานความคิด กระบวนการตัดสินใจ กลยุทธ์โครงสร้าง ระบบ แบบแผน ระเบียบวิธีการปฏิบัติขั้นตอน และตัวชี้วัด ซึ่งบริษัทได้กำหนดหลักเกณฑ์ที่ชัดเจนและสามารถปฏิบัติได้จริง ในนโยบายการกำกับดูแลกิจการ นโยบายการตรวจสอบและควบคุมภายใน นโยบายการบริหารความเสี่ยง รวมทั้งจรรยาบรรณทางธุรกิจและแนวทางปฏิบัติสำหรับผู้บริหารและพนักงาน เพื่อให้ยึดถือปฏิบัติตามอย่างเคร่งครัด สะท้อนให้เห็นถึงความรับผิดชอบของกรรมการและผู้บริหารทุกท่านที่มีต่อบริษัท ผู้ถือหุ้น พนักงาน และผู้มีส่วนได้เสียทั้งหมด โดยให้มีผลบังคับใช้ในทุกส่วนงานในการดำเนินธุรกิจให้มีประสิทธิภาพ โปร่งใส ตรวจสอบได้ นอกจากนี้ยังมีนโยบายด้านการบริหารทรัพยากรบุคคลเพื่อสนับสนุนการต่อต้านการทุจริตคอร์รัปชั่น และนโยบายว่าด้วยการสนับสนุนทางการเมืองเพื่อป้องกันการทุจริตในทุกๆ กรณี ซึ่งจะเป็นการเพิ่มความเชื่อมั่นและความมั่นใจต่อทุกฝ่าย

บริษัทไม่เพียงแต่ดำเนินธุรกิจเพื่อประโยชน์ทางเศรษฐกิจ แต่ยังมีนโยบายการดำเนินธุรกิจที่คำนึงถึงความรับผิดชอบต่อสังคมควบคู่กับการดูแลรักษาสิ่งแวดล้อมอีกด้วย โดยบริษัทตระหนักถึงหน้าที่และความรับผิดชอบร่วมที่พึงมีต่อสังคมและประเทศชาติ เพื่อให้การพัฒนาสังคมและประเทศยั่งยืนได้อย่างแท้จริง เป็นไปตามแนวความคิดแบบ CSR (Corporate Social Responsibility) ที่แพร่หลายในโลกสากลอย่างกว้างขวาง

**4.2 การดำเนินงานและการจัดทำรายงาน**

บริษัทได้กำหนดความรับผิดชอบต่อสังคมภายใต้นโยบาย ประกาศ และคู่มือแนวทางการปฏิบัติงานของบริษัท ดังนี้

**4.2.1 การประกอบกิจการด้วยความเป็นธรรม**

บริษัทและบริษัทย่อย ตระหนักถึงการดำเนินธุรกิจที่สุจริตและเป็นธรรมตามกรอบกติกาการแข่งขัน ภายใต้กฎหมายและระเบียบข้อบังคับที่เกี่ยวข้อง โดยคำนึงถึงผลประโยชน์ และผลกระทบจากการดำเนินงานของบริษัทและบริษัทย่อย ต่อผู้มีส่วนได้เสีย ได้แก่ ผู้ถือหุ้น พนักงาน ลูกจ้าง ลูกค้า คู่ค้า นักลงทุน เจ้าหนี้ และชุมชนโดยรอบบริษัทและบริษัทย่อย เป็นต้น โดยกำหนดแนวทางปฏิบัติ ดังนี้

(ก) ดำเนินธุรกิจในลักษณะที่สอดคล้องกับกฎหมาย ข้อบังคับและกฎเกณฑ์ที่เกี่ยวข้องอย่างเคร่งครัด รวมทั้งให้ความร่วมมือกับเจ้าหน้าที่ของรัฐ

(ข) บริษัทและบริษัทย่อยมีนโยบายไม่ให้ความร่วมมือหรือสนับสนุนบุคคลหรือองค์กรใดๆ ที่ทำธุรกิจผิดกฎหมาย หรือเป็นภัยต่อสังคมและความมั่นคงของประเทศ

(ค) ส่งเสริมให้พนักงานและลูกจ้างตระหนักถึงความสำคัญของการปฏิบัติตามกฎหมาย และการแข่งขันที่เป็นธรรม

**4.2.2 การต่อต้านการทุจริต**

บริษัทและบริษัทย่อยมีนโยบายที่จะต่อต้านการทุจริตคอร์รัปชันทุกรูปแบบ โดยมุ่งเน้นส่งเสริมคุณธรรม จริยธรรม ความโปร่งใสในการดำเนินธุรกิจตามหลักจรรยาบรรณทางธุรกิจของบริษัทฯ ตลอดจนดำเนินธุรกิจด้วยระบบบริหารงานที่มีประสิทธิภาพ มีความโปร่งใส สามารถตรวจสอบได้ ส่งเสริมให้มีการอบรมและสร้างจิตสำนึกให้พนักงานทำงานโดยสุจริตและกำกับดูแลการปฏิบัติเพื่อต่อต้านการทุจริต โดยบริษัทฯ มีการกำหนดหลักการที่สำคัญดังต่อไปนี้

(ก) พนักงานควรหลีกเลี่ยงการรับของขวัญ ของกำนัล การเลี้ยงรับรอง รวมทั้งผลประโยชน์อื่น ๆ จากผู้จัดจำหน่าย คู่ค้า และซัพพลายเออร์ เพื่อให้เกิดความเป็นอิสระในการจัดซื้อสินค้าจากผู้จัดจำหน่าย คู่ค้า และซัพพลายเออร์ ซึ่งหากพบว่าพนักงานรับผลประโยชน์เกินกว่าประเพณีอันควรหรือกระทำการใด ๆ ที่ทำให้ขาดความอิสระในการปฏิบัติงาน พนักงานผู้นั้นอาจถูกสอบสวนหรือถูกกล่าวหาว่ากระทำการทุจริต ซึ่งจะถูกลงโทษตามข้อบังคับเกี่ยวกับการทำงานหรือตามกฎระเบียบอื่น ๆ ของบริษัท

(ข) บริษัทและบริษัทย่อยมีการกำหนดระเบียบข้อบังคับในการอนุมัติจัดซื้อจัดจ้างอย่างเป็นระบบ โดยกำหนดให้มีแข่งขันยื่นประมูล การสอบราคาเปรียบเทียบ ตลอดจนกระบวนการพิจารณาคัดเลือกโปร่งใสและอย่างเป็นธรรม

(ค) บริษัทและบริษัทย่อยกำหนดให้มีหน่วยงานตรวจสอบภายใน (Internal Audit) ในการตรวจสอบการดำเนินงานของธุรกิจ และมีคณะทำงานตรวจสอบจากส่วนกลางไปสืบค้นและหาข้อเท็จจริงเพื่อประกอบการพิจารณาโดยประสานงานกับฝ่ายทรัพยากรบุคคลและฝ่ายกฎหมายของบริษัท

(ง) บริษัทและบริษัทย่อยมีการกำหนดหลักเกณฑ์ในการกำกับดูแลการจัดซื้อจัดจ้างอย่างโปร่งใส โดยมีการกำหนดอำนาจและระดับการอนุมัติการจัดซื้อจัดจ้างที่เหมาะสม ซึ่งเป็นไปตามคู่มืออำนาจดำเนินการของบริษัท

นอกจากนี้ ที่ประชุมคณะกรรมการบริษัทครั้งที่ 4/2562 เมื่อวันที่ 10 มิถุนายน 2562 ได้มีมติอนุมัติเข้าร่วมโครงการแนวร่วมปฏิบัติของภาคเอกชนไทยต่อต้านทุจริต (Thailand's Private Sector Collective Action Coalition Against Corruption: Thai CAC)ซึ่งเป็นโครงการที่จัดขึ้นโดยมีวัตถุประสงค์เพื่อผลักดันให้เกิดการทุจริตในวงกว้างของภาคเอกชนไทย ตลอดจนมีมติอนุมัตินโยบายการว่าจ้างที่ปรึกษา และนโยบายการศึกษาดูงานในประเทศและต่างประเทศ โดยมีสาระสำคัญ ดังนี้

* นโยบายการว่าจ้างที่ปรึกษา
  + ให้หน่วยงานที่มีความประสงค์จะว่าจ้างที่ปรึกษาขออนุมัติว่าจ้างที่ปรึกษาจากผู้มีอำนาจอนุมัติตามคู่มืออำนาจดำเนินการ ซึ่งในการขออนุมัติการว่าจ้างที่ปรึกษา ต้องประกอบด้วย
    1. ความเป็นมา เหตุผล และความจำเป็น ในการว่าจ้างที่ปรึกษา
    2. วัตถุประสงค์ของการว่าจ้างที่ปรึกษา อันจะเป็นประโยชน์ต่อการดำเนินธุรกิจของบริษัท
    3. ขอบเขต หน้าที่ และความรับผิดชอบของที่ปรึกษา ควรกำหนดให้ชัดเจนและครอบคลุมเหตุผลความจำเป็น และวัตถุประสงค์ ที่เป็นพื้นฐานในการว่าจ้างที่ปรึกษา
    4. คุณสมบัติของที่ปรึกษา ต้องมีประวัติการศึกษา ประสบการณ์ทำงาน ที่เหมาะสมกับลักษณะงาน สามารถตอบสนองเหตุผลและความจำเป็นของการว่าจ้างที่ปรึกษา ในการสร้างประโยชน์ให้แก่บริษัทตามวัตถุประสงค์ที่กำหนดไว้ได้ ตลอดจนให้ตรวจสอบว่าในการว่าจ้างที่ปรึกษาแต่ละราย ต้องไม่มีความขัดแย้งด้านผลประโยชน์ใดๆ ด้วย ทั้งนี้ กรณีเป็นข้าราชการ ต้องไม่อยู่ในตำแหน่งของหน่วยงานราชการที่อาจมีความขัดแย้งทางด้านผลประโยชน์ใดๆ กับบริษัท
    5. ระยะเวลาการดำเนินงานและการส่งมอบผลงาน ให้กำหนดให้สอดคล้องกับขอบเขต หน้าที่ ความรับผิดชอบ และปริมาณงานในการว่าจ้างที่ปรึกษา
    6. ค่าจ้าง ให้กำหนดอัตราค่าจ้างที่ปรึกษาให้เป็นไปตามความเหมาะสมและประหยัดโดยคำนึงถึงองค์ประกอบต่างๆ เช่น ขอบเขต หน้าที่ ความรับผิดชอบ ปริมาณงาน ลักษณะของงานที่จ้าง และอัตราค่าจ้างทั่วไปของงานในลักษณะเดียวกัน เป็นต้น ตลอดจนกำหนดหน้าที่ความรับผิดชอบต่อค่าใช้จ่ายที่เกี่ยวข้อง หรืออาจเกิดขึ้นระหว่างการดำเนินงานของที่ปรึกษา และวิธีการชำระให้ชัดเจน
    7. การกำกับการดำเนินงานของที่ปรึกษา ควรกำหนดให้มีการติดตามประเมินผลการดำเนินงานของที่ปรึกษาตามความเหมาะสม เพื่อใช้เป็นข้อมูลในการพิจารณาทบทวน ขยายเวลา หรือการว่าจ้างที่ปรึกษาในคราวถัดไป
  + ให้หน่วยงานที่เกี่ยวข้องจัดทำสัญญาให้ครอบคลุมเนื้อหาสาระสำคัญของการว่าจ้างที่ปรึกษาให้ครบถ้วน โดยอาจมอบหมายให้ที่ปรึกษาด้านกฎหมายดำเนินการตรวจสอบสัญญาเพิ่มเติมได้ หากจำเป็น
  + ให้หน่วยงานที่รับผิดชอบรายงานการว่าจ้างที่ปรึกษาทุกราย รวมถึงการเลิกจ้างหรือไม่ต่อสัญญาสำหรับที่ปรึกษารายใดๆ ต่อคณะกรรมการบริหารเพื่อพิจารณาอนุมัติ และคณะกรรมการตรวจสอบเพื่อพิจารณาให้ความเห็นต่อความเหมาะสมในการว่าจ้างที่ปรึกษาของบริษัทตามลำดับ
* นโยบายการศึกษาดูงานในประเทศและต่างประเทศ
  + ให้หน่วยงานที่มีความประสงค์จะไปศึกษาดูงานในประเทศหรือต่างประเทศ ขออนุมัติโครงการศึกษาดูงานในประเทศหรือต่างประเทศ จากผู้มีอำนาจอนุมัติตามคู่มืออำนาจดำเนินการ ซึ่งในการขออนุมัติโครงการศึกษาดูงานในประเทศและต่างประเทศต้องประกอบด้วย
    1. ความเป็นมา เหตุผล และความจำเป็น ของการไปศึกษาดูงานในประเทศหรือต่างประเทศ โดยต้องมีเหตุผลและความจำเป็นในเรื่องใดเรื่องหนึ่ง ดังต่อไปนี้
       - สามารถส่งเสริมและพัฒนาการดำเนินธุรกิจของบริษัท เช่น การขยายช่องทางหรือเปิดโอกาสในการดำเนินธุรกิจ การสร้างโอกาสด้านการขายหรือการตลาด ตลอดจนแบ่งปันความรู้หรือเสริมสร้างความสัมพันธ์ระหว่างองค์กร คู่ค้า หรือผู้มีส่วนได้เสียที่เกี่ยวข้องของบริษัท เป็นต้น
       - สามารถพัฒนาศักยภาพของบุคลากร เสริมสร้างความรู้ ประสบการณ์ ตลอดจนการเกิดโลกทัศน์และวิสัยทัศน์ เพื่อให้สามารถนำองค์ความรู้ที่ได้มาประยุกต์และพัฒนา เพื่อเพิ่มประสิทธิภาพในการดำเนินงานของบริษัท
       - สามารถแก้ไขปัญหาหรืออุปสรรคที่จะมีผลกระทบต่อการดำเนินธุรกิจของบริษัท
    2. วัตถุประสงค์ของการศึกษาดูงานในประเทศหรือต่างประเทศ ต้องมีการกำหนดอย่างชัดเจน สอดคล้องกับหน้าที่ความรับผิดชอบและวัตถุประสงค์หลักของหน่วยงาน และเกิดประโยชน์ต่อการดำเนินธุรกิจของบริษัทอย่างแท้จริง ตลอดจนกำหนดเป้าหมายและผลที่คาดว่าจะได้รับเพื่อใช้ในการประเมินผลของโครงการ
    3. ผู้เข้าร่วมโครงการศึกษาดูงานในประเทศหรือต่างประเทศ ต้องเป็นผู้ที่เกี่ยวข้องและสัมพันธ์กับวัตถุประสงค์หลักของโครงการโดยตรง มีความรู้ความชำนาญและประสบการณ์ทำงานสอดคล้องกับวัตถุประสงค์และเป้าหมายของโครงการ อันจะมีส่วนสำคัญในการสนับสนุนให้โครงการบรรลุวัตถุประสงค์ได้ นอกจากนี้ ผู้เข้าร่วมโครงการทั้งภายในและภายนอก (ถ้ามี) ต้องไม่มีความขัดแย้งทางผลประโยชน์ที่อาจผลต่อการตัดสินใจหรือการปฏิบัติหน้าที่ในตำแหน่งหน้าที่ที่รับผิดชอบ เพื่อให้สอดคล้องกับหลักการกำกับดูแลกิจการที่ดี และป้องกันการทุจริตที่อาจเกิดขึ้นได้
    4. กำหนดการของการศึกษาดูงานในประเทศหรือต่างประเทศ ต้องมีการกำหนดกิจกรรมและระยะเวลาอย่างเหมาะสมสอดคล้องกับวัตถุประสงค์และเป้าหมายของโครงการ
    5. ให้หน่วยงานผู้รับผิดชอบโครงการจัดทำงบประมาณโดยยึดหลักความเหมาะสมและประหยัด มีการจัดทำรายละเอียดงบประมาณค่าใช้จ่ายแบ่งแยกตามหมวดหมู่ให้ชัดเจน และเสนอขออนุมัติจากผู้มีอำนาจตามคู่มืออำนาจดำเนินการของบริษัท รวมทั้งในกรณีที่ต้องมีการจัดซื้อจัดจ้าง ให้ดำเนินการตามระเบียบปฏิบัติที่เกี่ยวข้องอย่างเคร่งครัด
* นโยบายการแจ้งเบาะแส

1) หากพบเห็นการกระทำที่เข้าข่ายการทุจริตคอร์รัปชั่นที่เกี่ยวข้องกับบริษัท สามารถแจ้งมาที่บริษัท

เพื่อทำการสืบสวนข้อเท็จจริงต่อไป สำหรับช่องทางในการแจ้งเบาะแสการทุจริตคอร์รัปชั่น สามารถแจ้ง ได้ผ่านทางจดหมายอิเล็กทรอนิกส์ โดยส่งถึงคณะกรรมการตรวจสอบ 3 ท่าน ดังนี้

1. คุณศราวุธ บุษยรัตน์ E-mail : [saravut\_b@hotmail.com](mailto:saravut_b@hotmail.com) ประธานกรรมการตรวจสอบ

2. คุณวินัย พฤกษะวัน E-mail : [fengwnp@ku.ac.th](mailto:fengwnp@ku.ac.th) กรรมการตรวจสอบ

3. คุณพิชิต ลำยอง E-mail : [pichitlumyong@gmail.com](mailto:pichitlumyong@gmail.com) กรรมการตรวจสอบ

2)การคุ้มครองสิทธิผู้ร้องเรียนและการรักษาความลับ

เนื่องจากการร้องเรียนและการให้ข้อมูลโดยสุจริตใจ ย่อมก่อให้เกิดประโยชน์แก่บริษัทและผู้มี ส่วนได้ส่วนเสีย ดังนั้นบริษัทจึงตระหนักถึงความสำคัญให้การคุ้มครองและรักษาความลับของผู้ร้องเรียน ผู้ให้ข้อมูลข้อเท็จจริงและพยานอื่นๆ ซึ่งบริษัทดำเนินมาตรการปกป้องคุ้มครองผู้ร้องเรียนและ ผู้เกี่ยวข้องอย่างเหมาะสม รวมถึงคุ้มครองสัญญาการจ้างงานว่าการร้องเรียนจะไม่เป็นเหตุในการเลิก จ้าง ลงโทษหรือดำเนินการใดที่มีผลร้ายแรงต่อผู้ร้องเรียนและผู้เกี่ยวข้อง

3)ขั้นตอนและแนวทางปฏิบัติการสืบสวนและลงโทษ

3.1 เมื่อคณะกรรมการตรวจสอบ ได้รับการแจ้งเบาะแสหรือข้อร้องเรียน ผู้รับเรื่องจะพิจารณาแต่งตั้ง ผู้รับผิดชอบเรื่องร้องเรียน ตามความเหมาะสม โดยผู้รับผิดชอบเรื่องร้องเรียน จะเป็นผู้กลั่นกรอง สืบสวน ข้อเท็จจริง และพิจารณาวินิจฉัยความผิด ในกรณีผู้ถูกกล่าวหาเป็นกรรมการฝ่ายบริหารของบริษัท ผู้รับผิดชอบเรื่องร้องเรียนจะต้องยื่นเรื่องร้องเรียนเพื่อให้คณะกรรมการการตรวจสอบเป็นผู้พิจารณา วินิจฉัยความผิด

3.2 หากการสืบสวนข้อเท็จจริงพบว่าข้อมูลหรือพยานหลักฐานมีเหตุอันควรเชื่อได้ว่าผู้ถูกกล่าวหาได้ กระทำการคอร์รัปชั่นจริง บริษัทจะให้สิทธิผู้ถูกกล่าวหาได้รับทราบข้อกล่าวหา ชี้แจง และพิสูจน์ตนเอง โดยการหาข้อมูลหรือพยานหลักฐานเพิ่มเติมเพื่อแสดงให้เห็นว่าตนเองไม่มีส่วนเกี่ยวข้องกับการกระทำ การคอร์รัปชั่นตามที่ถูกกล่าวหา

3.3 หากผู้ถูกกล่าวหาได้ทำการทุจริตคอร์รัปชั่นจริง การกระทำนั้นถือเป็นการกระทำผิดต่อนโยบาย ต่อต้านการทุจริตคอร์รัปชั่น ผู้กระทำผิดจะต้องได้รับการพิจารณาลงโทษทางวินัยตามคำวินิจฉัยของผู้ รับผิดชอบเรื่องร้องเรียนหรือคณะกรรมการตรวจสอบ

4) การเผยแพร่และการบังคับใช้

4.1 บริษัทได้เผยแพร่นโยบายต่อต้านการทุจริตคอร์รัปชั่นให้กรรมการ ผู้บริหารและพนักงานของ

บริษัททราบโดยทั่วกันผ่านช่องทางการสื่อสารของบริษัทฯ เช่นเว็บไซต์บริษัท ,รายงานประจำปีของ บริษัท, แบบ 56-1 ของบริษัท และการอบรม

4.2 บริษัทจัดให้มีการชี้แจงนโยบายต่อต้านการทุจริตคอร์รัปชั่นของบริษัทฯให้แก่กรรมการ ผู้บริหาร และพนักงานใหม่

4.3 บริษัทดำเนินการทบทวน และพัฒนานโยบายต่อต้านการทุจริตคอร์รัปชั่นอย่างต่อเนื่องและ สม่ำเสมอทุกปี

**4.2.3 การเคารพสิทธิมนุษยชน**

บริษัทและบริษัทย่อย ประกอบธุรกิจด้วยความเคารพต่อสิทธิมนุษยชน โดยมีการส่งเสริมและคุ้มครองสิทธิเสรีภาพ ตลอดจนปฏิบัติต่อกันอย่างเสมอภาค ทั้งภายในและภายนอกองค์กร ซึ่งเป็นรากฐานของการบริหารและพัฒนาทรัพยากรบุคคล ทั้งนี้ บริษัทและบริษัทย่อย ไม่มีนโยบายการเลือกปฏิบัติต่อบุคคลต่างเชื้อชาติ สตรี และเด็ก

**4.2.4 การปฏิบัติต่อแรงงานอย่างเป็นธรรม**

พนักงานเป็นทรัพยากรอันมีค่าขององค์กร บริษัทจึงปฏิบัติต่อแรงงานด้วยความเป็นธรรม เท่าเทียม ไม่เลือกปฏิบัติ ใส่ใจต่อคุณภาพชีวิตของพนักงาน โดยบริษัทจัดสรรพนักงานให้ทำงานตรงตามคุณสมบัติของตน และจัดสวัสดิการต่างๆ ให้แก่พนักงานอย่างเหมาะสมซึ่งบริษัทได้กำหนดโครงสร้างผลตอบแทนที่เหมาะสม อีกทั้งบริษัทได้สร้างบรรยากาศให้พนักงานทำงานด้วยความสุขสามัคคี ผลักดันให้พนักงานมีการพัฒนาเสริมสร้างความรู้ความเชี่ยวชาญของตนเองอยู่เสมอ ซึ่งบริษัทได้จัดให้มีการฝึกอบรมเพิ่มทักษะในหน้าที่การงานแก่พนักงานทุกๆคน เพื่อลดความผิดพลาดในการทำงานและเป็นการช่วยสร้างกำลังใจและทัศนคติการทำงานที่ดีในการทำงานด้วย เช่น กิจกรรมฝึกอบรม หรือ กิจกรรมพัฒนาความสามารถพนักงาน เป็นต้น

บริษัทจึงมุ่งมั่นที่จะรับผิดชอบทางด้านสังคมและแรงงาน รวมทั้งดูแลระบบมาตรฐานแรงงานให้เป็นไปอย่างต่อเนื่อง โดยถือเป็นองค์ประกอบสำคัญของการบริหารงานภายในบริษัทฯ ดังนี้

1. ข้อกำหนดทั่วไป

บริษัทจัดทำระบบมาตรฐานแรงงานยึดถือและปฏิบัติตามข้อกำหนดตามมาตรฐาน กฎหมาย และข้อกำหนด

อื่น ๆ ที่เกี่ยวข้องกับแรงงานเสมือนเป็นมาตรฐานบริษัท

2. ระบบการจัดการ

2.1 บริษัทจัดทำนโยบายด้านมาตรฐานแรงงานและความรับผิดชอบต่อสังคม ติดตาม ตรวจสอบการปฏิบัติให้

เป็นเป็นตามข้อกำหนดของมาตรฐานบริหารการจัดการระบบ ทบทวนนโยบายเป็นระยะ เพื่อการปรับปรุง

อย่างต่อเนื่อง เพื่อให้แน่ใจว่านโยบายดังกล่าวมีความเหมาะสมกับริษัท ฯ

2.2 บริษัทจัดสรรทรัพยากรที่เกี่ยวข้องให้เพียงพอและเหมาะสมในการดำเนินงาน

3.การใช้แรงงานบังคับ

ในทุกรูปแบบบริษัทจะไม่สนับสนุนการใช้แรงงานบังคับ

4. ค่าตอบแทนพนักงาน

เพื่อให้การกำหนดค่าตอบแทนเป็นไปอย่างเหมาะสมและแข่งขันได้ในการรักษาพนักงานที่ดีมีความสามารถให้

อยู่กับองค์กร บริษัทได้เข้าร่วมสำรวจค่าจ้างและค่าตอบแทนของบริษัทเพื่อเปรียบเทียบกับตลาดแรงงานและ

บริษัทอื่นในอุตสาหกรรมเดียวกัน รวมทั้งมีการทบทวนค่าจ้างเริ่มต้น (Starting Salary) สำหรับผู้ที่จบใหม่และเงินเดือนมูลฐาน (Base Salary) ตามค่าของงานผ่านสถาบันที่ดำเนินการสำรวจค่าจ้างเป็นประจำทำให้มั่นใจได้ว่า บริษัทมีโครงสร้างและการกำหนดค่าตอบแทนที่เป็นธรรมและเหมาะสมแก่พนักงาน ในการพิจารณาปรับค่าจ้างประจำปี คณะกรรมการบริหารเป็นผู้พิจารณา โดยคำนึงถึงผลการดำเนินงานของบริษัทผ่านตัวชี้วัดระดับองค์กร (Competency KPIs) และความสามารถในการจ่าย นอกจากนี้ บริษัทยังได้จัดตั้งกองทุนสำรองเลี้ยงชีพสำหรับดูแลพนักงานในระยะยาว เพื่อเป็นการสร้างแรงจูงใจให้กับพนักงานในการร่วมงานกับบริษัท อีกทั้งยังเป็นการสร้างวินัยการออมให้กับพนักงานอย่างต่อเนื่อง เพื่อที่พนักงานจะได้มีเงินออมจำนวนมากพอเมื่อถึงวันเกษียณอายุ และ มีชีวิตในวัยเกษียณอย่างมีคุณภาพ ซึ่งพนักงานสามารถสมัครเป็นสมาชิกได้ โดยพนักงานจ่ายเงินสะสมในอัตราร้อยละ 3 ถึง 5 ของเงินเดือนตามความสามารถในการออม และบริษัทสมทบให้ในอัตราร้อยละ 3 ถึง 5 ตามอายุงานและข้อกำหนดของกองทุน ซึ่งพนักงานที่เป็นสมาชิกของกองทุนจะเป็นผู้ได้รับผลประโยชน์ที่เกิดจากการบริหารตามสัดส่วนของเงินที่แต่ละคนมีอยู่ในกองทุน อีกทั้งยังได้จัดทำประกันกลุ่มให้กับพนักงานเพื่อเป็นหลักประกันให้กับพนักงานและครอบครัวของพนักงานด้วย

5. การเลือกปฏิบัติ

บริษัทไม่สนับสนุนให้มีการเลือกปฏิบัติในทุกกรณี โดยบริษัทเคารพเรื่องสิทธิมนุษยชนของแต่ละบุคคล และปฏิบัติต่อพนักงานอย่างเท่าเทียม

6. วินัยและการลงโทษ

บริษัทดำเนินการสร้างมาตรการทางวินัย และการลงโทษให้เป็นไปตามที่กฎหมายกำหนด

7. การใช้แรงงานเด็ก

7.1 บริษัทไม่มีนโยบายใช้แรงงานเด็กที่อายุต่ำกว่า 15 ปี

7.2 บริษัทจัดให้มีกระบวนการตรวจสอบเรื่องอายุของผู้สมัครและทำการบันทึกไว้เป็นหลักฐาน

8. การใช้แรงงานหญิง

บริษัทจัดให้ลูกจ้างหญิง และลูกจ้างหญิงมีครรภ์ปฏิบัติงานที่ไม่เป็นอันตรายต่อสุขภาพหรือ ร่างกาย ตามที่กฎหมายกำหนด

9. เสรีภาพในการสมาคมและการร่วมเจรจาต่อรอง

บริษัทเคารพสิทธิลูกจ้าง โดยไม่เลือกปฏิบัติ แทรกแซง หรือขัดขวางการใช้สิทธิของลูกจ้างที่ถูกต้องตามกฎหมาย

10.ความปลอดภัย อาชีวอนามัย และสภาพแวดล้อมในการทำงาน

บริษัทจัดสรรทรัพยากรที่จำเป็น เพื่อให้เกิดความปลอดภัย อาชีวอนามัย และสภาพแวดล้อมในการทำงานที่ปลอดภัยสำหรับพนักงาน

11. การจ้างงานเป็นไปตามกฎหมาย

บริษัทจัดให้มีกระบวนการสรรหาบุคลากร และการจ้างงานที่ถูกต้องตามกฎหมาย และมีสภาพการจ้างงานที่แน่นอน ชัดเจน สอดคล้องกับเจตนารมณ์ของกฎหมาย หรือแนวปฏิบัติสากล

12. การใช้ความรุนแรงหรือการปฏิบัติที่ไม่มีมนุษยธรรม

บริษัทไม่กระทำ หรือสนับสนุน วิธีการลงโทษลูกจ้างด้วยความรุนแรง และไม่มีมนุษยธรรม

13. สิ่งแวดล้อม

บริษัทจัดให้มีระบบการจัดการด้านสิ่งแวดล้อมอย่างมีประสิทธิภาพ และมีการประเมิน เพื่อลดผลกระทบต่อชุมชนและสิ่งแวดล้อม โดยบริษัทได้กำหนดนโยบายและแนวทางปฏิบัติตามกรอบ ISO 9001บริษัทได้รับรองแล้ว เมื่อวันที่ 16 พฤศจิกายน 2557

บริษัทให้ความสำคัญกับความปลอดภัย อาชีวอนามัยและสภาพแวดล้อมในการทำงานมาเป็นอันดับแรก ครอบคลุมบุคลากรภายในองค์กร ประกอบด้วยพนักงานทุกคนในบริษัท ผู้รับเหมา และผู้มาติดต่อ รวมถึงผู้เยี่ยมชมโรงงาน โดยมีการกำหนดเป้าหมายเป็นประจำทุกปี เพื่อให้มั่นใจว่าการดำเนินการใดๆของบริษัทไม่ก่อให้เกิดผลกระทบพนักงาน ผู้ที่มีส่วนเกี่ยวข้อง ชุมชน และสังคม บริษัทจึงได้กำหนดนโยบายความปลอดภัย อาชีวอนามัย และสภาพแวดล้อมในการทำงาน ซึ่งนโยบายดังกล่าวได้มีการปรับปรุงอย่างต่อเนื่องให้มีความเหมาะสม ดังนี้

1. บริษัทส่งเสริมและสนับสนุนให้มีการยกระดับและพัฒนา ปรับปรุงสภาพแวดล้อมในการทำงาน สถานที่ทำงาน ความสะอาด วิธีการปฎิบัติงานที่ปลอดภัย ตลอดจนแนะนำชี้แจงให้ทราบถึงสาเหตุและวิธีการป้องกัน จัดหาเครื่องมือ อุปกรณ์ความปลอดภัยให้กับพนักงาน เพื่อให้เกิดความปลอดภัยในการทำงาน อันนำมาซึ่งคุณภาพชีวิต และสุขภาพที่ดีของพนักงาน
2. บริษัทส่งเสริม สนับสนุนให้มีการจัดกิจกรรมความปลอดภัยที่ช่วยกระตุ้นจิตสำนึกของพนักงานอย่างต่อเนื่อง เพื่อให้บรรลุเป้าหมายอุบัติเหตุเป็นศูนย์ทั้งในงานและนอกงาน เช่น การจัดนิทรรศการ การอบรม การประชาสัมพันธ์ การแข่งขันด้านความปลอดภัย เป็นต้น
3. บริษัทกำหนดเป็นนโยบายให้ผู้บังคับบัญชาทุกคนต้องกระทำตนให้เป็นแบบอย่างที่ดี และมีหน้าที่ดูแลรับผิดชอบในเรื่องความปลอดภัย อาชีวอนามัยและสภาะแวดล้อมในการทำงาน
4. บริษัทกำหนดเป็นนโยบาย ให้พนักงานทุกคนต้องมีหน้าที่ รับผิดชอบในการปฏิบัติงานให้เกิดความปลอดภัยแก่ ตนเอง และเพื่อนร่วมงาน โดยปฏิบัติตามกฎข้อบังคับความปลอดภัย อาชีวอนามัยและสภาพแวดล้อมในการทำงาน ที่บริษัทได้กำหนด และถือปฏิบัติอย่างเคร่งครัด
5. บริษัทถือว่าพนักงานทุกคนมีส่วนร่วมในการป้องกันอุบัติเหตุ และรักษาสภาพแวดล้อมในการทำงาน บริษัทยินดีรับข้อเสนอแนะข้อคิดเห็นต่างๆ ของพนักงานโดยจะนำไปพิจารณาตลอดจนปรับปรุงแก้ไขจุดบกพร่องต่างๆ ตามความเหมาะสม เพื่อให้เกิดความปลอดภัยแก่พนักงานมากที่สุด
6. บริษัทดำเนินการทบทวนนโยบายฯ ตลอดจนการติดตาม ตรวจสอบ การจัดการด้านความปลอดภัยอาชีวอนามัย และสภาพแวดล้อมในการทำงาน เพื่อให้แน่ใจว่านโยบายดังกล่าวมีความเหมาะสมกับบริษัท

ทั้งนี้ บริษัทมีการเปิดเผยข้อมูลสถิติการเกิดอุบัติเหตุไว้ที่บริษัทในส่วนโรงงาน ได้แก่ชั่วโมงการทำงานที่ไม่เกิดอุบัติเหตุถึงขั้นหยุดงาน เป้าหมายจำนวนวันความปลอดภัย และวันที่เกิดอุบัติเหตุล่าสุด เพื่อเป็นการแสดงการรายงานข้อมูลด้านความปลอดภัยให้พนักงานและผู้ที่เข้ามาปฎิบัติงานภายในโรงงานได้ทราบถึงมาตรการ และให้ความสำคัญในเรื่องดังกล่าว

**อัตราการบาดเจ็บ โรคจากการทำงาน จำนวนวันสูญเสีย และการขาดงาน**

|  |  |  |  |  |  |  |
| --- | --- | --- | --- | --- | --- | --- |
| **การเกิดอุบัติเหตุจากการทำงาน**  **(จำนวนครั้ง)** | **2562** | | | **2563** | | |
| **สำนัก**  **งานใหญ่** | **โรงงานบางใหญ่** | **โรงงานไทรใหญ่** | **สำนัก**  **งานใหญ่** | **โรงงานบางใหญ่** | **โรงงานไทรใหญ่** |
| 1. จำนวนพนักงาน | 88 | 194 | - | 93 | 165 | 35 |
| 2. จำนวนวันทำงาน | 251 | 299 | - | 249 | 297 | 297 |
| 3. สถิติการหยุดงานของพนักงาน | 1,247 | 1,837 | - | 1,179.50 | 1,529.68 | 326 |
| 4. สถิติการบาดเจ็บจากการทำงาน | 0 | 0 | - | 0 | 0 | 0 |
| 5. สถิติการเจ็บป่วยจากการทำงาน | 0 | 0 | - | 0 | 0 | 0 |
| 6. สถิติเสียชีวิต | 0 | 0 | - | 0 | 0 | 0 |

**การดำเนินงานด้านความปลอดภัย อาชีวอนามัยและสภาพแวดล้อมในการทำงาน**

บริษัทมีคณะกรรมการความปลอดภัย เพื่อให้มีผู้รับผิดชอบหลักต่อเรื่องความปลอดภัย อาชีวอนามัยและสภาพแวดล้อมในการทำงาน โดยมีหน้าที่กำกับดูแลพนักงานให้มีความปลอดภัยในการทำงาน พร้อมกำหนดกฎระเบียบและวิธีปฎิบัติงานที่ปลอดภัย จัดหาอุปกรณ์ป้องกันอันตรายส่วนบุคคล(PPE) ให้แก่พนักงาน ตลอดจนเสนอแนะมาตรการความปลอดภัย และการปรับปรุงแก้ไข ในกรณีพบสิ่งที่ทำให้มีความเสี่ยง และอาจก่อให้เกิดอันตรายต่อผู้ปฎิบัติงาน ผู้รับเหมา หรือ บุคคลภายนอกที่เข้ามาปฎิบัติงานภายในพื้นที่ของบริษัท รวมถึงการส่งสริมและสนับสนุนกิจกรรมด้านความปลอดภัยต่างๆ เช่น

- กิจกรรม วันความปลอดภัย Safety Day

- จัดอบรมหลักสูตร ความปลอดภัยในการทำงานที่เกี่ยวข้อง

- Morning talk พนักงานก่อนเริ่มทำงาน เป็นต้น

- จัดซ้อมแผนฉุกเฉินเป็นประจำทุกปี เช่น ซ้อมแผนดับเพลิงขั้นต้นและอพยพหนีไฟ ,ซ้อมแผนฉุกเฉินกรณี สารเคมีหกรั่วไหล

- จัดหาอุปกรณ์ป้องกันอันตรายส่วนบุคคล ให้พนักงานได้สวมใส่ตามความเสี่ยงของแต่ละแผนก

- จัดตรวจสุขภาพประจำปี และตรวจสุขภาพตามปัจจัยเสี่ยงทุกปี

- ตรวจสอบระบบต่างๆตามมาตรฐานความปลอดภัย

**กิจกรรม วันความปลอดภัย Safety Day**

****

****


**อบรมหลักสูตรการขับขี่รถโฟลค์ลิฟท์อย่างปลอดภัย**

****

**อบรม Morning talk เรื่องความปลอดภัย**

****

**ติดตั้งป้ายเตือน อุปกรณ์ฉุกเฉินและตรวจสอบ เป็นประจำทุกเดือน**

****

**ตรวจสอบเครนประจำปี**

****

**ตรวจไฟฟ้าประจำปี**

****

**จัดซ้อมแผนดับเพลิงขั้นต้นและอพยพหนีไฟ**

****

****

**จัดซ้อมแผนฉุกเฉินกรณีสารเคมีหกรั่วไหล**

****

****

**ตรวจสุขภาพประจำปี และสุขภาพตามปัจจัยเสี่ยง**

****

**จัดหาอุปกรณ์ป้องกันอันตรายส่วนบุคคลให้พนักงาน**

**ตรวจปริมาณความเข้มข้นสารเคมีอันตรายในสถานที่ทำงาน**

****

**4.2.5 ความรับผิดชอบต่อผู้บริโภค (ลูกค้า)**

บริษัทดำเนินการบริหารระบบคุณภาพอย่างจริงจังและต่อเนื่อง โดยบริษัทได้กำหนดนโยบายคุณภาพ มุ่งเน้นถึงการสร้างความพึงพอใจให้กับลูกค้า การผลิตผลงานที่มีคุณภาพ ตามมาตรฐานวิชาชีพและตรงตามกำหนดเวลา การปฏิบัติงานเป็นทีมอย่างมีประสิทธิภาพ รวมถึงการสร้างและรักษาความสัมพันธ์ที่ดีกับลูกค้า สร้างเครือข่าย พันธมิตรและรักษาการมีความสัมพันธ์ที่ดีต่อกัน

**4.2.6การดูแลรักษาสิ่งแวดล้อม**

บริษัทเล็งเห็นถึงความสำคัญของสิ่งแวดล้อม จึงตระหนักในความรับผิดชอบต่อสังคมและชุมชน โดยถือเป็นภารกิจหลักอย่างหนึ่งของบริษัทโดยให้กรรมการ ผู้บริหารและพนักงานต้องอนุรักษ์ทรัพยากรธรรมชาติและรักษาสิ่งแวดล้อม รวมทั้งมีการปฏิบัติตามกฎหมายด้านสิ่งแวดล้อมอย่างเคร่งครัด ระมัดระวัง ไม่ให้การดำเนินกิจการเกิดผลกระทบต่อสิ่งแวดล้อมในบริเวณชุมชนใกล้เคียงหรือให้เกิดผลกระทบน้อยที่สุด รวมถึงการจัดกิจกรรมหรือสนับสนุนการจัดกิจกรรมของผู้มีส่วนได้ส่วนเสียอันเป็นกิจกรรมเพื่อสาธารณประโยชน์และการบริการสังคมอย่างต่อเนื่อง

บริษัทตระหนักถึงอันตรายจากของเสียปนเปื้อนสารเคมี ภาชนะบรรจุสารเคมีที่มีฤทธิ์กัดกร่อน หรือสารไวไฟที่ก่อให้เกิดอันตรายต่อบุคคลหรือสร้างผลกระทบต่อสิ่งแวดล้อม บริษัทจึงได้ดำเนินการคัดแยกของเสียปนเปื้อนและว่าจ้างผู้ขนส่งของเสียอันตรายเพื่อนำขยะไปกำจัดอย่างถูกวิธี โดยได้ว่าจ้างโรงงานประกอบกิจการคัดแยกและฝังกลบสิ่งปฎิกูลหรือวัสดุที่ไม่ใช้แล้วตามที่กำหนดไว้(ประเภทโรงงานที่ 105)

ของเสียอันตรายที่เกิดจากกิจกรรมธุรกิจขององค์กร ได้แก่ ทินเนอร์ ถุงมือปนเปื้อนสารเคมี หลอดไฟ และภาชนะเปล่าปนเปื้อน เป็นต้น จะถูกนำไปเก็บไว้ในห้องเก็บขยะของเสียอันตราย โดยแยกประเภทจัดเก็บให้ชัดเจน บริษัทมีปริมาณการขนส่งขยะอันตรายดังนี้

**ตารางแสดงปริมาณของเสียอันตรายแยกตามวิธีกำจัด ประจำปี 2563**

|  |  |  |  |  |  |
| --- | --- | --- | --- | --- | --- |
| ลำดับ | ประเภทของเสียอันตราย | วิธีกำจัดของเสียอันตราย | รหัส | ปริมาณของ  เสียอันตราย(กิโลกรัม) | ร้อยละ |
| 1 | เศษผ้าถุงมือปนเปื้อน | นำไปทำเชื้อเพลิงผสม | 042 | 0.46 |  |
| 2 | สีและทินเนอร์ | 0.56 |  |
| 3 | น้ำเสียชุบโลหะ | บำบัดน้ำเสียด้วยวิธีทางเคมีกายภาภพ | 056 | 1,091.33 |  |
| 4 | ภาชนะเปล่าปนเปื้อนสารเคมี | ฝังกลบอย่างปลอดภัย เมื่อปรับเสถียรหรือทำเป็นก้อนแข็งแล้ว | 073 | 0.19 |  |
| 5 | หลอดไฟ | 0.1 |  |
| 6 | กระป๋องสเปรย์ | 0.02 |  |

**รูปภาพ การจัดการของเสียอันตรายและการจัดเก็บ**



ห้องขยะอันตรายและห้องขยะทั่วไป

ประเภทน้ำเสียจากกิจกรรมการใช้น้ำทั่วไป เช่น การล้างมือ การใช้ห้องน้ำ ฯลฯ บริษัทได้มีระบบบำบัดน้ำเสียสำหรับประเภทน้ำดังกล่าวและไม่มีการปล่อยน้ำเสียออกนอกโรงงาน แต่มีการนำน้ำที่ผ่านการบำบัดแล้ว นำกลับมาใช้ใหม่ ซึ่งนำไปรถน้ำต้นไม้ภายในโรงงาน ผ่านระบบท่อจ่ายน้ำ

 รูปภาพบ่อบำบัดน้ำเสียจากกิจกรรมการใช้น้ำทั่วไป

รูปภาพ การตรวจสอบคุณภาพน้ำเสียเป็นประจำทุกปี



ตัวอย่างรูปภาพขยะอันตราย



ภาชนะเปล่าปนเปื้อน



น้ำเสียจากกระบวนการผลิต

กระป๋องสเปรย์ หลอดไฟ

บรริษัทว่าจ้างผู้ขนส่งและกำจัดของเสียอันตรายนำไปกำจัดอย่างถูกวิธี

นอกจากนี้บริษัทมีการตรวจวัดคุณภาพอากาศ ปริมาณฝุ่นละออง Wet scrubber เป็นประจำทุกปี และมีค่าผ่านเกณฑ์มาตรฐานที่ราชการกำหนด



รูปภาพ ตรวจวัดปริมาณฝุ่นละอองปลายปล่อง

รูปภาพ ตรวจวัดระบบอากาศเสียแบบเปียก



**4.2.7 การร่วมพัฒนาชุมชนหรือสังคม**

บริษัทและบริษัทย่อย ตระหนักถึงความสำคัญในการมีส่วนร่วมในการรับผิดชอบต่อสังคม จึงจัดให้มีโครงการช่วยเหลือและพัฒนาสังคมอย่างต่อเนื่อง พร้อมทั้งสนับสนุนและส่งเสริมให้มีการให้ความรู้และฝึกอบรมแก่พนักงานและลูกจ้าง เพื่อปลูกฝังจิตสำนึกเกี่ยวกับความรับผิดชอบต่อชุมชน สิ่งแวดล้อมและสังคมส่วนรวมให้เกิดขึ้นในหมู่พนักงานและลูกจ้างทุกระดับและสนับสนุนให้พนักงานและลูกจ้างเข้าร่วมกิจกรรมต่างๆ ที่บริษัทฯ และบริษัทย่อยจัดขึ้น

บริษัทและบริษัทย่อย มีนโยบายมีส่วนร่วมในการรับผิดชอบต่อสังคม ในเรื่องสาธารณประโยชน์ การรักษาสภาพแวดล้อม และการพัฒนาชุมชน ตลอดจนโครงการสร้างสรรค์เพื่อส่งเสริมและสนับสนุนความเป็นอยู่ที่ดีขึ้นในชุมชนที่บริษัทฯ อาศัยอยู่

บริษัทและบริษัทย่อย จัดให้มีการรณรงค์และสร้างจิตสำนึกให้แก่พนักงานและลูกจ้างในการอนุรักษ์และการใช้ทรัพยากร และพลังงานต่างๆ อย่างชาญฉลาดและมีประสิทธิภาพ

**4.2.8 การมีนวัตกรรมและเผยแพร่นวัตกรรมซึ่งได้จากการดำเนินงานที่มีความรับผิดชอบต่อสังคม สิ่งแวดล้อมและผู้มีส่วนได้เสีย**

บริษัทจะสนับสนุนให้มีนวัตกรรมในด้านต่างๆ โดยเฉพาะนวัตกรรมด้านกระบวนการทำงานทั้งในระดับภายในองค์กรและระดับความร่วมมือระหว่างองค์กร โดยเน้นนวัตกรรมเชิงสร้างสรรค์ที่ก่อให้เกิดการเปลี่ยนแปลงในทางที่ดีขึ้น สร้างผลิตผลและมูลค่าเพิ่ม ทั้งนี้เพื่อให้เกิดประโยชน์สูงสุดต่อสังคม บริษัทถือเป็นนโยบายว่าการเผยแพร่นวัตกรรมเป็นหนึ่งในความรับผิดชอบต่อสังคม โดยจะมีการสื่อสารและเผยแพร่นวัตกรรมให้กับกลุ่มผู้มีส่วนได้เสียทั้งทางตรงทางอ้อมรับทราบผ่านช่องทางที่หลากหลาย เพื่อให้มั่นใจว่าข้อมูลข่าวสารด้านนวัตกรรมเหล่านี้จะสื่อสารไปถึงกลุ่มผู้มีส่วนได้เสียอย่างทั่วถึง

**4.3 กิจกรรมเพื่อประโยชน์ต่อสังคมและสิ่งแวดล้อม**

บริษัทและบริษัทย่อยมุ่งมั่นและทุ่มเทสร้างองค์กรที่มีความรับผิดชอบต่อสังคมในฐานะพลเมืองบรรษัทที่ดี (Good Corporate Citizen) ที่สรรค์สร้างผลประโยชน์ร่วมกันในสังคมเดียวกัน โดยให้การสนับสนุนส่งเสริมการดำเนินกิจกรรมด้านต่างๆ ดังต่อไปนี้

บริษัทจัดตั้ง KUMWELL Learning Center เพื่อมอบความรู้ ความเข้าใจ ด้านระบบการต่อลงดินและการป้องกันฟ้าผ่าแก่เครือข่ายทั้งภาครัฐและเอกชน และมีการดำเนินโครงการ Creating Shared Value (CSV) ซึ่งเป็นโครงการความปลอดภัยเพื่อสังคมทั่วประเทศไทยและในอาเซียน เพื่อแบ่งปันความรู้เกี่ยวกับระบบการต่อลงดินและป้องกันฟ้าผ่าแก่เครือข่ายของรัฐบาล เช่น กระทรวงแรงงาน กระทรวงศึกษาธิการ กระทรวงอุตสาหกรรม สภาวิศวกร และเครือข่ายภาคเอกชน เช่น วิศวกรรมสถานแห่งประเทศไทย (วสท.) สมาคมช่างเหมาไฟฟ้าและเครื่องกลไทย และสถาบันวิศวกรรมต่างๆ เพื่อให้มั่นใจว่าแต่ละภาคส่วนจะมีวิศวกรและช่างเทคนิคที่มีความเชี่ยวชาญในการให้บริการแก่ชุมชน ทั้งเรื่องวิธีการออกแบบ การติดตั้ง การตรวจสอบ และการบำรุงรักษา ระบบต่อลงดิน ระบบป้องกันฟ้าผ่า อุปกรณ์ป้องกันเสิร์จ ระบบตรวจจับและเตือนภัยฟ้าผ่า ด้วยความใส่ใจเป็นอย่างยิ่งในการดำเนินธุรกิจอย่างยั่งยืน โดยการสนับสนุนอันดีระหว่างกันทั้งภาคอุตสาหกรรม ชุมชน และสิ่งแวดล้อม นอกจากนี้ บริษัท ยังมีการเผยแพร่ความรู้ด้านระบบการต่อลงดินและป้องกันฟ้าผ่าให้กับประชาชนทั่วไปผ่านช่องทางออนไลน์ เช่น Facebook และ Youtube เป็นต้น

บริษัทและบริษัทย่อยให้ความสำคัญกับการสร้างความร่วมมือในการสร้างผลงานวิจัยกับหน่วยงานภายนอกที่เกี่ยวข้อง เช่น มหาวิทยาลัย วิทยาลัย กองทัพเรือ โดยที่ผ่านมาบริษัทได้ลงนามความร่วมมือกับสำนักงานวิจัยและพัฒนาการทางทหาร กองทัพเรือ (สวพ.ทร.) ในการวิจัยและพัฒนา ตลอดจนการสร้างมาตรฐานระบบป้องกันฟ้าผ่า ระบบการต่อลงดิน และการพัฒนาทางวิทยาศาสตร์และเทคโนโลยี ซึ่งจะเป็นประโยชน์สูงสุดต่อประเทศชาติและประชาชนอย่างยั่งยืน

ยิ่งไปกว่านั้น บริษัทและบริษัทย่อยมีการเผยแพร่ผลงานการวิจัยให้แก่สาธารณะชนเพื่อส่งเสริมความรู้ทางวิชาการเกี่ยวกับระบบการต่อลงดิน ระบบการป้องกันฟ้าผ่า ซึ่งที่ผ่านบริษัทได้มีการนำเสนอผลงานทางวิชาการในงานวิชาการทั้งในระดับประเทศ และระดับสากล

นอกจากนั้น บริษัทและบริษัทย่อยยังให้ความสำคัญในการมีส่วนร่วมและสร้างความสัมพันธ์อันดีให้เกิดขึ้นระหว่างบริษัท ชุมชน และสังคมเพื่อส่งเสริมกิจกรรมด้านต่างๆ ที่เป็นประโยชน์ในการพัฒนาสังคมและชุมชน ตลอดจนการจัดกิจกรรมพื่อบำเพ็ญสาธารณประโยชน์ต่อสังคมในทุกๆ ปี โดยมีวัตถุประสงค์หลักที่จะให้พนักงานทุกคนมีจิตสำนึกต่อการพัฒนาสังคม เช่น

**กิจกรรมทางศาสนา**

การทำบุญทอดผ้าป่าสามัคคีเพื่อสร้างศาลาอเนกประสงค์



วันมาฆบูชา ทำบุญถวายสังฆทาน



ความช่วยเหลือในสถานการณ์ การแพร่ระบาดของโควิด 19 ได้มอบอุปกรณ์ป้องกัน เช่น หน้ากากเฟสชิลด์ให้กับทางโรงพยาบาล





|  |
| --- |
| 5. การควบคุมภายในและการบริหารจัดการความเสี่ยง |

|  |
| --- |
| **5.1 สรุปความเห็นของกรรมการบริษัทเกี่ยวกับระบบควบคุมภายในของบริษัท** |

ในประชุมคณะกรรมการบริษัทครั้งที่ 2/2564 เมื่อวันที่ 24 กุมภาพันธ์ 2564 โดยมีคณะกรรมการตรวจสอบ ในฐานะกรรมการอิสระของบริษัท รวม 3 ท่าน เข้าร่วมประชุม ทางคณะกรรมการบริษัทได้ประเมินความเพียงพอของระบบการควบคุมภายในของบริษัทในแง่ต่างๆ ทั้ง 5 ประเด็น ได้แก่ ประเด็นเกี่ยวกับองค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล และระบบการติดตาม คณะกรรมการบริษัทมีความเห็นว่า บริษัทมีระบบควบคุมภายในที่เพียงพอและเหมาะสมกับการดำเนินธุรกิจของบริษัทแล้ว

สำหรับการดำเนินการเกี่ยวกับระบบควบคุมภายใน บริษัทมีคณะกรรมการตรวจสอบเข้ามาสอบทานระบบการควบคุมภายใน และระบบการปฏิบัติงานของบริษัท โดยมีการประสานงานกับผู้สอบบัญชี ผู้ตรวจสอบระบบควบคุมภายในและผู้บริหารบริษัท เกี่ยวกับการสอบทานรายงานทางการเงินให้มีการเปิดเผยข้อมูลอย่างเพียงพอและเชื่อถือได้ เพื่อให้การปฏิบัติงานของบริษัทเป็นไปตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ กฎ ระเบียบ ประกาศ และกฎหมายที่เกี่ยวข้องกับการดำเนินธุรกิจของบริษัท

บริษัทมีการแต่งตั้ง บริษัท สอบบัญชี ไอ วี แอล จำกัด ซึ่งเป็นสำนักงานตรวจสอบจากภายนอก (Outsource) โดยมีนางสาววัลดี สีบุญเรือง ซึ่งดำรงตำแหน่งเป็นหุ้นส่วนผู้จัดการ ทำหน้าที่เป็นผู้รับผิดชอบหลักในการปฏิบัติหน้าที่ผู้ตรวจสอบภายในของบริษัท เพื่อทำหน้าที่ตรวจสอบระบบการควบคุมภายในของบริษัทและประเมินความเพียงพอของระบบควบคุมภายใน โดยผู้ตรวจสอบภายในจะนำเสนอรายงานผลการตรวจสอบภายในต่อที่ประชุมคณะกรรมการตรวจสอบรวมทั้งจัดทำแผนการตรวจสอบภายในประจำปีเพื่อนำเสนอต่อที่ประชุมคณะกรรมการตรวจสอบเพื่อพิจารณาอนุมัติแผนงานสำหรับใช้ติดตามและตรวจสอบความถูกต้องสมบูรณ์ในการปฏิบัติงานให้สอดคล้องกับแผนงานและนโยบายที่บริษัทกำหนด ซึ่งบริษัทได้ดำเนินการปรับปรุงและพัฒนาคุณภาพการควบคุมภายในอย่างต่อเนื่อง ทั้งนี้ คณะกรรมการตรวจสอบมีความเห็นว่า บริษัท สอบบัญชี ไอ วี แอล จำกัด ซึ่งทำหน้าที่ในฐานะหน่วยงานตรวจสอบภายในของบริษัทนั้น มีคุณสมบัติเหมาะสมเป็นผู้ตรวจสอบภายในเนื่องจากมีประวัติและประสบการณ์การตรวจสอบบริษัทที่จดทะเบียนในตลาดหลักทรัพย์ฯหลายราย (โปรดพิจารณารายละเอียดเกี่ยวกับหัวหน้างานตรวจสอบภายใน และหัวหน้างานกำกับดูแลการปฏิบัติงานของบริษัท ตามเอกสารแนบ 3)

|  |
| --- |
| **5.2 ข้อสังเกตของผู้สอบบัญชีเกี่ยวกับระบบควบคุมภายในของบริษัท** |

จากการตรวจสอบงบการเงินของบริษัทสำหรับปี 2563 สิ้นสุดวันที่ 31 ธันวาคม 2563 บริษัท สอบบัญชี ดี ไอ เอ อินเตอร์เนชั่นแนล จำกัด ซึ่งเป็นผู้สอบบัญชีของบริษัท และเป็นผู้สอบบัญชีที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ ได้ตรวจสอบประสิทธิภาพระบบการควบคุมภายในทางบัญชีของบริษัท เพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม โดยผู้สอบบัญชีมีข้อสังเกตและข้อเสนอแนะเกี่ยวกับระบบควบคุมภายในทางบัญชีของบริษัทฉบับลงวันที่ 24 กุมภาพันธ์ 2564 ซึ่งข้อสังเกตดังกล่าวได้นำเสนอต่อที่ประชุมคณะกรรมการตรวจสอบครั้งที่ 1/2564 และที่ประชุมคณะกรรมการบริษัทครั้งที่ 2/2564 เมื่อวันที่ 24 กุมภาพันธ์ 2564 เป็นที่เรียบร้อยแล้ว

|  |
| --- |
| **5.3 ข้อสังเกตของผู้สอบภายในเกี่ยวกับระบบควบคุมภายในของบริษัท** |

บริษัทได้แต่งตั้ง บริษัท สอบบัญชี ไอ วี แอล จำกัด ให้ปฏิบัติหน้าที่ผู้ตรวจสอบภายในของบริษัทตั้งแต่ปี 2558 โดยมี นางสาววัลดี สีบุญเรือง ตำแหน่ง Audit Partner เป็นผู้รับผิดชอบหลักในการปฏิบัติหน้าที่ผู้ตรวจสอบภายในของบริษัท

ในระหว่างปี 2563 บริษัท สอบบัญชี ไอ วี แอล จำกัด ได้เข้ามาตรวจสอบระบบควบคุมภายในระหว่างวันที่ 23 มีนาคม 2563 ถึง วันที่ 3 เมษายน 2563 และออกรายงานการตรวจสอบภายในไตรมาสที่ 1/2563 ลงวันที่ 3 เมษายน 2563 (รายงานฉบับที่ 10) เพื่อตรวจสอบและติดตามการดำเนินการแก้ไขตามรายงานตรวจสอบภายในไตรมาสที่ 4/2562 หลังจากนั้นได้ออกรายงานการตรวจสอบภายในไตรมาสที่ 2/2563 ลงวันที่ 29 กรกฎาคม 2563 (รายงานฉบับที่ 11) เพื่อตรวจสอบและติดตามการดำเนินการแก้ไขตามรายงานตรวจสอบภายในไตรมาสที่ 1/2563 และออกรายงานการตรวจสอบภายในไตรมาสที่ 3/2563 ลงวันที่ 15 ตุลาคม 2563 (รายงานฉบับที่ 12) เพื่อตรวจสอบและติดตามการดำเนินการแก้ไขตามรายงานตรวจสอบภายในไตรมาสที่ 3/2563 เพื่อตรวจสอบระบบงานที่สำคัญประจำไตรมาสที่ 3/2563 ซึ่งการตรวจสอบระบบควบคุมภายในที่ผ่านมาดังกล่าวครอบคลุมระบบงานที่สำคัญของบริษัทและบริษัทย่อยในด้านต่างๆ ดังนี้

1. การควบคุมภายในระดับองค์กร
2. การบริหารสัญญาและการปฎิบัติตามข้อกฎหมาย
3. การควบคุมรายการระหว่างกัน
4. การวิจัยและพัฒนาผลิตภัณฑ์
5. วงจรรายได้
6. การบริหารงานผลิต
7. การบริหารจัดซื้อจัดจ้าง
8. การบริหารคลังสินค้า
9. การบริหารสินทรัพย์
10. การบริหารงานซ่อมบำรุง
11. การบริหารทรัพยากรบุคคล
12. การบริหารด้านบัญชี
13. การบริหารด้านการเงิน
14. การควบคุมทั่วไประบบงานเทคโนโลยีสารสนเทศ

สำหรับการตรวจสอบระบบการควบคุมภายในของบริษัทและบริษัทย่อย ตามรายงานผลการตรวจสอบภายในระบบงานที่สำคัญประจำไตรมาสที่ 4 ปี 2563 สิ้นสุดวันที่ 31 ธันวาคม 2563 และการตรวจติดตามการปรับปรุงแก้ไขระบบควบคุมภายในจากไตรมาสก่อน (3/2563) ฉบับลงวันที่ 25 มกราคม 2564 (รายงานฉบับที่ 13) ผู้ตรวจสอบภายในได้ทำการตรวจสอบระบบการควบคุมภายในระบบงานที่สำคัญและตรวจติดตามการปรับปรุงแก้ไขระบบควบคุมภายในทั้งในส่วนที่ตรวจพบและให้ข้อเสนอแนะโดยผู้ตรวจสอบภายใน ทั้งนี้ ผู้บริหารของบริษัทได้นำเสนอรายงานผลการตรวจสอบต่อที่ประชุมคณะกรรมการตรวจสอบครั้งที่ 1/2564 เมื่อวันที่ 24 กุมภาพันธ์ 2564 ให้รับทราบผลการตรวจสอบและข้อเสนอแนะจากผู้ตรวจสอบภายในเป็นที่เรียบร้อยแล้ว

|  |
| --- |
| **6. รายการระหว่างกัน** |

|  |
| --- |
| **6.1 ลักษณะความสัมพันธ์** |

บริษัทและบริษัทย่อยมีการทำรายการกับบุคคลที่อาจมีความขัดแย้งทางผลประโยชน์ ซึ่งรายการระหว่างกันที่เกิดขึ้นนั้นเป็นการทำรายการกับกรรมการ และ/หรือ ผู้บริหาร และ/หรือ ผู้ถือหุ้นใหญ่ และบริษัทที่เกี่ยวข้องกันซึ่งมีบุคคลที่มีความขัดแย้งเป็นกรรมการ และ/หรือ ผู้บริหาร และ/หรือ ผู้ถือหุ้นใหญ่ของบริษัท ที่เกิดขึ้นในรอบบัญชีปี 2562 สิ้นสุดวันที่ 31 ธันวาคม 2562 และปี 2563 สิ้นสุดวันที่ 31 ธันวาคม 2563 มีรายละเอียดดังนี้

| **บริษัท/บุคคลที่อาจมีความขัดแย้ง** | **ลักษณะการประกอบธุรกิจ** | **ลักษณะความสัมพันธ์** | **รายการระหว่างกัน (มี=, ไม่มี=)** | |
| --- | --- | --- | --- | --- |
| **งวดปี 2563 สิ้นสุด 31 ธันวาคม 2563** | **งวดปี 2562 สิ้นสุด**  **31 ธันวาคม 2562** |
| นายบุญศักดิ์ เกียรติจรูญเลิศ | - | - ดำรงตำแหน่งกรรมการผู้มีอำนาจลงนาม ประธานกรรมการบริหาร ,กรรมการสรรหาและพิจารณาค่าตอบแทน และกรรมการผู้จัดการ - ถือหุ้น KUMWEL คิดเป็นสัดส่วนร้อยละ 54.86 ของทุนจดทะเบียนชำระแล้ว ณ วันที่ 31 ธันวาคม 2563 - เป็นคู่สมรสของนางฉวีวรรณ เกียรติจรูญเลิศ |  |  |
| นางฉวีวรรณ เกียรติจรูญเลิศ | - | - ดำรงตำแหน่งกรรมการผู้มีอำนาจลงนาม กรรมการบริหาร กรรมการบริหารความเสี่ยง และรองกรรมการผู้จัดการ - ถือหุ้น KUMWEL คิดเป็นสัดส่วนร้อยละ 10.25 ของทุนจดทะเบียนชำระแล้ว ณ วันที่ 31 ธันวาคม 2563 - เป็นคู่สมรสของนายบุญศักดิ์ เกียรติจรูญเลิศ | 🗴 |  |
| บริษัท เค.เอ็ม.แอล.อินเตอร์เนชั่นแนล จำกัด | ให้เช่าที่ดิน อาคารสำนักงาน แก่ KUMWEL เพียงผู้เดียว | - มีกรรมการร่วมกัน ได้แก่ นายบุญศักดิ์ เกียรติจรูญเลิศและนางฉวีวรรณ เกียรติจรูญเลิศ ซึ่งเป็นผู้มีอำนาจลงนามในบริษัท - มีผู้ถือหุ้นร่วมกัน ได้แก่  - นายบุญศักดิ์ เกียรติจรูญเลิศ ถือหุ้นคิดเป็นสัดส่วนร้อยละ 77.10  - นายณภัทร เกียรติจรูญเลิศ (บุตรของนายบุญศักดิ์ เกียรติจรูญเลิศ และนางฉวีวรรณ เกียรติจรูญเลิศ) ถือหุ้นคิดเป็นสัดส่วนร้อยละ 16.90  - นางฉวีวรรณ เกียรติจรูญเลิศ (ภรรยาของนายบุญศักดิ์ เกียรติจรูญเลิศ) ถือหุ้นคิดเป็นสัดส่วนร้อยละ 3.00  - นายศรัณย์ แซ่จู ถือหุ้นคิดเป็นสัดส่วนร้อยละ 3 รวมคิดเป็นสัดส่วนร้อยละ 100 ของทุนจดทะเบียนชำระแล้วของบริษัท เค.เอ็ม.แอล.อินเตอร์เนชั่นแนล จำกัด ณ วันที่ 31 ธันวาคม 2563 |  |  |
| บริษัท 149 เอ็นจิเนียริ่ง จำกัด | รับเหมาก่อสร้าง เดินระบบสายไฟในอุตสาหกรรม | - มีกรรมการและผู้ถือหุ้นคือ นายสุชาติ พูลศิริ ซึ่งมีความสัมพันธ์กับผู้ถือหุ้น KUMWEL โดยเป็นน้องเขยของนายบุญศักดิ์ เกียรติจรูญเลิศ |  |  |

|  |
| --- |
| **6.2 รายละเอียดรายการระหว่างกัน** |

รายละเอียดรายการระหว่างกันของบริษัทและบริษัทย่อยกับบุคคลที่อาจมีความขัดแย้งทางผลประโยชน์ที่เกิดขึ้นในรอบบัญชีปี 2562 สิ้นสุดวันที่ 31 ธันวาคม 2562 และปี 2563 สิ้นสุดวันที่ 31 ธันวาคม 2563 มีรายละเอียดดังนี้

| **บริษัท/บุคคลที่อาจมีความขัดแย้ง** | **ลักษณะรายการระหว่างกัน** | **ความจำเป็นและความสมเหตุสมผล** | **มูลค่ารายการระหว่างกัน (ล้านบาท)** | |
| --- | --- | --- | --- | --- |
| **งวดปี 2563 สิ้นสุด 31 ธันวาคม 2563** | **งวดปี 2562  สิ้นสุด  31 ธันวาคม 2562** |
| นายบุญศักดิ์ เกียรติจรูญเลิศ | **การค้ำประกันวงเงินหนังสือค้ำประกันและวงเงินกู้ยืมกับสถาบันการเงินให้แก่บริษัทและบริษัทย่อย** - ค้ำประกันวงเงินกู้กับสถาบันการเงินในประเทศให้แก่บริษัทและบริษัทย่อย โดยมีวงเงินค้ำประกันรวม 178.5 ล้านบาท จากวงเงินกู้ยืมรวม 192 ล้านบาท สำหรับเงินทุนหมุนเวียน - เป็นเจ้าของกรรมสิทธิ์โฉนดที่ดินเลขที่ 10108 และ 1520 ซึ่งเป็นหลักประกันวงเงินกู้ยืมรวม 37 ล้านบาท | บริษัทมีวงเงินสินเชื่อทั้งเงินกู้ยืมระยะสั้นและเงินกู้ยืมระยะยาวกับสถาบันการเงินเพื่อใช้ในการดำเนินธุรกิจ โดยมีหลักประกัน คือทรัพย์สินซึ่งเป็นกรรมสิทธิ์ของบริษัท นายบุญศักดิ์ เกียรติจรูญเลิศ และบมจ.คัมเวล คอร์ปอเรชั่น ปัจจุบันทางสถาบันการเงินได้ยกเลิกภาระค้ำประกันของนายบุญศักดิ์ เกียรติจรูญเลิศ และนางฉวีวรรณ เกียรติจรูญเลิศ เป็นที่เรียบร้อยแล้ว ทั้งนี้ การค้ำประกันทั้งหมดที่กล่าวมาไม่มีการคิดค่าตอบแทนแต่อย่างใด  ความเห็นคณะกรรมการตรวจสอบ  คณะกรรมการตรวจสอบพิจารณาและมีความเห็นว่า รายการดังกล่าวมีความสมเหตุสมผลและเป็นไปเพื่อประโยชน์ในการดำเนินธุรกิจของบริษัท เนื่องจากมีความจำเป็นที่จะต้องปฏิบัติตามเงื่อนไขการขอรับการสนับสนุนสินเชื่อจากสถาบันการเงินเพื่อใช้ในการดำเนินธุรกิจ | - | 178.50 |
| นางฉวีวรรณ เกียรติจรูญเลิศ | **การค้ำประกันวงเงินหนังสือค้ำประกันและวงเงินกู้ยืมกับสถาบันการเงินให้แก่บริษัทและบริษัทย่อย** - ค้ำประกันวงเงินกู้กับสถาบันการเงินในประเทศให้แก่บริษัทและบริษัทย่อย โดยมีวงเงินค้ำประกันรวม 178.5 ล้านบาท จากวงเงินกู้ยืมรวม 192 ล้านบาท สำหรับเงินทุนหมุนเวียน | บริษัทมีวงเงินสินเชื่อทั้งเงินกู้ยืมระยะสั้นและเงินกู้ยืมระยะยาวกับสถาบันการเงินเพื่อใช้ในการดำเนินธุรกิจ โดยมีหลักประกัน คือทรัพย์สินซึ่งเป็นกรรมสิทธิ์ของบริษัท นายบุญศักดิ์ เกียรติจรูญเลิศ และบมจ.คัมเวล คอร์ปอเรชั่น ปัจจุบันทางสถาบันการเงินได้ยกเลิกภาระค้ำประกันของนายบุญศักดิ์ เกียรติจรูญเลิศ และนางฉวีวรรณ เกียรติจรูญเลิศ เป็นที่เรียบร้อยแล้ว ทั้งนี้ การค้ำประกันทั้งหมดที่กล่าวมาไม่มีการคิดค่าตอบแทนแต่อย่างใด  ความเห็นคณะกรรมการตรวจสอบ  คณะกรรมการตรวจสอบรับทราบและมีความเห็นว่ารายการดังกล่าวมีความสมเหตุสมผลและเป็นไปเพื่อประโยชน์ในการดำเนินธุรกิจของบริษัท เนื่องจากมีความจำเป็นที่จะต้องปฏิบัติตามเงื่อนไขการขอรับการสนับสนุนสินเชื่อจากสถาบันการเงินเพื่อใช้ในการดำเนินธุรกิจ | - | 178.50 |

| **บุคคลที่อาจมีความขัดแย้ง** | **ลักษณะรายการและความจำเป็น** | **การพิจารณาความเหมาะสมของราคา/เงื่อนไข** | **มูลค่ารายการระหว่างกัน** | |
| --- | --- | --- | --- | --- |
| **งวดปี 2563**  **สิ้นสุด 31 ธ.ค. 2563** | **งวดปี 2562**  **สิ้นสุด 31 ธ.ค. 2562** |
| **1. นายบุญศักดิ์ เกียรติจรูญเลิศ** | **ค่าใช้จ่ายในการบริหาร**  - ค่าเช่าอาคารพาณิชย์เพื่อเก็บเอกสารที่มีอายุ 3 ปี  **ต้นทุนทางการเงิน**  **-** ดอกเบี้ยจ่ายจากสัญญาเช่าตามมาตรฐานการบัญชี TFRS 16 (เริ่มใช้ 1 ม.ค.2563)  **สินทรัพย์สิทธิการใช้**  - สัญญาเช่าเป็นการเปลี่ยนแปลงตามมาตรฐานบัญชี TFRS 16 (เริ่มใช้ 1 ม.ค.2563) | **ความเหมาะสมของราคา**  - ค่าเช่าเท่ากับราคาจากรายงานประเมินจากบริษัทประเมินและผู้ประเมินหลักที่ได้รับความเห็นชอบจากสำนักงาน ก.ล.ต. และชำระค่าสาธารณูปโภคเท่ากับจำนวนที่ใช้จริง นับตั้งแต่วันที่ 1 มีนาคม 2562 เป็นต้นมา  **ความเหมาะสมของเงื่อนไขการค้า**  - บริษัทกำหนดให้มีการชำระเงินค่าเช่าเป็นรายเดือนซึ่งเป็นเงื่อนไขการค้าทั่วไป  **ความเหมาะสมของราคา**  - ค่าเช่าเท่ากับราคาจากรายงานประเมินจากบริษัทประเมินและผู้ประเมินหลักที่ได้รับความเห็นชอบจากสำนักงาน ก.ล.ต. และชำระค่าสาธารณูปโภคเท่ากับจำนวนที่ใช้จริง นับตั้งแต่วันที่ 1 มีนาคม 2562 เป็นต้นมา | 137,627.40  13,200.82  137,627.40 | 149,000.00  **-**  **-** |
| **บุคคลที่อาจมีความขัดแย้ง** | **ลักษณะรายการและความจำเป็น** | **การพิจารณาความเหมาะสมของราคา/เงื่อนไข** | **มูลค่ารายการระหว่างกัน** | |
| **งวดปี 2563**  **สิ้นสุด 31 ธ.ค. 2563** | **งวดปี 2562**  **สิ้นสุด 31 ธ.ค. 2562** |
| **นายบุญศักดิ์ เกียรติจรูญเลิศ (ต่อ)** | **หนี้สินตามสัญญาเช่า**  - สัญญาเช่าเป็นการเปลี่ยนแปลงตามมาตรฐานบัญชี TFRS 16 (เริ่มใช้ 1 ม.ค.2563) | **ความเหมาะสมของเงื่อนไขการค้า**  - บริษัทกำหนดให้มีการชำระเงินค่าเช่าเป็นรายเดือนซึ่งเป็นเงื่อนไขการค้าทั่วไป | 145,236.65 | - |

| **บุคคลที่อาจมีความขัดแย้ง** | **ลักษณะรายการและความจำเป็น** | **การพิจารณาความเหมาะสมของราคา/เงื่อนไข** | **มูลค่ารายการระหว่างกัน** | |
| --- | --- | --- | --- | --- |
| **งวดปี 2563**  **สิ้นสุด 31 ธ.ค. 2563** | **งวดปี 2562**  **สิ้นสุด 31 ธ.ค. 2562** |
| **2. บริษัท เค.เอ็ม.แอล.อินเตอร์เนชั่นแนล จำกัด**  **ทุนจดทะเบียน:** 20 ลบ.  **ธุรกิจ:** ให้เช่าทรัพย์สินแก่บริษัท  **ที่ตั้ง:** 100/5 ถนนเทศบาลสงเคราะห์ แขวงลาดยาว เขตจตุจักร กรุงเทพฯ 10900  **กรรมการ:**  นายบุญศักดิ์ เกียรติจรูญเลิศ  นางฉวีวรรณ เกียรติจรูญเลิศ  นายศรันย์ แซ่จู  **ผู้ถือหุ้น:**  นายบุญศักดิ์ เกียรติจรูญเลิศ 77.10%  นายณภัทร เกียรติจรูญเลิศ 16.90%  นางฉวีวรรณ เกียรติจรูญเลิศ 3.00%  นายศรันย์ แซ่จู 3.00% | **ซื้อทรัพย์สิน**  - บริษัทซื้อยานพาหนะรวม 6 คัน เพื่อใช้ในการดำเนินธุรกิจ และสำหรับผู้บริหาร  **ค่าใช้จ่ายในการบริหาร**  - ค่าเช่าพื้นที่อาคารและอุปกรณ์  ตกแต่ง และค่าสาธารณูปโภคตาม  มาตรฐานการบัญชี TFRS 16 (เริ่มใช้ 1 ม.ค.2563) | **ความเหมาะสมของราคา**  - ซื้อยานพาหนะโดยกำหนดมูลค่าซื้อขายด้วยวิธีเปรียบเทียบกับราคาตลาด ของรถยนต์ที่มียี่ห้อ รุ่น ปี และอายุการใช้งานใกล้เคียงกัน  **ความเหมาะสมของราคา**  - ค่าเช่าเท่ากับราคาจากรายงานประเมินจากบริษัทประเมินและ  ผู้ประเมินหลักที่ได้รับความเห็นชอบจากสำนักงาน ก.ล.ต. และ  ชำระค่าสาธารณูปโภคเท่ากับจำนวนที่ใช้จริง นับตั้งแต่วันที่ 1  มีนาคม 2562 เป็นต้นมา  **ความเหมาะสมของเงื่อนไขการค้า**  - บริษัทกำหนดให้มีการชำระเงินค่าเช่าเป็นรายเดือนซึ่ง  เป็นเงื่อนไขการค้าทั่วไป | **-**  2,674,309.02 | 1,978,800  3,382,066.80 |

| **2. บริษัท เค.เอ็ม.แอล.อินเตอร์เนชั่นแนล จำกัด**  **ทุนจดทะเบียน**: 20 ลบ.  **ธุรกิจ**: ให้เช่าทรัพย์สินแก่บริษัท  **ที่ตั้ง:** 100/5 ถนนเทศบาลสงเคราะห์ แขวงลาดยาว เขตจตุจักร กรุงเทพฯ 10900  **กรรมการ:**  นายบุญศักดิ์ เกียรติจรูญเลิศ  นางฉวีวรรณ เกียรติจรูญเลิศ  นายศรันย์ แซ่จู  **ผู้ถือหุ้น:**  นายบุญศักดิ์ เกียรติจรูญเลิศ 77.10%  นายณภัทร เกียรติจรูญเลิศ 16.90%  นางฉวีวรรณ เกียรติจรูญเลิศ 3.00%  นายศรันย์ แซ่จู 3.00% | **ต้นทุนทางการเงิน**  - ดอกเบี้ยจ่ายจากสัญญาเช่าตามมาตรฐานการบัญชี TFRS 16 (เริ่มใช้ 1 ม.ค.2563) | **ความเหมาะสมของราคา**  - ค่าเช่าเท่ากับราคาจากรายงานประเมินจากบริษัทประเมินและผู้ประเมินหลักที่ได้รับความเห็นชอบจากสำนักงาน ก.ล.ต. และชำระค่าสาธารณูปโภคเท่ากับจำนวนที่ใช้จริง นับตั้งแต่วันที่ 1 มีนาคม 2562 เป็นต้นมา  **ความเหมาะสมของเงื่อนไขการค้า**  - บริษัทกำหนดให้มีการชำระเงินค่าเช่าเป็นรายเดือนซึ่งเป็นเงื่อนไขการค้าทั่วไป | 613,772.76 | **-** |
| --- | --- | --- | --- | --- |

| **คลที่อาจมีความขัดแย้ง** | | **ลักษณะรายการและความจำเป็น** | | **การพิจารณาความเหมาะสมของราคา/เงื่อนไข** | **มูลค่ารายการระหว่างกัน** | | | |
| --- | --- | --- | --- | --- | --- | --- | --- | --- |
| **งวดปี 2563**  **สิ้นสุด 31 ธ.ค. 2563** | | **งวดปี 2562**  **สิ้นสุด 31 ธ.ค. 2562** | |
| **2. บริษัท เค.เอ็ม.แอล.อินเตอร์เนชั่นแนล จำกัด**  **ทุนจดทะเบียน**: 20 ลบ.  **ธุรกิจ**: ให้เช่าทรัพย์สินแก่บริษัท  **ที่ตั้ง:** 100/5 ถนนเทศบาลสงเคราะห์ แขวงลาดยาว เขตจตุจักร กรุงเทพฯ 10900  **กรรมการ:**  นายบุญศักดิ์ เกียรติจรูญเลิศ  นางฉวีวรรณ เกียรติจรูญเลิศ  นายศรันย์ แซ่จู  **ผู้ถือหุ้น:**  นายบุญศักดิ์ เกียรติจรูญเลิศ 77.10%  นายณภัทร เกียรติจรูญเลิศ 16.90%  นางฉวีวรรณ เกียรติจรูญเลิศ 3.00%  นายศรันย์ แซ่จู 3.00% | | **สินทรัพย์สิทธิการใช้**  - สัญญาเช่าเป็นการเปลี่ยนแปลงตามมาตรฐานบัญชี TFRS 16 (เริ่มใช้ 1 ม.ค.2563)  **เจ้าหนี้การค้า**  - ลูกหนี้ค่าเช่าพื้นที่อุปกรณ์ตกแต่ง และค่าสาธารณูปโภค  **หนี้สินตามสัญญาเช่า**  - สัญญาเช่าเป็นการ เปลี่ยนแปลงตามมาตรฐาน บัญชี TFRS 16  (เริ่มใช้ 1 ม.ค.2563) | | **ความเหมาะสมของราคา**  - ค่าเช่าเท่ากับราคาจากรายงานประเมินจากบริษัทประเมินและผู้ประเมินหลักที่ได้รับความเห็นชอบจากสำนักงาน ก.ล.ต. และชำระค่าสาธารณูปโภคเท่ากับจำนวนที่ใช้จริง นับตั้งแต่วันที่ 1 มีนาคม 2562 เป็นต้นมา  **ความเหมาะสมของเงื่อนไขการค้า**  - บริษัทกำหนดให้มีการชำระเงินค่าเช่าเป็นรายเดือนซึ่งเป็นเงื่อนไขการค้าทั่วไป | 8,689,354.08  505,095.29  9,154,768.32 | | **-**  503,487.78  **-** | |
| **บุคคลที่อาจมีความขัดแย้ง** | | **ลักษณะรายการและความจำเป็น** | | **การพิจารณาความเหมาะสมของราคา/เงื่อนไข** | | | **มูลค่ารายการระหว่างกัน** | | |
| **งวดปี 2563**  **สิ้นสุด 31 ธ.ค. 2563** | | **งวดปี 2562**  **สิ้นสุด 31 ธ.ค. 2562** |
| **3. บริษัท 149 เอ็นจิเนียริ่ง จำกัด**  **ทุนจดทะเบียน**: 5 ล้านบาท  **ธุรกิจ:** รับเหมาก่อสร้าง เดินระบบสายไฟในอุตสาหกรรม  **ที่ตั้ง:** 74/148 หมู่บ้านพฤกษา 49/2 ตำบลเสาธงหิน อำเภอบางใหญ่ จังหวัดนนทบุรี  **กรรมการ:**  นายสุชาติ พูลศิริ  **ผู้ถือหุ้น:**  นายสุชาติ พูลศิริ 97.00%  นางกิริยา บาลโสง 1.00%  นายรัญจวน บัวประโคน 1.00%  นายสุรชัย แซ่จู 1.00% | | **รายได้จากการขาย**  - บริษัทจำหน่ายสินค้าประเภทวัสดุอุปกรณ์เชื่อมต่อในระบบไฟฟ้า ซึ่งเป็นสินค้าปกติในธุรกิจติดตั้งระบบสายไฟของบริษัท 149 เอ็นจิเนียริ่ง จำกัด  **ต้นทุนขาย/ซื้อสินค้าและบริการ**  - บริษัทได้ยกเลิกสัญญาจ้างการผลิตบ่อปูน ณ สิ้นปี2562 แต่ยังมีใบสั่งผลิตค้างอยู่บางส่วน ทำให้มีต้นทุนเกิดขึ้นต่อเนื่องในงวดไตรมาสที่ 1 อย่างไรก็ตามไม่ปรากฏ  รายการดังกล่าวในงวดไตรมาสที่ 2  - งานระหว่างก่อสร้างให้กับ  ลูกค้าของบมจ.คัมเวลคอร์ปอเรชั่น | | **ความเหมาะสมของราคา**  - จำหน่ายสินค้าให้บริษัท 149 เอ็นจิเนียริ่ง จำกัด ตามราคาขายของบริษัท เช่นเดียวกับการจำหน่ายให้ลูกค้ารายอื่น ๆ  **ความเหมาะสมของราคา**  - บริษัทกำหนดค่าจ้างผลิตสินค้าประเภทบ่อปูน ค่าขนส่ง และซื้อทรัพย์สิน ให้แก่บริษัท 149 เอ็นจิเนียริ่ง จำกัด โดยวิธีการ  เปรียบเทียบราคากับจ้างผู้รับจ้างรายอื่นๆ ส่วนค่าบริการ ตาม  ระเบียบการจัดซื้อจัดจ้างที่กำหนดไว้  **ความเหมาะสมของเงื่อนไขการค้า**  - บริษัทชำระเงินค่าจ้างและค่าบริการการ ให้บริษัท 149 เอ็น จิเนียริ่งจำกัด ด้วยเงื่อนไขการค้าทั่วไปเช่นเดียวกับผู้บริการรายอื่นๆ | | | 97,143.53  948,657.50 | | 311,749.63  5,441,162.92 |

| **บุคคลที่อาจมีความขัดแย้ง** | **ลักษณะรายการและความจำเป็น** | **การพิจารณาความเหมาะสมของราคา/เงื่อนไข** | **มูลค่ารายการระหว่างกัน** | |
| --- | --- | --- | --- | --- |
| **งวดปี 2563**  **สิ้นสุด 31 ธ.ค. 2563** | **งวดปี 2562**  **สิ้นสุด 31 ธ.ค. 2562** |
| **3.บริษัท 149 เอ็นจิเนียริ่ง จำกัด** | **ต้นทุนในการจัดจำหน่าย**  - ค่าจ้างในการส่งสินค้า ซึ่งเป็นสินค้าที่ต้องใช้ความชำนาญในการขนส่ง อย่างไรก็ตามไม่ปรากฏรายการดังกล่าวตั้งแต่ไตรมาสที่ 1  **ซื้อสินทรัพย์**  - งานระหว่างก่อสร้างอาคารโรงงานและเครื่องมือเครื่องใช้โรงงาน LPS  **ลูกหนี้หมุนเวียนอื่น**  - เป็นเงินที่จ่ายล่วงหน้าสำหรับงานติดตั้งระบบGROUNDและอื่นๆของโครงการ Thai PBS 7 สถานี | **ความเหมาะสมของราคา**  - บริษัทซื้อทรัพย์สิน จากบริษัท 149 เอ็นจิเนียริ่ง จำกัด ตามราคาที่เหมาะสม ส่วนค่าบริการ ตามระเบียบการจัดซื้อจัดจ้างที่กำหนดไว้  **ความเหมาะสมของเงื่อนไขการค้า**  - บริษัทชำระเงินค่าจ้างและค่าบริการการ ให้บริษัท 149 เอ็น จิเนียริ่ง จำกัด ด้วยเงื่อนไขการค้าทั่วไปเช่นเดียวกับผู้บริการรายอื่นๆ | **-**  628,722.40  1,491,870.00 | 7,000  6,500  **-** |

| **บุคคลที่อาจมีความขัดแย้ง** | **ลักษณะรายการและความจำเป็น** | **การพิจารณาความเหมาะสมของราคา/เงื่อนไข** | **มูลค่ารายการระหว่างกัน** | |
| --- | --- | --- | --- | --- |
| **งวดปี 2563**  **สิ้นสุด 31 ธ.ค. 2563** | **งวดปี 2562**  **สิ้นสุด 31 ธ.ค. 2562** |
| **3. บริษัท 149 เอ็นจิเนียริ่ง จำกัด** | **สินทรัพย์ไม่หมุนเวียนอื่น**  - เป็นเงินประกันการว่าจ้างบริษัท 149 เอ็นจิเนียริ่ง จำกัด ผลิตสินค้าประเภทบ่อปูน ได้รับชำระตั้งแต่ไตรมาสที่ 1  **เจ้าหนี้การค้า**  - เป็นลูกหนี้บริษัท 149 เอ็น  จิเนียริ่ง จำกัด สำหรับงานติดตั้งโครงการทั่วไป | **ความเหมาะสมของราคา**  - จำหน่ายสินค้าให้บริษัท 149 เอ็นจิเนียริ่ง จำกัด ตามราคาขายของบริษัท เช่นเดียวกับการจำหน่ายให้ลูกค้ารายอื่น ๆ  **ความเหมาะสมของเงื่อนไขการค้า**  - บริษัทชำระเงินค่าจ้างและค่าบริการการ ให้บริษัท 149 เอ็น จิเนียริ่ง จำกัด ด้วยเงื่อนไขการค้าทั่วไปเช่นเดียวกับผู้บริการรายอื่นๆ | **-**  35,834.30 | 480,000  854,853.82 |

**6.3 ความเห็นของคณะกรรมการตรวจสอบ**

ในการประชุมคณะกรรมการตรวจสอบครั้งที่ 1/2564 เมื่อวันที่ 24 กุมภาพันธ์ 2564 คณะกรรมการตรวจสอบของบริษัทได้พิจารณาให้ความเห็นเกี่ยวกับรายการระหว่างกันของบริษัทและบริษัทย่อย กับบริษัทหรือกับบุคคลที่อาจมีความขัดแย้งทางผลประโยชน์ มีส่วนได้เสีย หรืออาจมีความขัดแย้งทางผลประโยชน์ในอนาคต ตามประกาศคณะกรรมการกำกับหลักทรัพย์และตลาดหลักทรัพย์ ซึ่งในที่ประชุมได้พิจารณาแล้ว มีความเห็นว่ารายการระหว่างกันต่าง ๆ มีความสมเหตุสมผลและเป็นไปตามเงื่อนไขทางการค้าที่เป็นธรรมและถือปฏิบัติเช่นเดียวกันกับบุคคลหรือกิจการอื่นที่ไม่เกี่ยวข้องกันทั่วไป และไม่มีการถ่ายเทผลประโยชน์ระหว่างบริษัท

**6.4 มาตรการและขั้นตอนการอนุมัติการทำรายการระหว่างกัน**

**มาตรการและขั้นตอนการอนุมัติการทำรายการระหว่างกัน**

กรณีที่มีรายการระหว่างกันของบริษัทและบริษัทย่อยกับบุคคลที่มีความเกี่ยวข้อง บุคคลที่อาจมีความขัดแย้งทางผลประโยชน์ มีส่วนได้ส่วนเสีย หรืออาจมีความขัดแย้งทางผลประโยชน์ในอนาคตซึ่งเป็นข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน ด้วยอำนาจต่อรองทางการค้าที่ปราศจากอิทธิพลในการมีสถานะเป็นกรรมการ ผู้บริหาร หรือบุคคลที่มีความเกี่ยวข้อง และมีเงื่อนไขการค้าปกติหรือราคาตลาด ภายใต้เงื่อนไขที่สมเหตุสมผล สามารถตรวจสอบได้ และไม่ก่อให้เกิดการถ่ายเทผลประโยชน์ ฝ่ายบริหารของบริษัทสามารถดำเนินการได้ตามปกติภายใต้หลักการที่ทางคณะกรรมการบริษัทได้พิจารณาอนุมัติ และจัดทำรายงานสรุปเพื่อรายงานให้กับทางคณะกรรมการตรวจสอบทราบทุกไตรมาส

สำหรับในกรณีที่มีรายการระหว่างกันไม่เป็นรายการทางการค้าปกติ บริษัทจะจัดให้มีความเห็นโดยคณะกรรมการตรวจสอบเกี่ยวกับความจำเป็นและความเหมาะสมของรายการนั้น ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น บริษัทจะพิจารณาให้ผู้ประเมินราคาอิสระ ผู้เชี่ยวชาญอิสระเฉพาะด้านหรือผู้ตรวจสอบบัญชี เป็นผู้ให้ความเห็นเกี่ยวกับรายการระหว่างกันดังกล่าวต่อคณะกรรมการตรวจสอบ เพื่อให้คณะกรรมการตรวจสอบใช้ในการประกอบการตัดสินใจและให้ความเห็นต่อคณะกรรมการบริษัท หรือผู้ถือหุ้นตามแต่กรณี เพื่ออนุมัติรายการดังกล่าวก่อนการเข้าทำรายการ ทั้งนี้ บริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท บริษัทจะเปิดเผยรายการระหว่างกันดังกล่าวไว้ในแบบแสดงรายการข้อมูลประจำปี (แบบ 56-1) และรายงานประจำปีของบริษัท (แบบ 56-2) ตามหลักเกณฑ์และกฎหมายว่าด้วยหลักทรัพย์และตลาดหลักทรัพย์ ทั้งนี้ การพิจารณาอนุมัติการทำรายการระหว่างกันดังกล่าว ต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย ซึ่งผู้ที่อาจมีความขัดแย้งหรือมีส่วนได้เสียในการทำรายการระหว่างกันจะไม่มีสิทธิออกเสียงลงมติในการทำรายการระหว่างกันนั้น ๆ

**6.5 นโยบายหรือแนวโน้มการทำรายการระหว่างกันในอนาคต**

ตามมติที่ประชุมคณะกรรมการบริษัท ได้กำหนดนโยบายหรือแนวโน้มการทำรายการระหว่างกันในอนาคต ดังนี้

**นโยบายหรือแนวโน้มการทำรายการระหว่างกันในอนาคต**

ในอนาคตหากบริษัทและบริษัทย่อยมีความจำเป็นต้องทำรายการระหว่างกันกับบุคคลที่อาจมีความขัดแย้งทางผลประโยชน์กับบริษัท บริษัทจะกำหนดเงื่อนไขต่าง ๆ ให้เป็นไปตามลักษณะการดำเนินการค้าปกติและเป็นราคาตลาดซึ่งสามารถอ้างอิงเปรียบเทียบได้กับเงื่อนไขหรือราคาที่เกิดขึ้นกับธุรกิจประเภทเดียวกันที่บริษัทกระทำกับบุคคลภายนอก ทั้งนี้ บริษัทจะให้คณะกรรมการตรวจสอบเป็นผู้ให้ความเห็นเกี่ยวกับราคา อัตราค่าตอบแทน รวมทั้งความจำเป็นและความเหมาะสมของรายการระหว่างกันดังกล่าว ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น บริษัทจะพิจารณาให้ผู้ประเมินราคาอิสระ ผู้เชี่ยวชาญอิสระเฉพาะด้านหรือผู้สอบบัญชีของบริษัทเป็นผู้ให้ความเห็นเกี่ยวกับการทำรายการระหว่างกันดังกล่าว เพื่อให้คณะกรรมการตรวจสอบใช้ในการประกอบการตัดสินใจและให้ความเห็นต่อคณะกรรมการบริษัท หรือผู้ถือหุ้นตามแต่กรณี ทั้งนี้ บริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท บริษัทจะเปิดเผยรายการระหว่างกันดังกล่าวไว้ในแบบแสดงรายการข้อมูลประจำปี (แบบ 56-1) และรายงานประจำปีของบริษัท (แบบ 56-2) ตามหลักเกณฑ์และกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย

รายการระหว่างกันที่อาจเกิดขึ้นในอนาคตนั้น กรรมการจะต้องปฏิบัติตามหลักเกณฑ์ที่กำหนดโดยสำนักงาน ก.ล.ต.และตลาดหลักทรัพย์แห่งประเทศไทย และกรรมการจะต้องไม่อนุมัติรายการใดๆ ที่ตนหรือบุคคลที่อาจมีความขัดแย้งทางผลประโยชน์ในลักษณะอื่นใดกับบริษัท และจะต้องเปิดเผยรายการดังกล่าวต่อคณะกรรมการบริษัทเพื่อให้คณะกรรมการบริษัทพิจารณา ซึ่งบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย รวมถึงการปฏิบัติตามข้อกำหนดที่เกี่ยวกับการเปิดเผยข้อมูลการทำรายการเกี่ยวโยงกันและการได้มาหรือจำหน่ายไปซึ่งทรัพย์สินของบริษัท และตามมาตรฐานบัญชีที่กำหนดโดยสมาคมนักบัญชีโดยเคร่งครัด นอกจากนี้ บริษัทจะไม่ทำรายการระหว่างกันกับบริษัทที่เกี่ยวข้องที่ไม่ใช่การดำเนินธุรกิจตามปกติของบริษัท

อย่างไรก็ตาม สำหรับรายการระหว่างกันที่เกิดขึ้นในปัจจุบันและยังมีรายการอยู่อย่างต่อเนื่องในอนาคต คือ 1) การเช่าอาคารพาณิชย์ของคุณบุญศักดิ์ เกียรจรูญเลิศ เพื่อใช้เป็นสถานที่เก็บเอกสาร โดยราคาค่าเช่าเป็นไปตามราคาประเมินมูลค่าค่าเช่า โดยใช้วิธีเปรียบเทียบราคาตลาดซึ่งประเมินโดยบริษัทประเมินมูลค่าทรัพย์สินในตลาดทุนและผู้ประเมินหลักที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ 2) การเช่าพื้นที่อาคารและอุปกรณ์สำนักงานจากบริษัท เค.เอ็ม.แอล.อินเตอร์เนชั่นแนล จำกัด เพื่อใช้เป็นสถานที่ประกอบธุรกิจสำหรับการทำงานของฝ่ายบริหารองค์กร การเงินและบัญชี โดยราคาค่าเช่าเป็นไปตามราคาประเมินมูลค่าค่าเช่า โดยใช้วิธีเปรียบเทียบราคาตลาดซึ่งประเมินโดยบริษัทประเมินมูลค่าทรัพย์สินในตลาดทุนและผู้ประเมินหลักที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ 3) การจำหน่ายสินค้าประเภทวัสดุอุปกรณ์เชื่อมต่อในระบบไฟฟ้าให้แก่บริษัท 149 เอ็นจิเนียริ่ง จำกัด เพื่อใช้ในการดำเนินปกติของบริษัท โดยมีราคาและเงื่อนไขการชำระเงินไม่แตกต่างจากการให้บริการกับคู่ค้าทั่วไป 4) การจ้างบริษัท 149 เอ็นจิเนียริ่ง จำกัด รับเหมาก่อสร้างให้กับลูกค้าของบมจ.คัมเวลคอร์ปอเรชั่น ติดตั้งและซ่อมบำรุงระบบไฟฟ้าและขนส่งสินค้า ซึ่งทางบริษัทมีการเปรียบเทียบราคากับผู้จำหน่ายอื่น รวมถึงราคาและเงื่อนไขการชำระเงินไม่แตกต่างจากการให้บริการกับคู่ค้าทั่วไป

สำหรับการพึ่งพิงกรรมการ ผู้บริหารและครอบครัว ในการค้ำประกันเงินกู้ยืมจากสถาบันการเงินของบริษัท รวมถึงนำทรัพย์สินส่วนตัวมาเป็นหลักประกันเงินกู้ยืมสถาบันการเงินของนายบุญศักดิ์ เกียรติจรูญเลิศ นางทองใบ อ่านเปรื่อง และนายประเสริฐ อ่านเปรื่อง โดยไม่มีการคิดค่าตอบแทนในการค้ำประกันหรือนำทรัพย์สินเป็นหลักประกันนั้น ปัจจุบันบริษัทได้ดำเนินการไถ่ถอนการค้ำประกันวงเงินกู้ยืมและปลดหลักประกันในส่วนที่เป็นทรัพย์สินของนางทองใบ อ่านเปรื่อง และนายประเสริฐ อ่านเปรื่อง เหลือแต่ทรัพย์สินที่เป็นกรรมสิทธิ์ของนายนายบุญศักดิ์ เกียรติจรูญเลิศ รวมทั้งได้ทำการยกเลิกภาระผู้ค้ำประกันคือนายบุญศักดิ์ เกียรติจรูญเลิศ และนางฉวีวรรณ เกียรติจรูญเลิศ ที่มีต่อเงินกู้ยืมจากสถาบันการเงินเป็นที่เรียบร้อยแล้ว เพื่อลดการพึ่งพิงทางการเงินจากกรรมการ ผู้บริหารและครอบครัวได้

**6.6 มาตรการคุ้มครองผู้ลงทุน**

เพื่อเป็นการคุ้มครองผู้ลงทุน ในอนาคตถ้ามีรายการระหว่างกันของบริษัทและบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์ มีส่วนได้ส่วนเสีย หรืออาจมีความขัดแย้งทางผลประโยชน์ในอนาคต บริษัทจะจัดให้มีการนำเสนอรายการดังกล่าวผ่านที่ประชุมคณะกรรมการตรวจสอบ และที่ประชุมคณะกรรมการบริษัทที่มีกรรมการตรวจสอบเข้าร่วมประชุม (ยกเว้น การทำธุรกรรมรายการระหว่างกัน ที่มีข้อตกลงทางการค้าที่มีเงื่อนไขการค้าโดยทั่วไป ซึ่งทางคณะกรรมการบริษัทได้อนุมัติในหลักการให้ฝ่ายจัดการสามารถดำเนินการได้ไว้แล้ว เมื่อครั้งการประชุมคณะกรรมการบริษัท ครั้งที่ 1/2562 (ครั้งแรกหลังแปรสภาพ) เมื่อวันที่ 18 มีนาคม 2562 ทั้งนี้ เพื่อดูแลให้รายการระหว่างกันเป็นไปอย่างยุติธรรมและมีนโยบายการกำหนดราคาที่เหมาะสม โดยคณะกรรมการบริษัทจะต้องปฏิบัติหน้าที่ให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ ข้อกำหนดของตลาดหลักทรัพย์แห่งประเทศไทย รวมถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกัน และการได้มาหรือจำหน่ายไปซึ่งทรัพย์สินที่สำคัญของบริษัทจดทะเบียนอย่างเคร่งครัด นอกจากนี้ บริษัทได้มีการเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบหรือสอบทานจากผู้สอบบัญชีของบริษัทด้วย